Download and installaunicode font (Click here to download), if your system does not support Assamese text. অসম সঙ্গীতঅৱশেষবাঁহীবাঁহী ৩বসন্ত ভ্ৰম বিহুৱান বীণবৰাগীবিশৃংখলবৰ আৰু সৰুচিৰযৌৱনচুমাধূলিজাৰকবিতাকৰ্ম্মমাতৃশ্ৰাদ্ধমালতীমোৰ দেশ মৰ্ম্মবাণীপ্ৰেম প্ৰিয়তম প্ৰিয়তমাশান্তি তৰাগীত ঈশ্বৰ আৰু ভকতপদুম পাতৰ পানীৰেণুকামইনাতোমাকহে ভাল পাওঁ মৰমৰ সখীপ্ৰবসুৱাৰ চিঠিপ্ৰিয়তমাৰ সৌন্দৰ্য্যচন্দ্ৰ (গীত)কুলি (গীত)ধোঁৱাখোৱা (গীত)ক’লা-ব’গা (গীত)আমাৰ জন্মভূমি (গীত)ছয় ঋতুৰ ডাক (গীত)বৃন্দা চন্দ্ৰাৱলী সংবাদডাকৰ টোপোলা (গীত)সত্য কোৱাঁ (গীত)চন্দ্ৰা ৰাধাৰ দন্দ (গীত)সখী কোনেনো বজায়? (গীত)চালনী আৰু বেজী অসম সঙ্গীত\n১ আমি অসমীয়া, নহওঁ দুখীয়া কিহৰ দুখীয়া হ'ম? সকলো আছিল, সকলো আছে, নুবুজোঁ নলওঁ গম। শঙ্কৰে দিলে বিশুদ্ধ ধৰম, লাচিতে বাহুত বল, সতী জয়মতী সতীত্ব তেজেৰে অসমী আই প্ৰবল। বাজক দবা, বাজক শঙ্খ বাজক মৃদং খোল, অসম আকৌ উন্নতি-পথত 'জয় আই অসম' বোল।\n২ যতন কৰিলে সৰু বৰ হয় তামুলী মোমায়ে কলে, ৰজা হৈ ৰাম ৰজা হব পাৰি ৰুদ্ৰসিংহে দেখুৱালে। শঙ্কৰাচাৰ্য্যৰ গুৰু অসমীয়া কুমাৰিল ভট্ট নাম, জগত-গুৰুৰোগুৰু হ'ব পাৰি ভট্টই দেখালে কাম। বাজক দবা, বাজক শঙ্খ বাজক মৃদং খোল, অসম আকৌ উন্নতি-পথত 'জয় আই অসম' বোল।\n৩ ভাস্কৰ-জেউতি ভাস্কৰবৰ্ম্মা প্ৰাগজ্যোতিষৰ ৰজা, ভাৰতৰ ৰজাৰ আগশাৰী ললে, নহয় ই কথা সজা। উত্তৰ ভাৰতৰ কেদাৰ ব্ৰাহ্মণ মহাবলৱন্ত ৰজা, কামৰূপাধিপতি শঙ্কলাদিবে ঘটুৱালে কেনে বুজা। বাজক দবা, বাজক শঙ্খ বাজক মৃদং খোল, অসম আকৌ উন্নতি-পথত 'জয় আই অসম' বোল।\n৪ চাৰি লাখ পদাতি, লাখ অশ্বাৰোহী চাৰি হেজাৰেক হাতী, শঙ্কলাদিবৰ বীৰ্য্য-বিক্ৰমৰ ভাৰত বিয়পা খ্যাতি। লক্ষ্মণাৱতী গৌৰ ৰজাৰ আমাৰ শঙ্কলে কৰা, ৰাজধানী হৈ আছিল বঙ্গৰ দুহাজাৰ বছৰ জোৰা। বাজক দবা, বাজক শঙ্খ বাজক মৃদং খোল, অসম আকৌ উন্নতি-পথত 'জয় আই অসম' বোল।\n৫ পাৰস্যবিজেতা আফ্ৰচিয়াৰ আদলাখ মোগল সেনা ঘটুৱাই শঙ্কলে ঘোঁৰাহাট পৰ্ব্বতত কীৰ্ত্তি ৰাখিলে জানা। মছলেম বুৰঞ্জীত ফেৰেষ্টাই লিখিছে নহয় ই সাধুকথা, প্ৰাণৰ প্ৰাণত অসমীয়া ভাই, ই কথা তোমাৰ গোথা। বাজক দবা, বাজক শঙ্খ বাজক মৃদং খোল, অসম আকৌ উন্নতি-পথত 'জয় আই অসম' বোল।\n৬ সিদিনা তোমাৰ ঢেকিয়াল ফুকনে উনত্ৰিশ বছৰীয়া ডেকা, অসমৰ হকে যিখিনি কৰিলে, কি কীৰ্ত্তি ৰাখিলে লেখা। তোমাৰে আনন্দ বৰুৱাই চোৱা সংস্কৃত সাহিত্য মথি, ইউৰোপ, এছিয়াত কীৰিতি ৰাখিলে, জগতে কৈছে ডাঠি। বাজক দবা, বাজক শঙ্খ বাজক মৃদং খোল, অসম আকৌ উন্নতি-পথত 'জয় আই অসম' বোল।\n৭ 'হেমকোষ' ৰচি হেমচন্দ্ৰ হেৰা ভাষা আকাশৰ জোন, স্বদেশ ভাষাত এনে শব্দকোষ ভাৰতত ৰচিলে কোন? তামুলী ফুকন গুনাভি বৰুৱা বুৰঞ্জী জ্ঞানত জ্ঞানী, স্বাধীন ব্যৱসায় দেশৰ হিতত জগন্নাথ মাণিক মানী। বাজক দবা, বাজক শঙ্খ বাজক মৃদং খোল, অসম আকৌ উন্নতি-পথত 'জয় আই অসম' বোল। ৮ হেৰা অসমীয়া, নোহোৱা দুখীয়া কিহৰ দুখীয়া হবা? নিজ নাপাহৰি বিভুক সুঁৱৰি লাগাচোন সুফল পাবা। 'বুৰঞ্জীৰ হব পুনৰ অভিনয়' জ্ঞান বৃদ্ধসৱে গায়, লক্ষ্য স্থিৰ ৰাখা, আগবাঢ়ি যোৱা, মানুহমুৱা হোৱা ভাই। বাজক দবা, বাজক শঙ্খ বাজক মৃদং খোল, অসম আকৌ উন্নতি-পথত 'জয় আই অসম' বোল।


By Inu Etc - July 03, 2017\nবিশাল অট্টালিকা,বিলাসী 'কাৰ' , 'গ্লেমাৰ'…\nমই জানো বিচাৰোঁ?\nমই অলপ মৰম,ভালপোৱা আৰু শান্তি বিচাৰোঁ।\nমোকতো আন একো নালাগে!\nপলে পলে মগজু গৰম হোৱা কথা,\nসংগী মাথো মোৰ\nশুকাই যোৱা দুচকুৰ দুটোপাল\nমই জানো বিচাৰিছিলোঁ ?\n*[ চকুচৰহা মানুহে আনৰ শান্তি\nসহ্য কৰিব নোৱাৰে\nসেয়ে আনকো জ্বলায়,\nShahina3July 2017 at 17:04\nInu Etc 31 July 2021 at 12:29


মোদীৰ ২০ লাখ কোটিৰ পেকেজৰ পৰা বুভুক্ষ শ্ৰমিক জনতা কিদৰে উপকৃত হ'ব? | News Next One\nমোদীৰ ২০ লাখ কোটিৰ পেকেজৰ পৰা বুভুক্ষ শ্ৰমিক জনতা কিদৰে উপকৃত হ'ব?\n♦ আলোক যোশী\nপানী সম্পূৰ্ণ হৈ নথকা গিলাচ এটাক আপুনি ইচ্ছা কৰিলে আধা ভৰ্তি হৈ থকা বুলিও ক’ব পাৰে, নহ’লে ক’ব পাৰে আধা খালী। প্ৰধানমন্ত্ৰী নৰেন্দ্ৰ মোদীয়ে মঙলবাৰে দেশবাসীক উদ্দেশ্যি দিয়া ভাষণটোও ঠিক তেনেধৰণৰ।\nআপুনি ইচ্ছা কৰিলে ক’ব পাৰে যে তেওঁ ২০ লাখ কোটিৰ পেকেজ ঘোষণা কৰিলে। হতাশ, নিৰাশ আৰু অভূতপূৰ্ব সংকটৰ সৈতে যুঁজি থকা দেশক লক্ষ্য কৰি নতুন শ্ল’গান দিলে যাৰ সহায়ত এই সংকটক সুযোগলৈ পৰিৱৰ্তন কৰিব পৰা যাব।\nকেনেকৈ এতিয়াৰে পৰা এখন আত্মনিৰ্ভৰশীল ভাৰতৰ আৰম্ভণি হ’ব পাৰে, যাৰ পৰিচয় অনন্য হৈ পৰিব আৰু পৰিৱৰ্তিত পৃথিৱীত এক বিশেষ ভূমিকা গ্ৰহণ কৰিবলৈ সমৰ্থ হ’ব। আপুনি স্বস্তিৰ নিশ্বাস লৈ বুকু ওফন্দাই এনেকৈয়ো ক’ব পাৰে যে ভাৰতৰ ইতিহাসত সকলোতকৈ বৃহৎ পেকেজ ঘোষণা কৰি চৰকাৰে জনতাৰ বাবে কিমান কি কৰিব পাৰে সেয়া দেখুৱাই দিছে।\nআনহাতে আপুনি ইচ্ছা কৰিলে এনেকৈও ক’ব পাৰে যে পূৰ্বৰ ভাষণবোৰৰ দৰেকৈ এইবাৰো প্ৰধানমন্ত্ৰীয়ে কিছুমান নতুন শ্ল’গান আওৰাইছে, কিছুমান নতুন শব্দ উচ্চাৰণ কৰিছে, ভাষাত অলংকাৰ ব্যৱহাৰ কৰিছে আৰু তেওঁ সেইবোৰ প্ৰশ্নৰ উত্তৰ দিয়াৰ পৰা এৰাই চলিলে যিবোৰ দেশৰ জনতাই শুনিব বিচাৰিছিল।\nবিশেষকৈ ঘৰলৈ যাবলৈ প্ৰাণ দিবলৈকো কুণ্ঠাবোধ নকৰা শ্ৰমিকসকলৰ কি হ’ব, লকডাউন এতিয়াই শেষ নহ’লে কেতিয়াকৈ হ’ব আৰু কিমানদিন চলিব এইবোৰ প্ৰশ্নৰ কোনো উত্তৰেই আপুনি নাপালে বুলিও ক’ব পাৰে। মোদীয়ে ঘোষণা কৰিলে ঠিকেই কিন্তু ইমানখিনি ধন খৰছ কৰিবলৈ কৰ পৰা লাভ কৰিব বুলিও আপুনি প্ৰশ্ন কৰিব পাৰে।\nএয়াই নহয়, আপুনি হিচাপৰ বহী মেলি লৈ দেখুৱায়ো দিব পাৰে যে চৰকাৰে ইতিমধ্যে আঢ়ৈ লাখ কোটি টকা নিজৰ একাউণ্টৰ পৰা খৰছ কৰাৰ কথা ঘোষণা কৰিছে। লগতে ৰিজাৰ্ভ বেংক অব ইণ্ডিয়াই ৮ লাখ কোটি টকা বজাৰলৈ মুকলি কৰি দিবলৈ ব্যৱস্থা কৰাৰ কথাও হিচাপত সুন্দৰকৈ দেখুৱাই দিব পাৰে। দুয়োখিনি ধন মিলালে অতিকমেও ১০ লাখ কোটি টকা হৈ পৰিব। অৰ্থাৎ পেকেজৰ আধা অংশ আগতেই খৰছ হ’বলৈ লৈছেই আৰু এতিয়া বাকী থাকিল মাত্ৰ ১০ লাখ কোটি।\nকিন্তু কথাবোৰ জানো ইমান সহজ? ১০ লাখ কোটি অৰ্থাৎ ১০ ত্ৰিলিয়ন, সহজ ভাষাত দহৰ পিছত আৰু ১২টা শূন্য লিখিব লাগিব। তাতে আকৌ আগৰ ১০ লাখ কোটিৰ সকলোখিনি খৰছ হোৱাই নাই। সেই ধনো বিশেষ প্ৰক্ৰিয়াৰ মাজেৰে আহিব, বেংকৰ পৰা ওলাব, বজাৰলৈ যাব, খৰছ হ’ব, তাৰ পিছত এজনৰ জেপৰ পৰা আন এজনৰ জেপলৈ যাব আৰু তেতিয়াহে ক’ব পৰা যাব পইছাখিনি কামত আহিছে।\nসকলোৰে ভাগত ১৫ হাজাৰকৈ পৰিব নেকি?\nসকলোখিনি মিলালে হোৱা ২০ লাখ কোটি মানে হৈছে এমাহত ২০ লাখ টকাকৈ উপাৰ্জন কৰা ১ কোটি লোকৰ দৰমহা। ২ লাখ উপাৰ্জন কৰা ১০ কোটি লোকৰ দৰমহা। ২০ হাজাৰ উপাৰ্জন কৰা ১০০ কোটি লোকৰ দৰমহা। অৰ্থাৎ ১৩৫ কোটি জনসংখ্যাৰ দেশত সেয়া সমানে ভাগ কৰিলে এজনৰ ভাগত পৰিব ১৫ হাজাৰ টকাকৈ।\nদৰাচলতে হোৱাটছএপৰ গণিতজ্ঞসকলে নিশা ৯ বজাতেই হিচাপ-নিকাচ কৰি আজৰি হৈ এনেকৈয়ো কৈছে যে মোদীয়ে সকলোকে ১৫ লাখকৈ দিয়াৰ যি কথা কৈছিল সেয়া পূৰণ কৰিলে। কিন্তু তেওঁলোককো দোষাৰোপ কৰিব নোৱাৰি।\nকিন্তু তাত্বিক কথা এয়া যে চৰকাৰে নিজৰ ফালৰ পৰা এই কথা জনাই দিচে যে কৰ’নাৰ বিৰুদ্ধে যুদ্ধ কৰিবলৈ লকডাউন ঘোষণা কৰাৰ বাদে আন উপায় নাছিল। এনে এক গুৰুতৰ সংকটৰ সময়ত কেনেকৈ আগবাঢ়ি যোৱাৰ পথ প্ৰশস্ত কৰিব পাৰি তাৰ বন্দোৱস্তি যে কৰিছে এতিয়া চৰকাৰে সেয়া প্ৰতীয়মান কৰিবলগীয়া হৈছে।\nইতিহাস, অৰ্থশাস্ত্ৰ আৰু বিচাৰ-বুদ্ধিৰ সহায়ত এয়া নিশ্চিতকৈ ক’ব পৰা যায় যে জটিলতকৈয়ো জটিল সংকটকো এক বৃহৎ সুযোগলৈ পৰিৱৰ্তন কৰাতো সম্ভৱ। মোদীয়ে নিজৰ ভাষণত Y2K সমস্যাৰ উদাহৰণো দিছে। ১৯৯১ ৰ উদাহৰণো আমাৰ সমুখত জলজল পটপট হৈ আছে। দুয়োটা সময়তে এনে লাগিছিল যে সকলো শেষ হৈ গৈছে।\nকিন্তু দুয়োবাৰতে অন্ধকাৰৰ মাজতো এক নতুন ৰেঙণি দেখা গৈছিল আৰু দীঘলীয়া সময়লৈ তাৰ পৰা পোৱা সুফল অব্যাহত আছিল। প্ৰযুক্তি খণ্ডত ভাৰতৰ দপদপনিয়েই হওক বা আৰ্থিক বিকাশৰ হাৰ বছৰি ৮ শতাংশ হোৱাৰ সফলতাই হওক এই সকলোখিনি আছিল সেই অন্ধকাৰ সময়ৰ ফলাফল।\nটুকুৰা টুকুৰকৈ চালে দেখা যায় যে সকলোবোৰ একাধিক ক্ষুদ্ৰ ক্ষুদ্ৰ সূত্ৰত সিঁচৰতি হৈ আছে। ১২ মে’ৰ ভাষণত আত্মনিৰ্ভৰ ভাৰতৰ ৫ স্তম্ভ অৰ্থনীতি, আন্তঃগাথনি, পদ্ধতি, জনসংখ্যাৰ গাথনি আৰু চাহিদাৰ বিষয়েও উল্লেখ কৰা হৈছে।\nআমি সকলোৱে এই লৈ প্ৰশ্ন কৰিব পাৰো যে কোৱাণ্টাম জাম্প, আধুনিক ভাৰতৰ পৰিচয়, সংশোধন আৰু যোগানৰ শৃংখল আদিৰ আঁৰৰ কথাবোৰ কি? কিন্তু এনে বহু লোক আছে যিয়ে কেৱল সকলোখিনি বুজি পোৱাৰ লগতে এনেকৈ বুজিছে যিদৰে পৰীৰ দেশৰ সাধু শুনাৰ সময়ত সকলোৰে মনোজগতত পৰীৰ দেশৰ এখন কাল্পনিক প্ৰতিচ্ছিবি ভাহি উঠে।\nএনে কাৰণতে ভাষণ শেষ হোৱাৰ লগে লগে এয়া নিশ্চিত হৈ পৰিছিল যে অনাগত দিনত শ্বেয়াৰ বজাৰত এক নতুন পুৱাই অপেক্ষা কৰিছে। ছিংগাপুৰৰ বজাৰত ভাৰতৰ যি সূচ্যাংক ক্ৰয়-বিক্ৰয় হয় সেয়া অতিকমেও ৩.৫ শতাংশ উৰ্ধগামী হোৱা দেখা গৈছে আৰু এই কথাত কাৰো দ্বিমত নাথাকিব যে বুধবাৰৰ পিছত দুদিনমানলৈ শ্বেয়াৰ বজাৰ আশাব্যঞ্জক হৈ পৰিব।\nশ্বেয়াৰ বজাৰ উৰ্ধগামী হ’ব\nইয়াক কোৱা হয় গেপ অব অপেনিং। অৰ্থাৎ মঙলবাৰে বজাৰ য’ত অন্ত পৰিছিল, বুধবাৰে প্ৰথম ক্ৰয়-বিক্ৰয় তাতকৈ বহুত উৰ্ধগামী হ’ব। কাৰণ স্পষ্ট। অধিকাংশ বিশেষজ্ঞৰ মতে বজাৰৰ সৈতে জড়িতসকলে আশা কৰিছিল যে জিডিপিৰ ৫ৰ পৰা ৭ শতাংশ খৰছ কৰাৰ কথা ঘোষণা কৰিব।\nকিন্তু শেষত ১০ শতাংশৰ পেকেজেই ঘোষণা কৰিলে। আশা কৰাতকৈয়ে এয়া বহুত বেছি। শ্বেয়াৰ বজাৰৰ চতুৰ খেলুৱৈসকলে এনেয়েও পৰুৱাৰ পাহাৰ গঢ়াত অতি পাকৈত। ধনী, দুখীয়া, মধ্যবিত্ত, উদ্যোগী, ব্যৱসায়ীয়ে কি পাব তাৰ হিচাপো থাকিব। কোনে কিমান পাব, কাৰ কি সলনি হ’ব সেইবোৰে পিছত দেখা যাব।\nএতিয়া আৱেগলৈ নতুন জোৱাৰ আহিছে, পিছলৈ বজাৰত ধন ঘটিবলৈ আৰম্ভ কৰিব পৰা যাব। আৱেগ হৈছে এনে এক বস্তু যাক কেতিয়াও দেখা নাযায় কিন্তু শ্বেয়াৰ বজাৰৰ উঠা-নমা তাৰ ওপৰতে নিৰ্ভৰ কৰে। সেয়ে বুধবাৰৰ পুৱাই আৱেগৰ জোৱাৰ উঠাতো স্পষ্ট হৈ পৰিছিল।\nকিন্তু এই আৱেগৰ জোৱাৰ আবেলিলৈ একে থাকিবনে? এয়া কোনেও ন দি ক’ব নোৱাৰে, গতিকে দীঘলীয়া সময়ত কি হ’ব সেই কথা এতিয়াই নভবাকৈ থকাটোৱেই ভাল।\nঅৱশ্যে এতিয়াও এনে একাংশ বিশেষজ্ঞ আছে যিয়ে উৎসাহৰ এই গংগাত ডুব নমৰাকৈয়ে গম পাই যে পানী কিমান গভীৰ! তেওঁলোকে ক’বলৈ লৈছে যে আগৰ ১০ লাখ কোটি আৰু পিছৰ ১০ লাখ কোটি ক’ত ক’ত খৰছ কৰিব সেয়া স্পষ্ট হোৱাৰ পিছতহে সবিশেষ ক’ব পাৰিব। অৰ্থাৎ কিমান পৰিমাণ কোনে লাভ কৰিব আৰু সেয়া ক’ৰ পৰা আহিব তাক জনাতো প্ৰয়োজনীয়।\nসকলোতকৈ ডাঙৰ প্ৰশ্ন হৈছে চৰকাৰে কি নতুন নতুন পথেৰে ধন সংগ্ৰহ কৰিব, নতুনকৈ নোট ছপা কৰিব, ঋণ পৰিশোধ কৰিব বা প্ৰথমেই ঘোষণা কৰা খৰছৰ শিতানসমূহ বন্ধ কৰি সকলোখিনি এই পেকেজত খৰছ কৰিবলৈ যো-জা চলাইছে?\nএই প্ৰশ্নসমূহৰ উত্তৰ অৰ্থাৎ পেকেজৰ সবিশেষ ৰাজহুৱা হোৱাৰ পিছতহে দেশক, দেশৰ অৰ্থনীতি, উদ্যোগ, ব্যৱসায়-বাণিজ্য, দৰিদ্ৰ, শ্ৰমিক, কৃষক আৰু চৰকাৰী চাকৰিয়াল, ব্যৱসায়ী, মধ্যবিত্তই ইতিহাসৰ এই সৰ্ববৃহৎ পেকেজৰ পৰা কি কি লাভ কৰিব, কিদৰে উপকৃত হ’ব সেয়া স্পষ্টকৈ ধাৰণা কৰিব পৰা যাব।\nনহ’লে সময়ত গৈ এনেও হ’ব পাৰে যে পুৰস্কাৰ পোৱাক লৈ বহুত হৈ-চৈ হ’ল, কিন্তু সময়ৰ মূৰত এখন গামোচা আৰু মানপত্ৰৰ বাদে হাতত একোৱেই দিয়া নহ’ল!\n(আলোক যোশী চিএনবিচি আৱাজৰ প্ৰাক্তন সম্পাদক আৰু অৰ্থনৈতিক বিশ্লেষক। এই লেখাটো বিবিচি হিন্দীত প্ৰকাশ পাইছে। অৰ্থনীতিৰ বিষয়ে সহজ-সৰল ভাষাৰে বৰ্ণনা কৰা লেখাটো NNOৰ পঢুৱৈসকলৰ বাবে অনুবাদ কৰিছে নৈঋত নিৰ্বাণে।)


দানবীৰ! কৰ’না ৰোগীৰ প্ৰাণ বচাবলৈ দান কৰিলে ১৪ বাৰকৈ প্লাজমা! প্ৰয়োজনত আৰু দান কৰিবলৈ সাজু\nকোভিড আক্ৰান্ত হোৱাৰ পাছত সুস্থ হৈ উঠা বহুতেই কোভিড ৰোগীক প্লাজমা দান কৰিছে। কিন্তু সেইবুলি ১৪ বাৰকৈ প্লাজমা দান?\nপুন্ৰ ৫০ বছৰীয়া এগৰাকী ব্যক্তিয়ে ১৪বাৰকৈ প্লাজমা দান কৰি অভিলেখ সৃষ্টি কৰিছে।\nইণ্ডিয়া বুক অফ ৰেকৰ্ডছৰ পৰা প্ৰদান কৰা প্ৰমাণ পত্ৰ দেখুৱাই অজয় মুনোটৰ দাবী,’’ মই দেশৰ প্ৰথমগৰাকী ব্যক্তি যিয়ে ১৪ বাৰকৈ প্লাজমা দান কৰিছো।‘’\nপ্ৰমাণ পত্ৰত লিখা আছে,’’এগৰাকী ব্যক্তি যিয়ে সৰ্বাধিক বাৰ প্লাজমা দান কৰিছে, ইণ্ডিয়া বুক অফ ৰেকৰ্ডছ, ২০২২ৰ পৰা আপোনাক অভিনন্দন। আপোনাৰ প্ৰচেষ্টা আৰু ধৈৰ্যৰ আমি প্ৰশংসা কৰিছো। আপোনাৰ দক্ষতা স্বীকাৰ কৰি তাক অনুমোদন কৰা হ’ল।‘’\nযোৱা বছৰ কোভিডত আক্ৰান্ত হোৱাৰ পাছত অজয় লাহে লাহে সুস্থ হৈ উঠিছিল। তাৰ পাছত কোভিড ৰোগীৰ বাবে প্লাজমা দান কৰা আৰম্ভ কৰে।\nঅজয়ে কয়,’’মই সুস্থ হৈ উঠাৰ ২৮দিন পাছত প্ৰথম এগৰাকী গুৰুতৰভাৱে অসুস্থ ৰোগীক প্লাজমা দান কৰিছো।‘’\nসুস্থ হৈ উঠা ৰোগীৰ পৰিয়ালে অজয়ক কৃতজ্ঞ জনায়। তেওঁলোকে জানিবলৈ দিয়ে যে অজয় মুনোটে ততাতয়াকৈ আগবাঢ়ি নহাহেঁতেন তেওঁলোকৰ মাতৃক বচোৱাটো কঠিন হ’লহেঁতেন।\nঅৱশ্যে অজয়ে কয়,’’মই ১৪বাৰ বাবে প্লাজমা দান কৰিছো। মই কেতিয়াও দুৰ্বল বা অসুবিধা বোধ কৰা নাই। মানুহৰ এক ভ্ৰান্ত ধাৰণা আছে যে প্লাজমা দানৰ সময়ত তেজ উলিওৱা হয়। তেজতকৈ প্লাজমা পৃথক। প্লাজমাত এন্টিবডী থাকে। প্লাজমা দান ৰক্তদান নহয়। প্লাজমা দানৰ পাছত কোনেও দুৰ্বল বা অসুস্থতা অনুভৱ নকৰে। নমাহ পাছতো মোৰ শৰীৰত যথেষ্ট এন্টিবডী আছে। লাগিলে আৰু দান কৰিম।‘’


‘বৰনদী ভটিয়াই’ এখন সৰ্বগ্ৰহণযোগ্য সুস্থ ৰুচিবোধৰ অসমীয়া আধুনিক কথাছবি\nby উৰ্বশী মহন্ত\nMay 10, 2019 5:51 pm\nসকলোৱে চিনি পায় মাজুলীক।মাজুলী মানে কেৱল চপৰা চপৰে খহি দিনে দিনে মাটিকালিৰ পৰিমাণ কমি অহা নদীদ্বীপটো নহয়। অথবা মাজুলী মানে ৰাসৰ দলদোপ হেন্দোল-দোপ পৰিৱেশো নহয়। খোল-তাল, বৰগীতৰ তালত ভকতিৰ উদাসীনতাই গ্ৰাস কৰা ভূ-খণ্ড মাজুলী নহয়, মাজুলী বহুতৰ বাবে কলীয়াপানী।\nখৰালিত ফুৰিবলৈ যোৱা, সত্ৰ-সংস্কৃতিৰ উচ্চ প্ৰশংসা আৰু ভক্তিৰ কিছু ছয়াময়া মোহান্ধতা। মাজুলীৰ মেৰুদণ্ড বৰলুইত। যেন যুগান্তৰৰ এটি অভিশাপ গ্ৰস্ত চৰিত্ৰ! বান আহিলে মাজুলীয়েই মাজুলীক গালি পাৰে, শাওপাত দিয়ে। বিৰক্ত হয় মাজুলী অহৰহ প্ৰকৃতিৰ নিৰ্মম অত্যাচাৰ সহ্য কৰি। তথাপি মাজুলীৰ সপোন গজে বৰলুইতৰ বুকুত। নিথৰুৱা অনুভৱৰ প্ৰান্তত মাজুলীবাসীৰ সপোনে ডেউকা মেলে। লুইতে পলস পেলাই উৰ্বৰ কৰি থৈ যোৱাৰ মাজুলী হৈ উঠে আশা আৰু ভৰসাৰ থলী।\nসেই আশা আৰু সপোনৰ ভেটিত নিৰ্মাণ কৰা হৈছে ‘বৰনদী ভটিয়ায়’ নামৰ কথাছবিখন। ৰাষ্ট্ৰীয় নাট্য বিদ্যালয়ৰ স্নাতক অনুপম কৌশিক বৰাই তেওঁৰ একে নামৰ নাটকৰ ভিত্তিত নিৰ্মাণ কৰিছে ‘বৰনদী ভটিয়ায়’।মাজুলীৰ পটভূমিত নিৰ্মিত হ’লেও কথাছবিখনৰ আবেদন বিশ্বজনীন।পৰিচালকৰ মাজুলীৰ প্ৰতি দায়বদ্ধতা স্পষ্ট। আমি ‘নেটিভ লেণ্ড’ৰ কথা কওঁ, ‘বেক টু ৰুট’ৰ কথা কওঁ। ‘বেক টু নেশ্যাৰ’ শ্লোগান এতিয়া বিশ্বজুৰি সমাদৃত।\nমূলৰ মাজত নিজস্বতাৰ সন্ধান আধুনিক মনঃস্বত্বৰ এটি স্পৃহা। বিশ্বৰ বৃহত্তৰ নদীদ্বীপৰ পৰা খহনীয়াৰ ভয়ংকৰ কবলত নিঃচিহ্নতাৰ আশংকাত ডুবি থকা মাজুলীক বাহিৰৰ মানুহে বুজিব নোৱাৰে। বিদেশী পৰ্যটকৰ মাজুলী প্ৰীতি, বিদেশৰ পৰা আহি নৃত্য শিক্ষা গ্ৰহণ, এইবোৰে মাজুলীক সংবাদ মাধ্যমৰ শিৰোনামাত ঠাই দিব পাৰে। কিন্তু হতাশ গ্ৰস্ততাৰ পৰা মুক্ত কৰিব নোৱাৰে। যি জাতি,মাটি আৰু ভেঁটিৰ শ্লোগানৰ আঁৰত আমি নিজকে নিঃকিন অনুভৱ কৰো, তাৰ সমাধান আৰু সেই নিঃকিনতাৰ আঁৰৰ পৰা গডফাদাৰ হৈ ওলাই অহাৰ ক্ষমতাও আমাৰ আছে।\n‘বৰনদী ভটিয়ায়’ত মাজুলী আছে অথচ নাই। কোনোদিনে বানপানী নেদেখা, গাঁৱৰ বোকা নগচকা মানুহে ইচ্ছা কৰিলেও সেই দুৰ্দশাক উপলব্ধি কৰিব নোৱাৰে। কিন্তু তেওঁলোকে প্ৰেম বুজে, বিৰহ বুজে, দৰিদ্ৰতা বুজে, নিবনুৱা সমস্যা বুজে। মাজুলীৰ কথা ক’বলৈ পৰিচালকে বাচি লৈছে হাস্য মধুৰ প্ৰেম-বিৰহ জীৱনৰ কাহিনী এটা।\nনায়িকা মৌ-কণ যেন যুগান্তৰৰ অভিশাপগ্ৰস্ত মাজুলীৰ প্ৰতীক। নিৰ্বিকাৰ মৌকণ; জীৱনৰ অজস্ৰ বিপৰ্যয়ৰ পাছতো ক্ষন্তেকৰ বাবে অভিলাসী আঁচনিয়ে মাজুলীক উদ্ধাৰ কৰিবলৈ আগবাঢ়ি অহাৰ দৰে, মৌকণৰ বিপৰ্যয় আঁতৰাবলৈও জীৱন সংগী আগবাঢ়ি আহে। মায়ালগা মাজুলীৰ দৰে মৌকণৰো মায়া আছে। তাই মানুহক মোহাবিষ্ট কৰে, স্বপ্নাবিষ্ট কৰে, সন্মোহন কৰে। কিন্তু বেচেৰীৰ নিজৰ জীৱনটোয়েই থাওনি নোপোৱা পানীৰ দৰে। মাজুলীৰ অভিলাসী আঁচনিয়ে ঠিকাদাৰক ধনী কৰে অথচ মাজুলী একেই হৈ ৰয়। ৰোগাক্লান্ত, হতাশগ্ৰস্ত।\nঅদ্ভুত এক বিষাদ গ্ৰস্ততাই মাজুলীক মেৰিয়াই ধৰি বান্ধে। মৌ-কণে স্বআলাপ কৰে, নিজকেই দায়ী কৰে বিপৰ্যয়বোৰৰ বাবে। মৌ-কণক অৱলম্বন কৰি পৰিচালকে বহু কথা বুজাই দিলে। মৌ-কণৰ প্ৰেমত পৰা চাৰিজন ডেকাৰ অভিনয় প্ৰশংসনীয়। কিন্তু নিজৰ পাৰদৰ্শিতা সমূহ চিনিব নোৱাৰি দিৰভ্রষ্ট হৈ পৰা যুৱক কেইজনে যুৱ শ্ৰেণীটোকে প্ৰতিনিধিত্ব কৰিছে।\nমৌ-কণক কেন্দ্ৰ কৰিয়েই তেওঁলোকৰ জীৱন বৃত্ত। মাজুলীত উৰ্বৰ মস্তিষ্কৰ অভাৱ নাই। পলস পেলোৱা বানে খেতি মাটি উৰ্বৰ কৰাৰ দৰেই ইয়াত উৰ্বৰ হয় মগজু। কিন্তু কিহৰ অভাৱত এওঁলোক ৰৈ যায়, ‘ইচ্ছা কৰিলে তাই সকলোকে মাজুলীলৈ ঘূৰাই আনিব পাৰে’। তাই মানেই সেই সন্মোহন। ‘বেক টু ৰুট’ৰ বিশ্বজনীন আবেদন।\nকথাছবিখনত Magic Realismৰ কথা কোৱা হৈছে। কিন্তু এই ধাৰণাটো কিছু পৰিমাণে অস্পষ্ট। ক’ব পাৰি যাদুকৰী উপাদান। ব্ৰহ্মপুত্ৰতকৈ অস্পষ্ট আৰু যাদুকৰী উপাদান অসমত বেলেগ কিবা আছে বুলি মনে নধৰে। Magic Realism আধুনিক মনৰ দুৰ্বোধ্যতাৰ সংস্কৰণ। যাদুকৰী উপাদান মানেই আমি ঢুকি নোপোৱা কিছু বিষয়। হাঁচি এটা মৰিয়েই মানুহ মৰিছে। মৌকণে ‘বুঢ়াটো নমৰেনো কেলে’ বুলি কওঁতেই ঢলি পৰিছে।\nঅৱশ্যে পৰিচালকে বিষয়বোৰ জটিল কৰি ৰখা নাই। বুঢ়াটো খঙতে হাৰ্ট এটেক হৈ মৰা বুলিও পাছত কোৱা হৈছে। কিন্তু মৌ-কণ সাধাৰণজনৰ মনত যাদুকৰী চৰিত্ৰ এটা হৈ ৰৈ গৈছে। মাজুলীখনৰ দৰেই।\nপৰিচালক জনেই কথাছবি এখনৰ প্ৰধান নায়ক। তেওঁৰ দৃষ্টিৰেই দৰ্শকে ছবিখন দেখে। পৰিচালক দৃষ্টি স্পষ্ট হোৱাতো বৰ জৰুৰী। আমাৰ কথাবোৰ আমি নিজেই ক’ব লাগিব। মৌ-কণৰ কথাবোৰ শেষত তাইৰ শৈশৱৰ বন্ধু লুইতে বুজিহে।\nবাহিৰৰ মানুহে তাইক নিঠৰুৱা কৰি এৰি থৈ গ’ল। সেই মৌ-কণৰ বিয়াতেই মাজুলীৰ বাহিৰলৈ যোৱা সকলো ঘূৰি আহিছে। প্ৰেম বিশ্বজনীন ভাষা।পৰিচালকে প্ৰেমৰ নিটোল কাহিনীৰ মাজেৰে মাজুলীখন, বৰলুইতখন, মাজুলীৰ সমস্যাৰ মাজেৰে সৰ্বসাধাৰণৰ সমস্যাবোৰ স্পষ্টকৈ বুজাই দিলে।\nইমান গভীৰ বিষয়বস্তু এটাক হাস্য-মধুৰ পৰিবেশৰ মাজেৰে মানুহৰ বুকুলৈ সোমাই দিয়াতো পৰিচালকৰ সাংঘাটিক পাৰদৰ্শিতা। কথাছবিখনৰ কথা কওঁতে সংগীতৰ কথা ক’বই লাগিব।\nনিঃসন্দেহে আকৰ্ষণীয় সংগীতসজ্জ্বা। সকলোতকৈ ভাল লগা ‘তোমাৰেনো বিৰহত’। অতি সহজেই আমাক ৯০ দশকৰ অথবা তাৰো আগৰ পৰিবেশ এটালৈ লৈ যায়। নাকী সুৰীয়া বিহুগীত আৰু ককাঁলত হাত থৈ তললৈ মূৰ কৰি বিহু নচা থেওকীটো ৯০ দশকৰ গাঁৱৰ এটি সহজ দৃশ্য আছিল। বিশেষকৈ মাঘ বিহুৰ ভোজৰ ৰাতি। অদ্ভুত এক নষ্টালজিয়া আছে গীতৰ ব্যাকাংশ, সুৰ আৰু গায়কীত।এই সন্মোহন সেই দশকৰ মাজেৰে পাৰ হৈ অহা সকলেহে উপলব্ধি কৰিব পাৰিব।\nসাধাৰণ দৰ্শকে কথাছবিৰ কাহিনী, চৰিত্ৰ, অভিনয় আৰু সংলাপ বুজে। কাৰিকৰী দিশ নুবুজে। ইয়াত এই সকলোবোৰ আছে সুস্থ আৰু স্পষ্ট ৰূপত। আৰম্ভণিতে কিছু লেহেম যেন লাগিলেও এবাৰ সোমাই যোৱাৰ পাছত দৰ্শকে সময়ৰ উমান নাপাব। বহুতো গাঁৱৰ মানুহক কথাছবিখনত ভিতৰুৱা কৰাৰ চেষ্টাত অন্যান্য চৰিত্ৰৰ লগত তেওঁলোকৰ অভিনয়ৰ বৈসাদৃশ্য স্পষ্ট হৈ পৰিছে।\nসম্পাদনাৰ ক্ষেত্ৰতো আৰু কিছু কৰাৰ থল আছিল। চাই থাকোতে কিছুমান দৃশ্য অস্পষ্ট যেন লাগে, বুজিবলৈ সময় লয়। কেতিয়াবা কিছুমান শব্দও অস্ফুট। কোনো মুহূৰ্তত অতি নাটকীয় ভাব এটা হৈ গৈছে।অপেছাদাৰী অভিনেতাৰ অংশ গ্ৰহণ আৰু তেওঁলোকৰ কেমেৰাৰ প্ৰতি সচেতনতাৰ বাবে হয়তো!\nকিন্তু কাহিনীৰ মাজত থকা দৰ্শকে ‘বৰনদী ভটিয়াই’ক বুকুৰ মাজত কঢ়িয়াই হ’লৰ পৰা ওলাব, সেয়া নিশ্চিত।সহজ ভাষাৰে জটিল কথাক বুজাবলৈ সক্ষম হোৱা অনুপম কৌশিক বৰাক লৈ সকলোৱে আৰু আশা কৰিব।বিভিন্ন সমস্যাৰ মাজেৰে কথাছবিখনৰ নিৰ্মাণ সম্পূৰ্ণ হৈছে বুলি সামাজিক মাধ্যমৰ জৰিয়তে আমি অৱগত হৈছিলো।সৰু-সুৰা দোষ থাকি যোৱাতো স্বাভাৱিক। দোষ-ত্ৰুটিয়ে নতুন বিষয় আৱিষ্কাৰৰ সুযোগ দিয়ে।\nঅসমত কথাছবি নিৰ্মাণৰ সংজ্ঞা মানেই ত্যাগ আৰু কষ্ট। কিছু সংখ্যকৰ বাবে এয়া বিলাসিতা হ’লেও উচ্চৰুচিবোধ সম্পন্ন এক শ্ৰেণীৰ সংস্কৃতিবানে নিৰন্তৰ সাধনাৰ মাজেৰে সাৰুৱা সাংস্কৃতিক বাতাবৰণ সৃষ্টি কৰিবলৈ সক্ষম হৈছে।এক যোগাত্মক আন্দোলন ইতিমধ্যে আৰম্ভ হৈ গৈছে।\nঅসমীয়া কথাছবিৰ একো নহ’ব বুলি হ’লবোৰৰ পৰাও বিতাড়িত কৰা তথাকথিত ব্যৱসায়ী গোষ্ঠীৰ আগত সবল স্থিতি বহুবাৰ প্ৰদৰ্শিত হৈছে। অসমীয়া কথাছবিয়ে বিদেশত লাভ কৰা অসংখ্য সন্মান আৰু পুৰস্কাৰৰ জৰিয়তে।\nৰীমা দাসৰ ‘ভিলেজ ৰকষ্টাপ’ৰ অস্কাৰ যাত্ৰা সাংস্কৃতিক আন্দোলনৰ এক শুভবাৰ্তা আছিল।এই যাত্ৰা আগবঢ়াই নিবলৈ অনুপম কৌশিক বৰাৰ দৰে পৰিচালকৰ সৃষ্টি। কথাছবিখনৰ লগত জড়িত সকলোলৈ অজস্ৰ অভিনন্দন জ্ঞাপন কৰিলো।


Niketan Class 8 Science Chapter 8 কোষৰ গঠন আৰু কার্য » Dev Library\nNiketan Class 8 Science Chapter 8 কোষৰ গঠন আৰু কার্য is the answer to each chapter is provided in the list so that you can easily browse throughout different chapters Shankardev Shishu Niketan Class 8 Science Chapter 8 কোষৰ গঠন আৰু কার্য and select need one.\nAlso, you can read the Assam Board book online in these sections Solutions by Expert Teachers as per SCERT (CBSE) Book guidelines. These solutions are part of Shankardev Sishu Niketan All Subject Solutions. Here we have given Assam Board Shankardev Vidya Niketan Class 8 Science Chapter 8 কোষৰ গঠন আৰু কার্য Solutions for All Subjects, You can practice these here…\nকোষৰ গঠন আৰু কার্য\n১। উত্তৰ দিয়া :\n(a) কোষ কোনে আৱিষ্কাৰ কৰিছিল ?\nউত্তৰ : ৰবাৰ্ট হুক নামৰ এজন বৃটিছ বিজ্ঞানীয়ে কোষ আৱিষ্কাৰ কৰিছিল।\n(b) কোষ নামটো কোনে দিছিল ?\nউত্তৰঃ ৰবাৰ্ট হুকে কোষ নামটো দিছিল।\n(c) কোষৰ প্ৰধান ভাগ দুটা কি কি ?\nউত্তৰ : কোষৰ প্ৰধান ভাগ দুটা হ’ল – প্রকোষ কেন্দ্রীয় কোষ আৰু সংকোষ কেন্দ্রীয় কোষ।\n(d) ক্ৰ’ম’জম কি ?\nউত্তৰঃ কোষৰ কোষকেন্দ্ৰত পকোৱা সূতাৰ দৰে কিছুমান গঠন থাকে। এই সুতাৰ দৰে গঠনসমূহক ক্ৰ’ম’জম বোলে। এইবোৰে জিন কঢ়িয়াই আৰু বংশানুক্রমে পোৱা গুণবোৰ পিতৃ-মাতৃৰ পৰা সস্তানলৈ স্থানন্তৰিত হোৱাত সহায় কৰে। যেতিয়া কোষৰ বিভাজন হয় তেতিয়া ক্ৰ’ম’জ’মসমূহ স্পষ্টকৈ দেখা পোৱা যায়।\n(e) কোষৰ কোনটো অংশত কোষাংগবোৰ থাকে।\nউত্তৰ: কোষৰ কোষ প্রৰসত কোষাংগবোৰ থাকে।\n২। কোষৰ অংশসমূহ কি কি ?\nউত্তৰ: কোষৰ মূল অংশসমূহ হ’ল – কোষাৱৰণ, কোষপ্রৰস আৰু কোষকেন্দ্র।\n৩। “কোষ জীৱৰ মৌলিক গঠনগত গোট “ ব্যাখ্যা কৰা।\nউত্তৰঃ জীৱজগতত জীৱসমূহ এটাৰ পৰা আনটো পৃথক হলেও সকলোবোৰেই কিন্তু কোষৰ দ্বাৰা গঠিত। গঠন বা কাৰ্য্য সুকীয়া হ’লেও সকলো জীৱৰে সকলো অংগ কোষেৰে গঠিত। উদাহৰণ স্বৰূপে, কুকুৰাৰ কণীয়ে এটা কোষক সূচায় অৰুই ইমান ডাঙৰ যে খালী চকুৰেও যথেষ্ট ডাঙৰ দেখা যায়, আনহাতে বেক্টেৰীয়া এমিবা আদি জীৱবোৰ এককোষী আৰু ইমান সৰু যে অতি শক্তিশালী অণুবীক্ষণ যন্ত্ৰৰ দ্বাৰাহে চাব পাৰি। সেইদৰে, উদ্ভিদ আৰু প্ৰাণীৰ বিভিন্ন অংগসমূহৰ গঠন আৰু কাৰ্য্য বেলেগ বেলেগ হয়, কিন্তু এই অংগসমূহে কোষৰ দ্বাৰা গঠিত। গতিকে, জীৱৰ বাবে কোষ হৈছে সিহঁতৰ মৌলিক গঠনৰ গোট।\n৪। প্রকেৰিঅ’ট আৰু ইউকেৰিঅট কোষৰ পার্থক্য লিখা।\nউত্তৰ : প্রকেৰিঅ’ট বা প্রকোষকেন্দ্রীয় কোষৰ কোষ কেন্দ্ৰটো সুসংগঠিত নহয়। তাত কোষকেন্দ্ৰৰ আৱৰণ নাই। লগতে, কোষকেন্দ্রীয় দ্রব্যসমূহ আৱৰণ নোহোৱাকৈ থাকে। এই ধৰণৰ কোষ সাধাৰণতে এককোষী জীৱত পোৱা যায়। উদাহৰণ – বেক্টেৰীয়া, নীল সেউজ শেলাই।\nইউকেৰিঅ’টি বা সংকোষকেন্দ্রীয় কোষসমূহৰ কোষকেন্দ্ৰটো কোষপ্রৰসৰ পৰা কোষকেন্দ্রীয় আৱৰণৰ দ্বাৰা পৃথক হৈ থাকে। কোষকেন্দ্রীয় আন দ্রব্য সমূহহো আৱৰণৰ দ্বাৰা আবৃত হৈ থাকে। ইহঁতৰ কোষকেন্দ্ৰটো সুসংগঠিত ৰূপত থাকে। এই ধৰণৰ কোষ বহুকোষী জীৱত পোৱা যায়। উদাহৰণ – বেক্টেৰিয়া আৰু নীলহৰিৎ শেলাইৰ বাহিৰে আন সকলো জীৱ এইটো ভাগত পৰে।\n৫। প্রাণী আৰু উক্তিৰ কোষৰ ছবি আঁকা আৰু কোষাংগসমূহ চিহ্নিত কৰা।\nউদ্ভিদকোষ আৰু প্রাণীকোষৰ পাৰ্থক্য\n৬। উদ্ভিদকোষ আৰু প্রাণীকোষৰ পাৰ্থক্য উল্লেখ কৰা।\nউত্তৰ : দ্ভিদকোষ আৰু প্রাণীকোষৰ পাৰ্থক্য –\n(ক) কোষবৰণৰ উপৰিও উদ্ভিদকোষত এখন দৃঢ় কোষবেৰ থাকে। (ক) কোষক আৱৰি কোষাবৰণ থাকে। কোষবেৰ নাথাকে।\n(খ) কোষৰ মাজভাগত ডাঙৰ ৰসধানী থাকে বাবে কোষকেন্দ্ৰ কোষটোৰ এটা কাষত অৱস্থান কৰে। (খ) কোষকেন্দ্র কোষৰ মাজ ভাগত অৱস্থান কৰে।\n(গ) ৰসধানী ডাঙৰ (গ) কোষ প্রৰসত বহুত সৰু সৰু ৰসধানী থাকে।\n(ঘ) প্লাষ্টিড থাকে। (ঘ) প্লাষ্টিড নাথাকে।\n(ঙ) নিজৰ আহাৰ নিজে প্রস্তুত কৰি ল’ব পাৰে। (ঙ) নিজে নিজৰ আহাৰ প্ৰস্তুত কৰিব নোৱাৰে।\n৭। হৰিৎকণা কেৱল উদ্ভিদৰ কোষতহে পোৱা যায় – ব্যাখ্যা কৰা।\nউত্তৰঃ উদ্ভিদকোষৰ পাতৰ কোষপ্ৰৰসত বহুতো সৰু সৰু ৰঙীণ গঠনৰ প্লাষ্টিড দেখিবলৈ পোৱা যায়। ইহঁতৰ সেউজীয়া ৰঞ্জক পদার্থ থাকে, যাক ক্ল’ৰ’ফিল বুলি কোৱা হয়। যিহেতু ইহঁত প্লাষ্টিড হয় সেইবাবে ইহঁতক ক্ল’ৰ’প্লাষ্ট বা হৰিৎকণা বোলে। হৰিৎকণা বাবে পাতৰ বৰণ সেউজীয়া হয়। ইয়াৰ সহায়ত উদ্ভিদে নিজৰ আহাৰ নিজে প্রস্তুত কৰে, যাক আমি সালোক – সংশ্লেষণ বুলি কওঁ। হৰিৎকণা কুমলীয়া উদ্ভিদৰ গা-গছতো পোৱা যায়। প্রাণীৰ দেহত হৰিৎকণা নাথাকে বাবে প্রাণীৰ বৰণ সেউজীয়া নহয়।\n৮। তলত দিয়া বিষয়ৰ ওপৰত চমু টোকা লিখাঃ\n(খ) কোষ প্রৰস\nউত্তৰঃ (ক) কোষকেন্দ্রঃ প্রত্যেক কোষতে সাধাৰণতে একোটাকৈ কোষকেন্দ্র থাকে। ই জীৱকোষৰ আটাইতকৈ প্ৰয়োজনীয় উপাদান। ই সাধাৰণতে গোলাকাৰ আৰু কোষৰ কেন্দ্ৰত অৱস্থিত। ইয়াক ৰং কৰিব পাৰি আৰু অতি সহজে অণুবীক্ষণ যন্ত্ৰৰ সহায়ত চাব পাৰি। কোষকেন্দ্রীয় আৱৰণে কোষকেন্দ্রক কোষপ্রৰসৰ পৰা পৃথক কৰি ৰাখে। কোষকেন্দ্ৰত এটা সৰু গোলাকাৰ অংশ দেখা পোৱা যায় আৰু হয়াক অতিকোষকেন্দ্র বোলে। কোষকেন্দ্ৰত ক্রম’জম নামৰ পকোৱা সূতাৰ দৰে কিছুমান গঠন থাকে।\nএইবোৰ জিন কঢ়িয়ায় আৰু বংশানুক্রমে পোৱা গুণবোৰ পিতৃমাতৃৰ পৰা সন্তানলৈ স্থানান্তৰিত হোৱাত সহায় কৰে। কোষকেন্দ্রই কোষৰ কামসমূহক কেন্দ্রীয়ভাৱে নিয়ন্ত্রণ কৰে। কোষৰ পৰা কোষকেন্দ্ৰটো আঁতৰালে বা নষ্ট কৰিলে কোষৰ স্বাভাৱিক প্রক্রিয়াবোৰ ব্যাহত হয় আৰু শেষত এনে কোষৰ মৃত্যু হয়।\n(খ) কোষ প্রৰস: কোষৰ ভিতৰ ভাগ কোষাবৰণ আৰু কোষকেন্দ্ৰৰ মাজত এক ডাঠ অৰ্ধজুলীয়া জেলিৰ দৰে পদাৰ্থৰ দ্বাৰা গঠিত। ইয়াক কোষপ্ৰৰস বোলে। কোষকেন্দ্ৰৰে সৈতে কোষপ্ৰৰসক প্রট’প্লাজম বোলে। কোষপ্রৰসত আৱৰণৰ দ্বাৰা গঠিত কিছুমান উপাদান থাকে। এইবোৰক কোষাংগ বা অর্গেনেল বোলে। মাইট’কন্ড্রিয়া, গল্গি সংঘ, অন্তঃপ্রৰসীয় জালিকা, ৰাইব’জ’ম ইত্যাদিবোৰ কোষাংগ। ইয়াৰ উপৰিও কোষ প্রৰসত বহুতো সঞ্চিত দ্রব্য থাকে।\n(গ) প্লাষ্টিড: উদ্ভিদকোষৰ পাতৰ কোষপ্রৰসত বহুতো সৰু সৰু ৰঙীণ গঠন। দেখিবলৈ পোৱা যায়। এইবোৰক প্লাষ্টিড বোলে। ইহঁত বিভিন্ন ৰঙৰ হয়। ইহঁতৰ কিছুমান সেউজীয়া ৰঞ্জক পদার্থ থাকে, যাক ক্ল’ৰ’ফিল বুলি কোৱা হয়। সেউজীয়া ৰঙৰ প্লাষ্টিডবোৰক ক্ল’ৰ’প্লাষ্ট বা হৰিৎকণা বোলে। হৰিৎকণাৰ বাবে পাতৰ বৰণ সেউজীয়া হয়। পাতৰ ক্লৰ’প্লাষ্টত থকা ক্লৰ’ফিল সালোক সংশ্লেষণৰ বাবে অতি প্রয়োজন। ক্লৰ’প্লাষ্টৰ বাহিৰেও উদ্ভিদৰ আন অংশ যেনে- ফুলৰ পাহি, ফল, শিপা। আদিত ৰঙীণ বা বর্ণহীন প্লাষ্টিড পোৱা যায়।\n(ঘ) গলগিসংঘ: কেমিল’গলগিয়ে ১৮৯৮ চনত পোন প্রথমে এইবিধ কোষাংগ কোষকেন্দ্ৰৰ ওচৰত গাঢ়ভাৱে অভিৰঞ্জিত জালৰ দৰে নিৰীক্ষণ কৰিছিল। পিছলৈ তেওঁৰ নাম অনুসৰি এইবোৰক গলগিসংঘ হিচাপে নামকৰণ কৰা হৈছিল। ইয়াত বিভিন্ন প্রটিন অণুৰ ৰাসায়নিক ৰূপান্তৰ সম্পন্ন হয়। এইবোৰ দেখিবলৈ চেপেটা, থালি সদৃশ আৰু এটাৰ ওপৰত আনটো জাপ খাই থাকে। |\n(ঙ) ৰসধানীঃ ৰসধানী হ’ল কোষপ্রৰসত থকা এবিধ আৱৰণীৰ দ্বাৰা আবৃত স্থান। ৰসধানীত পানী, ৰস, ৰেচন পদার্থ আৰু কোষৰ আন কিছুমান অনাৱশ্যক নাইবা অনুপযোগী অৰ্ধজুলীয়া পদাৰ্থৰে পূৰ হৈ থাকে। ৰসধানী এখন মাত্র আৱৰণৰ দ্বাৰা আবৃত, ইয়াক ট’ন’প্লাষ্ট বোলে। উদ্ভিদকোষত ৰসধানীক কোষপ্রৰসত ডাঙৰ খালী ঠাইৰ দৰে দেখা পোৱা যায় আৰু ইহঁতে কোষৰ আয়তন প্রায় ৯০ শতাংশ আবৰি থাকে। প্রাণীকোষত বহুত সৰু সৰু ৰসধানী থাকে।\n৯। তলৰ উক্তিবোৰ সত্য নে অসত্য উল্লেখ কৰা।\n(ক) এককোষী জীৱৰ দেহত এটাহে কোষ থাকে।\n(খ) এটা জীৱৰ মৌলিক জীৱিত গোট হ’ল অংগ।\n(গ) এমিবাৰ আকৃতি অনিয়মীয়া।\n(ঘ) পেশীকোষবোৰ শাখাযুক্ত।\n(ক)মাইট’কন্ড্রিয়া —— ই আৱিষ্কাৰ কৰিছিল।\nউত্তৰঃ চি বিন্দা ।\n(খ) কোষকেন্দ্ৰটো কোষপ্রৰসৰ পৰা —– আৱৰণৰ দ্বাৰা পৃথক হৈ থাকে।\n(গ) যিবোৰ কোষ সুসংগঠিত হৈ নাথাকে তেনেবোৰ কোষক —— কোষ বোলে।\n(ঘ)—– নামৰ ব্যঞ্জক পদার্থবোৰ মাথো উদ্ভিদ কোষতহে পোৱা যায়।\n(ঙ) —– হৈছে জীৱদেহ গঠনৰ একক।\n(চ) এমিবাই চলন কার্য বা খাদ্য গ্রহণ কৰিবৰ বাবে দেহৰ কিছু অংশ বাহিৰ উলিয়াই\nদি ———- ৰ সৃষ্টি কৰে।\n(ছ) স্নায়ুকোষ বা নিউৰণৰ নিচিনা কোষবোৰ —— হয় ।\n(জ) পাতৰ পত্ৰৰই অতিৰিক্ত পানীভাগ —- আকাৰে বায়ুমণ্ডললৈ এৰি দিয়ে।\n২। এককোষী জীৱ আৰু বহুকোষী জীৱ কাক বোলে ? উদাহৰণ দিয়া।\nউত্তৰঃ এককোষী জীৱ এটা কোষেৰে গঠিত জীৱক এককোষী জীৱ বোলে।\nউদাহৰণ – এমিবা ।\nবহুকোষী জীৱ — এটাতকৈ বেছি কোষৰ দ্বাৰা গঠিত জীৱক বহুকোষী জীৱ বোলে। উদাহৰণ – মানুহ।\n৩। কোষৰ মূল উপাদানসমূহৰ নাম লিখা।\nউত্তৰঃ কোষৰ মূল উপাদান সমূহ হ’ল – কোষাবৰণ, কোষ প্রৰস আৰু কোষকেন্দ্র\n৪। মাইট’কন্ড্রিয়াক কোষৰ শক্তি কেন্দ্র বোলে। ব্যাখ্যা কৰা।\nউত্তৰঃ মাইট’কণ্ডিয়াত শ্বাস-প্রশ্বাসৰ লগত জড়িত কিছুমান জটিল বিক্রিয়া হয়। এই বিক্রিয়াত উৎপন্ন হোৱা ৰাসায়নিক শক্তি এ টি পি নামৰ অণুত সঞ্চিত হয়। কোষত চলি থকা বিভিন্ন কার্যৰ বাবে প্রয়োজনীয় শক্তি এই এ টি পি যোগান ধৰে। মাইট’কন্ড্রিয়াত এই শক্তি উদ্ভৱ হয় কাৰণে মাইট’কন্ড্রিয়াক কোষৰ শক্তি কেন্দ্র বুলি কোৱা হয়।\n৫। জিন কি ? ইয়াৰ কাম কি আৰু ক’ত পোৱা যায় ?\nউত্তৰ : ডি এন এ ত থকা আনুবংশিক সংকেতবোৰৰ একক হ’ল জিন। জিনে পিতৃ-মাতৃৰ পৰা সন্তানলৈ বংশগত গুণবোৰ বহন নিয়ন্ত্রণ কৰে। কোষকেন্দ্ৰত থকা ক্র’মেটিডবোৰত এই জিনবোৰ থাকে।\n৬। কোষৰ কোনটো অংশত কোষাংগবোৰ থাকে ?\nউত্তৰঃ কোষৰ কোষপ্রৰসত।\n৭। কোষবেৰ কাক বোলে ? ব্যাখ্যা কৰা।\nউত্তৰঃ উদ্ভিদকোষৰ কোষাবৰণৰ চাৰিওফালে আন এখন আৱৰণ থাকে। ইয়াক কোষবেৰ বুলি কোৱা হয়। উদ্ভিদ কোষৰ কোষবেৰ ছেলুল’জৰ দ্বাৰা তৈয়াৰী আৰু ই কোষক লগ লগাই ধৰি ৰাখে আৰু সুৰক্ষা প্রদান কৰে।\n৮। কোষৰ কোনটো অংশত ক্ৰ’ম’জ’ম পোৱা যায় ? সিহঁতৰ কাম কি ?\nউত্তৰঃ কোষৰ কোষকেন্দ্ৰত ক্রম’জ’মবোৰ থাকে। ক্রম’জমৰ কামসমূহ হল –\n(ক) বংশানুক্রমে পোৱা গুণবোৰ পিতৃ-মাতৃৰ পৰা সন্তানলৈ স্থানান্তৰিত হোৱাত সহায় কৰে।\n(খ) কোষৰ কামসমূহক কেন্দ্রীয়ভাৱে নিয়ন্ত্রণ কৰে।


ছাইন’ এট্ৰিয়েল নোডৰ ভগৱান – প্ৰথম খবৰ\nHome/ সাহিত্য/ গল্প/ছাইন’ এট্ৰিয়েল নোডৰ ভগৱান\nছাইন’ এট্ৰিয়েল নোডৰ ভগৱান\n787 10 minutes read\n: অনুৰণন আদিত্য :\nমেহেক আৰোৰাৰ একৈছটা মিছ্ড কল।\nছোৱালীজনী প্ৰকৃততে ক’ৰ, ছোৱালীজনীৰ সৈতে মোৰ সম্পৰ্ক কি, সেয়া কুঁৱলি। অথচ তাইৰ সৈতে মোৰ যে সম্পৰ্ক এটা আছে সেয়া স্পষ্ট। শীতৰ কোনো কুৱাচ্ছন্ন ৰাতিপুৱা লোৱা লেণ্ডস্কেপ ফটোৰ লঠঙা গছৰ দৰেই মোৰ জীৱনত মেহেকৰ অৱস্থিতি। কুঁৱলিৰ আচ্ছাদনত চৌপাশ অস্পষ্ট। স্পষ্ট মাথোঁ লঠঙা গছডাল। মেহেক কুহেলিকাময়। কিন্তু তাইৰ অৱস্থিতি মোৰ জীৱনত গুৰুত্বপূৰ্ণ।\nমেহেকে কল কৰিছে।\nঅথচ মই ধৰা নাই।\nমোৰ মোবাইল ফোনটোৱে দেখুৱাইছে মিছড কলৰ এৰিথমেটিক।\nএকে একে দুই…। তাৰ পিছত তিনি…। চাৰি…। পাঁচ।\nমিছড কলৰ সংখ্যা বাঢ়িছে। মোৰ বুকুৰ ধৰফৰণিও। আৰু মেহেকৰ! হয়তো মেহেকৰ বুকুতো উৎকণ্ঠাৰ ছাঁয়া। নহ’লেনো ইমান কল কৰেনে!\nঅৱলীলাক্ৰমে কেতিয়াবা ক’ৰবাত লগ পাই যোৱা যুৱতীগৰাকীৰ স’তে মোৰ অন্তৰংগতা বাঢ়ি আহিছে। বুকুত শুকাই কৰকৰীয়া হোৱা সপোনবোৰ মেহেকৰ আগত সন্তৰ্পণে মেলি দিবলৈ মই আৰম্ভ কৰিছো। নজনাকৈয়ে। নাজানো। কিছুমান কথাৰ কোনো কাৰণ নাথাকে। আপুনি যদি মোক কথাবোৰ ব্যাখ্যা কৰিবলৈ কয়, মই নোৱাৰিম।\nআজি মেহেকক মই একো কথাই কোৱা নাছিলোঁ। অথচ তাই কেনেকৈ জানোঁ উমান পালে মোৰ বুকুৰ ধূলিৰ ধুমুহাজাকৰ। টেলিপেথি!\nএকৈছটা কল মিছ্ কৰাৰ পিছত মেহেক নিশ্চিত হৈছে, আজি আৰু মই তাইৰ ফোন ৰিছিভ নকৰোঁ। তাই বোধকৰো নিশ্চিত হৈছে ধুমুহাই বিধ্বস্ত কৰা মৰুপ্ৰান্তৰত মোৰ বিব্ৰত অৱস্থিতিৰ বিষয়েও।\nজু-ৰোডৰ ফ্লেটটোৰ পৰা ওলাই আহিছো। আচলতে বাধ্য কৰা হৈছে। মাহৰ পিছত মাহ ধৰি ভাড়াৰ টকাকেইটা নিদিলে কোনে বাৰু বিনা পইচাত বিলাসিতা কৰিবলৈ দিব?\nবৰ কৰ্কষভাৱে মোক কোৱা হ’ল ফ্লেটটো এৰি দিবলৈ। ভাড়া নিদিয়াৰ বাবে ৰাখি দিয়া হ’ল মোৰ সমগ্ৰ বয়বস্তু। ছেকেণ্ডৰ ভিতৰতে মই অঘৰী হৈ পৰিলোঁ। মানুহৰ জীৱনলৈ দুৰ্ভাগ্য নামি আহিবলৈ ইমানেই কম সময় লাগে! তিলে তিলে গঢ়ি অনা জীৱনটো নিঃশেষ হ’বলৈ মাথোঁ এটা ছেকেণ্ডৰ প্ৰয়োজন। ওহো, এক ছেকেণ্ডো নালাগে।\nএক ছেকেণ্ডৰ আগলৈকে মোৰ এটা ঠিকনা আছিল। এই ঠিকনাটোত এটা সপোন পুহিছিলো। সপোনটোক পূৰ্ণতা দিবলৈ মোৰ চেষ্টা আছিল অবিৰাম। ঘৰটোৰ ভাড়া দিব নোৱাৰা দুৰৱস্থাই মুহূৰ্ততে সকলো সলনি কৰি দিলে। ছ’চাইটিৰ পৰা এটা বিশাল তলা আহি ফ্লেটৰ মূল দুৱাৰত লাগিল। এনে পৰিস্থিতিত মোৰ ডাঙৰ সপোনটো মোৰ লগে লগে আহিলনে নাই মই উৱাদিহ নাপালোঁ। নে ডাঙৰ ফ্লেটটোত মোৰ একান্তই ডাঙৰ সপোনটো এটা ডাঙৰ তলাৰে আৱদ্ধ কৰি থোৱা হ’ল সেয়াও নুবুজিলোঁ। মাথোঁ বুজি পালোঁ জীৱনৰ গতিপথ সলনি হৈ পৰিছে।\nএতিয়া ভৱিষ্যত অনিশ্চিত।\nভীষণভাৱে অপমানিত হৈ অনিশ্চিত যাত্ৰা আৰম্ভ কৰিছোঁ মই। লক্ষ্য অনিশ্চিত। সপোন যাৰ তলাবন্ধ।\nমেহেকে বাৰে বাৰে ফোন কৰিছে। মই উপেক্ষা কৰি গৈছোঁ। কিন্তু মেহেকে বুজে উপেক্ষাতো আত্মীয়তা থাকে। উপেক্ষাতো গাঢ়তা থাকে আৱেগৰ। এনে আৱেগৰ আৱেশত আৱিষ্ট অচিনাকি হৈয়ো চিনাকি মেহেক। মোৰ অভিমানবোৰ ভাঙিবলৈ এনে ধৰণৰ পৰিস্থিতিত তাই এটা কাম কৰে- সুন্দৰ হাঁহিৰে মোলৈ পঠিয়াই দিয়ে তাইৰ একোখন ছেলফী। মোৰ অভিমান, মোৰ খং, মোৰ অস্থিৰতা চুচুৰ্মৈ হৈ খহিবলৈ আৰম্ভ কৰে। শান্ত-সমাহিত হৈ পৰোঁ মানুহজন। আজিও একেটা কামেই কৰিলে হাজাৰ কিলোমিটাৰ আঁতৰত থাকিও বুকুৰ আপোন হৈ পৰা মেহেক আৰোৰাই।\nতাৰ পিছত একপ্ৰকাৰ বাধ্য হৈ মই ডায়েল কৰিলোঁ মেহেকৰ নম্বৰ। মোৰ কলটো মিছ নকৰিলে তাই। মেহেকৰ মাতত ধৰফৰনি। এনকোডিং-ডিকোডিঙৰ বহুত কঠিন সূত্ৰ অতিক্ৰম কৰি তাইৰ সৰল মাতটো মোৰ কাষলৈ আহিছে। কৃত্ৰিমভাৱে ঠেহ পাতি মেহেকে সুধিলে– ‘ক’ত আছা তুমি? ইম্মান ফোন কৰিছোঁ তোমাক। অথচ তোমাৰ খবৰেই নাই। ক’ত আছানো এতিয়া?’ মই সাধাৰণভাৱেই ক’লোঁ– ‘ষ্টেচনত।’\n‘ষ্টেচন? ক’ৰবালৈ যোৱা?’\n‘নাজানোঁ।’ মেহেকে আৰু কিবা কিবি প্ৰশ্ন কৰিছিল। বহুত প্ৰশ্ন। অন্তহীন প্ৰশ্নৰ উত্তৰত ময়ো কিবা কিবি কৈছিলো। বুকুৰ হাহাকাৰবোৰ লুকুৱাবলৈ চেষ্টা কৰিছিলো। কিন্তু মোৰ বুকুততো তেতিয়া অনিশ্চয়তাৰ দাবানল। বৰ ডাঙৰকৈ জ্বলি উঠিছে জুইকুৰা। বুকুৰ জুইকুৰা যিমানেই ঢাকিবলৈ চেষ্টা কৰিছোঁ সিমানেইচোন প্ৰসাৰিত হৈ গৈ আছে।\nমই বুকুৰ অগনি ঢাকিব নাজানোঁ। নাজানোঁ সেয়া মোৰেই ব্যৰ্থতা নে জুইৰ তীব্ৰতা।\nমেহেকে ক’লে– ‘তুমি নক’লেও বুজিছোঁ অনুপল। তুমি সমস্যাত আছা। ভগৱানৰ ওপৰত বিশ্বাস ৰাখা। সকলো ঠিক হৈ যাব।’\nষ্টেচনৰ ভিৰলৈ কৰ্ণপাত নকৰি মই চিঞৰি উঠিলোঁ– ‘এফ অফ। নালাগে মহাকাব্যৰ পাতৰ পৰা উঠি আহি তোমাৰ ভগৱানে মোৰ সমস্যা সমাধান কৰিবলৈ। নিজৰ সমস্যা সমাধান কৰিবলৈ অনুপল বৰুৱা নিজেই সক্ষম। মোৰ সামৰ্থ্য আছে মেহেক। ভগৱানৰ কনছালটেন্সি ছাৰ্ভিছ বন্ধ হওক। নালাগে পথ দেখুৱাব। মোৰ ৰাস্তা মই নিজেই সাজি উলিয়াম। কাম নাই।’ মোৰ চিৎকাৰ ৰূপান্তৰিত হৈছে কান্দোনলৈ। থোকা থুকি হৈ পৰিল শব্দবোৰ। ‘লাজ লগা নাইনে তোমাৰ! মেহেক, ডাক্তৰ হৈয়ো তুমি ভগৱানৰ কথা কৈছা। তাকো মোৰ আগত। বি প্ৰেক্টিকেল মেহেক, বি প্ৰেক্টিকেল।’\n‘কাম ডাউন বেবী…। ডাক্তৰ বাবেই কৈছোঁ অনুপল, ভগৱান আছে। কোনো মহাকাব্যৰপৰা উঠি আহিব নালাগে। ভগৱান তোমাৰ হৃদয়তে আছে।’\nমেহেকে ফোন ৰাখিলে। কথোপকথন শেষ হ’ল। শেষ নহ’ল যন্ত্ৰণা। মেহেকৰ কথাবোৰে মোক এক দোদুল্যমান অৱস্থালৈ লৈ গ’ল। কি যে হ’ব এই অন্ধবিশ্বাসী মানুহবোৰক লৈ। মই মৰিছোঁ জীৱনৰ সীমান্তহীন অস্থিৰতাক লৈ। তেওঁলোক আকৌ ব্যস্ত হৈ পৰিছে ভগৱানৰ অস্তিত্ব বিচাৰ কৰিবলৈ। সঁচাকৈয়ে তেওঁলোক মোৰ শুভাকাংক্ষীয়েইনে? চিন্তা হৈ যায়।\nভগৱান মোৰ বাবে কৌতুক মাত্ৰ। মানসিকভাৱে দুৰ্বল মানুহৰ জীয়াই থকাৰ সম্বল। জীৱনৰ সকলো হেৰুৱাই ভাঙি পৰাৰ সময়ত ভগৱানৰ দৰে বিমূৰ্ত ধাৰণাই তেওঁলোকক সাময়িক সকাহ দিয়ে। এবছাৰ্ড জীৱন এটা লৈ জীয়াই থাকিবলৈ। ভগৱান আছে ভাল হ’ব। মই কোনো এবছাৰ্ড জীৱন লৈ জীয়াই থাকিব নিবিচাৰোঁ। মই প্ৰেক্টিকেল। সেয়েই মই নাস্তিকো। আৰে বাবা, ৰামায়ণ-মহাভাৰতত কোনোবাই কৃষ্ণ অথবা ৰামৰ কথা লিখি গৈছে, সেয়া মোৰ বাবে উপন্যাসৰ চৰিত্ৰ মাথোঁ। ৰামায়ণ অথবা মহাভাৰত কোনো প্ৰতিভাধৰ কবিৰ কাব্যোপন্যাসৰ বাহিৰে আন একো নহয়। সকলোবোৰ ধৰ্মগ্ৰন্থকে মই সাহিত্যকৃতী বুলিয়েই ভাবোঁ।\nমানুহবোৰে যে ক’ত ক’ত ভগৱানৰ অস্তিত্ব বিচাৰি পায়। গাঁওখনৰ কোনো এজন কুখ্যাত মানুহৰ মৃত্যু হ’ল, অন্ধবিশ্বাসীবোৰে বিচাৰি পায় ভগৱানৰ অৱস্থিতি। কাৰোবাৰ এটা সৰু দুৰ্ঘটনা হ’ল। ভগৱাননিৰ্ভৰ ব্যাখ্যা আহি যাব, ইয়াতকৈ ডাঙৰ দুৰ্ঘটনা হ’বলগীয়া আছিল, ভগৱানে বচালে। ভগৱানে ডিছকাউণ্ট দিব পাৰে! কিমান ব্যাখ্যা! কিমান বৰ্ণনা!\nকেইহাজাৰমান বছৰ পিছত আজিৰ নিৰ্বাচিত সাহিত্যকৃতীকো হয়তো মানুহে ধৰ্মীয় গোড়ামীৰে ব্যাখ্যা কৰিবলৈ আৰম্ভ কৰিব। প্ৰযুক্তিৰ উত্তৰণৰ লগে লগে বৰ্তমানৰ বহু সৃষ্টিয়ে ভৱিষ্যতৰ সৃষ্টিৰ সৈতে ফেৰ মাৰিব নোৱাৰিব। তাৰেই কিছু উৎকৃষ্ট সৃষ্টি হৈ পৰিব হাজাৰ বছৰ পিছৰ ধৰ্মীয় বিশ্বাসৰ আধাৰ। ভগৱানৰ কথা ক’লে হাজাৰ বছৰ পিছৰ সেই কল্পনাৰ ছবিখন মোৰ মনত ভাহি উঠে। ধৰক তেতিয়ালৈ বৌদ্ধিক চৰ্চা আৰু বিনোদনৰ মাধ্যমবোৰ সলনি হৈ পৰিছে। আমি সৰুতে পঢ়া স্কুলখনৰ সৈতে বৰ্তমানৰ স্কুলীয়া শিক্ষাৰ আকাশ-পাতাল প্ৰভেদ আছে। প্ৰযুক্তিৰ পৰিৱৰ্তন-বিৱৰ্তনৰ ফলত চিনেমাই দিনে দিনে কি ৰূপ পাইছে সেয়াওতো আপোনালোকে দেখিছেই। এনে পৰিস্থিতিত এই চিন্তা আপুনি অমূলক বুলি বুকুত হাত থৈ ক’ব নোৱাৰিব। তেতিয়া কি হ’ব? এই ধৰক আমি মন্দিৰ পাতিছোঁ কোনো শক্তিমান বা মিষ্টাৰ ইণ্ডিয়াৰ। ছুপাৰমেন, স্পাইডাৰমেন অথবা আন কোনো ছুপাৰহিৰ’কো হয়তো ঐশ্বৰিক শক্তিলৈ উত্তৰণ ঘটোৱা হ’ব। একো আচৰিত হ’বলগীয়া কথা নহয়। কেইটামান শতিকা পিছত হয়তো তেওঁলোকক ঈশ্বৰৰ শাৰীলৈ লৈ যোৱা কোনো মহান ব্যক্তিৰ আৱিৰ্ভাৱ ঘটিব। তেওঁলোকে তালিকাকৰণ কৰিব নতুন ঈশ্বৰৰ। নতুন দানৱৰ।\nকথাবোৰ ভাবি ভাল লাগে।\nজনাকীৰ্ণ ষ্টেচন। মোক কোনেও লক্ষ্য কৰা নাই। ব্যস্ততাৰ নিগনি দৌৰত অভ্যস্ত মানুহবোৰে একোটা লক্ষ্য লৈ ষ্টেচনলৈ আহিছে। গৈছে। গন্তব্যস্থানৰ নিশ্চিতিৰে সুঁহুৰি বজাই আহিছে ৰে’লবোৰ। মোৰ লক্ষ্যস্থান নাই। জুৰোডৰ বিশেষ তলাটোৱে মোৰ পথটোও অৱৰুদ্ধ কৰি পেলাইছে।\nভাবিলোঁ লক্ষ্যবিন্দুলৈ আগবঢ়া কোনো এখন ৰে’লত মই উঠি দিম নেকি। লক্ষ্যবিহীনভাৱে। এই মূহূৰ্তত কোনো এটা স্থিৰ সিদ্ধান্ত ল’ব পৰাকৈ মানসিকভাৱে মই শক্তিশালী নহয়। খেলিমেলি সিদ্ধান্তবোৰে জীৱনটোক অধিক খেলিমেলি কৰি দিব বুলিও মোৰ ভয় হৈছে।\nসন্ধ্যা নামিছে। মায়াময় হৈ পৰিছে গুৱাহাটী। শাৰী শাৰী লাইটবোৰ জ্বলি উঠিছে। জিলিকি উঠিছে আভিজাত্য। গুৱাহাটীৰ আভিজাত্যৰ মাজত মই সৰ্বহাৰা। ভাড়া দিব নোৱাৰি ঘৰ হেৰুওৱা মানুহ মই। আঃ ডাঙৰ মানুহ হ’বলৈ গুৱাহাটীলৈ আহিছিলো। এক বিশেষ ক্ষেত্ৰত দপদপাই থকাৰ সপোন লৈ আহিছিলো। এতিয়া সপোনটোৰ কথা ভাবিবলৈয়ে ভয় হৈছে। আনৰ আগত কোৱাটো দূৰৈৰ কথা।\nভাগ্যই লাঠ মাৰি ষ্টেচনত পেলাইছে মোক! মোক ডিছকাউণ্ট দিবলৈ ভগৱান নাছিল নেকি? নে বৰ টোপনি লাগিছিল ভগৱানৰ? এতিয়া মোৰ পৰিচয় অঘৰী। অন্য শ্ৰেণীৰ অঘৰী।\nপ্লেটফৰ্মৰ বিশেষ স্থান এটুকুৰা দখল কৰি মই প্লাষ্টিক পাৰিলোঁ। গৃহহীন হৈ ওলাই অহাৰ সময়ত লৈ অহা বেকপেকটোত আছে লেপটপ। ষ্টেচনত বিদ্যুতৰ সমস্যা নাই। মই লেপটপ অন কৰিব পাৰিম। মোৰ হাতত ম’বাইল আছে। কথা পাতিব পাৰিম ইচ্ছা হ’লে।\nগুৱাহাটী ষ্টেচনৰ প্লেটফৰ্মত বাস কৰিবলৈ মনটো বান্ধিলেও এনে নহয় যে মোৰ ঘৰেই নাই। ধন-সম্পদেৰে ভৰা ঘৰ এখনৰ সদস্য মই। গুৱাহাটীৰ পৰা কেইশ কিলোমিটাৰমান আঁতৰত সেই ঘৰখন। ইচ্ছা কৰিলেই ঘৰলৈ গুচি যাব পাৰি। কিন্তু নাযাওঁ।\nমোৰ ডাঙৰ সপোনটো দিঠকলৈ ৰূপান্তৰিত কৰাৰ পিছতহে নিজৰ ঘৰখনত ভৰি দিম বুলি সিদ্ধান্ত লৈছিলো। কিন্তু আজি জীৱনৰ কঠিন পৰিস্থিতিৰ মুখামুখি হৈ হাৰি যাবও বিচৰা নাই।\nসপোনবোৰ দিঠক কৰাৰ কোনো মেচিন এতিয়ালৈ আৱিষ্কাৰ হোৱা নাই যে এফালে সপোনবোৰ ভৰাই দিলে আনফালে দিঠকবোৰ ওলাই আহিব। মই ঠিৰাং কৰিলে লক্ষ্যত উপনীত হ’বলৈ যিমানেই সময় নালাগক মই ষ্টেচনতেই থাকিম। পাঁচ টকাৰ প্লেটফৰ্ম টিকট লৈ নিশাটো ষ্টেচনত কটাব পাৰি। হোটেলত নোৱাৰি।\n‘পল, কি কৰিছ তই ইয়াত?’\n‘নাই এনেয়ে।’ অম্লানৰ বাবে মোৰ হাতত পূৰ্ব নিৰ্ধাৰিত উত্তৰ নাছিল। তাৰ মুখলৈ চালোঁ। এনে লাগিল সি যেন বহু কথাই জানে।\nঅম্লান জুৰোডলৈ গৈছিল। মোৰ এপাৰ্টমেণ্টলৈ। তাতেই সি তলাৰ কাহিনীটো শুনিলে। তাৰ পিছত অধীৰ হৈ দৌৰি আহিছে অম্লান। আৰু সি এই অৱস্থাত আৱিষ্কাৰ কৰিছে মোক। মোৰ বেকপেকটো পিঠিত তুলি ল’লে সি। ক’লে, ‘বহুত হ’ল। এতিয়া ব’ল।’\nঅনুপল বৰুৱা ইমানেই ঠুনুকা নহয়। যে অম্নানে মাতিলেই মই তাৰ ঘৰলৈ লৰ দিম। নাযাওঁ। ক’লৈকো নাযাওঁ। ষ্টেচনৰ পৰাই জীৱনৰ যুদ্ধ কৰিব পৰাকৈ মই সক্ষম। ভগৱানে মোক কোৱাণ্টাম অব্ পানিছমেণ্ট ডিছকাউণ্ট ৰেটত দিব নালাগে। সম্পূৰ্ণ পৰিমাণে কষ্ট মূৰ পাতি ল’ব পৰাকৈ মোৰ ক্ষমতা আছে। আৰু কোন আছে…? মেহেকৰ ভগৱান! হেঃ হেঃ মেহেকৰ ভগৱানে মোক ৰক্ষা কৰিব!\nঅম্লানৰ হাজাৰ চেষ্টা ব্যৰ্থ প্ৰতিপন্ন কৰি মই ষ্টেচনত থকাৰ সিদ্ধান্ত ল’লোঁ। জিদ ধৰিলে সি। মোক এৰি সিও নাযায়। মই চেষ্টা কৰিলোঁ মোৰ বাবে সি কষ্ট খাব নালাগে। কিন্তু নুশুনে। মোৰ চেষ্টাক ব্যৰ্থ ঘোষণা কৰিছে সি।\nগুৱাহাটী ষ্টেচনত দুজন আঢ্যৱন্ত অঘৰী। এজন মই, আনজন অম্লান। প্ৰচণ্ড জিদ আৰু ভাড়াঘৰৰপৰা উলিয়াই দিয়াৰ খঙত মই ষ্টেচনলৈ আহিছোঁ। আৰু এই বেচেৰাটো…। সি বন্ধুত্ব পালন কৰিবলৈ আহিছে। আৰামী বিচনা এৰি আহি ষ্টেচনত অঘৰী বন্ধুক সংগ দিছে। বেচেৰা…।\nমেহেকে পুনৰ ফোনত খবৰ লৈছে। মেহেক হতবাক। পুৱাৰপৰা নিশালৈ কিয় মই ষ্টেচনত অৱস্থান লৈছোঁ। ষ্টেচনৰপৰা আঁতৰাই পঠিয়াবলৈ সকলো উপায় অৱলম্বন কৰিছে মেহেকে। আব্দাৰ-ভয়-ভাবুকি, সকলো। আৰু মই চাল্লা স্থিতপ্ৰজ্ঞ। মহাকাব্যিক সাহিত্যৰ কোনো চৰিত্ৰৰ দৰেই মই মোৰ স্থিতিত অলৰ-অচৰ।\n‘ভগৱানৰ বাহিৰে তোমাক কোনেও বুজাব নোৱাৰে।’ মেহেকে হাৰ মানিলে।\n‘ভগৱান! হাঃ হাঃ ক’ত আছে তোমাৰ ভগৱান?’\n‘আছে। হৃদয়ৰ কোনো এটা অংশত। মই তোমাৰ হাৰ্টটো উলিয়াই আনি দেখুৱাই দিম নেকি?’\n‘হৃদয়েই ভগৱান নেকি?’\n‘নহয়। হৃদয়ৰ এক বিশেষ স্থান আছে। নাম ছাইন’ এট্ৰিয়েল নোড। ইয়াতেই আছে তোমাৰ ভগৱান। মোৰ ভগৱান।’\n‘বাপৰে তুমিতো এল ৰন হাবাৰ্ডৰ স্থান দখল কৰিব পাৰিবা।’\n‘এল ৰন হাবাৰ্ড কোন?’ মেহেকৰ অনুসন্ধিৎসা।\n‘প্ৰথম কথা তোমাৰ মোৰ দৰেই এজন মানুহ আছিল হাবাৰ্ড। কল্প বিজ্ঞান কাহিনীৰ ৰচয়িতা হিচাপে এল ৰনৰ নাম আছিল। কিন্তু পৰৱৰ্তী সময়ত তেওঁ হৈ পৰিল এটা নতুন ধৰ্ম প্ৰৱৰ্তক। চেলিব্ৰেটীৰ ধৰ্ম ছিয়াণ্টলজি। ধৰ্ম অথবা দৰ্শন যিয়েই নোকোৱা মই হাবাৰ্ডক ভাল নাপাওঁ। অস্তিত্বহীন ভগৱানকো মই যেনেকৈ বেয়া পাওঁ।’\n‘ভগৱান আছে মাই ডিয়েৰ। মই তোমাক ভগৱানৰ অস্তিত্ব প্ৰমাণিত কৰি দিব পাৰোঁ। পদাৰ্থ বিজ্ঞানৰ সৰু এটা সূত্ৰৰ কথা উল্লেখ কৰিব পাৰোনে মহাশয়?’\n‘পাৰিবা পাৰিবা লেডী হাবাৰ্ড। কোৱা…।’\n‘তুমিতো জানাই, শক্তিৰ বিনাশ নাই। শক্তি ৰূপান্তৰিত হয় এটাৰ পৰা আনটোলৈ। ভগৱানো আমাৰ বাবেতো শক্তিয়েই। পাৱাৰ…। ছুপাৰপাৱাৰ…। আমিও এক শক্তিৰে পৰিচালিত হওঁ। আমাৰ হৃদযন্ত্ৰৰ শক্তিৰে আমি পৰিচালিত হওঁ। আমাৰ জীৱন এক শক্তি। হৃদযন্ত্ৰলৈ শক্তি আহে ছাইন’ এট্ৰিয়েল নোডৰ পৰা। ছাইন’ এট্ৰিয়েল নোডৰ মেমব্ৰেনত যিবোৰ শক্তিকণিকা বা আয়ন আছে সেয়া ক’ৰপৰা আহে? পেচমেকাৰৰ কথা তুমি জানা। পেছমেকাৰত বেটাৰী থাকে। হৃদযন্ত্ৰ কৃত্ৰিমভাৱে পৰিচালনা কৰিবলৈ ব্যৱহাৰ কৰা পেচমেকাৰত বেটাৰী থাকে। ছাইন’ এট্ৰিয়েল নোড বা এছ এ নোডক প্ৰাকৃতিক পেচমেকাৰ বুলিয়েই কোৱা হয়। কিন্তু আমাৰ এছ এ নোডততো বেটাৰী লগোৱা নাথাকে। তেন্তে তালৈ শক্তি ক’ৰপৰা আহিল? জীৱনৰ প্ৰথমটো ক্ষণত যেতিয়া হৃদযন্ত্ৰটো চলিবলৈ আৰম্ভ কৰিছিল সেই শক্তি ক’ৰপৰা আহিছিল? এই এছ এ নোডতেই আমি ভগৱানৰ অস্তিত্ব বিচাৰি পাওঁ। জানানে এছ এ নোডৰ শক্তিৰ উৎস আজিও চিকিৎসা বিজ্ঞানৰ বাবে সাঁথৰ। ক’ৰ পৰা আহে শক্তি চিকিৎসা বিজ্ঞানৰ কোনো উত্তৰ নাই।’\n‘সেয়া চিকিৎসা বিজ্ঞানৰ ব্যৰ্থতা।’\n‘কথাবোৰ এনেয়ে উৰাই নিদিবা অনুপল। কথাটো এনে নহয় যে চিকিৎসা বিজ্ঞানীসকলে এছ এ নোডক ভগৱান হ’বলৈ এৰি দিছে। অধ্যয়ন চলি আহিছে। গৱেষণা চলি আছে। কিন্তু এতিয়ালৈ উত্তৰবিহীন সাঁথৰ। আৰু পৃথিৱীৰ প্ৰতিজন ব্যক্তিয়েই বৃহত সাঁথৰ এটা হদয়ত লৈ চলি আছে। চোৱাচোন কিমান ডাঙৰ কথা?’\nমেহেকৰ কথাখিনিয়ে মোক ভাবিবলৈ বাধ্য কৰাইছে। মই নাস্তিক। নাস্তিকৰপৰা আস্তিকৰ শাৰীলৈ উন্নীত বা অৱনমিত হ’বলৈ মোক বহুত প্ৰশ্নৰ উত্তৰ লাগিব। উত্তৰ নহ’লেও মেহেকে আজি এটা প্ৰশ্ন দিছে। চিকিৎসা বিজ্ঞানে উত্তৰ বিচাৰি নোপোৱা এটা গুৰুত্বপূৰ্ণ প্ৰশ্ন।\nমেহেকৰ মতে ভগৱান আমাৰ ইমান ওচৰতে থাকে। বুকুৰ ভিতৰত ভগৱানক লৈ আমি গোটেই বিশ্ব ঘুৰ্মুটিয়াই ফুৰোঁ। দৰকাৰ নাই। পৰম শক্তিৰ ওচৰত নিজকে বিলীন কৰি দিয়াৰ বা যাযাবৰ হৈ যোৱাৰ প্ৰয়োজন নাই।\nআচৰিত কথা। নিজকে ভগৱানৰ অস্তিত্বৰ পৰা শতযোজন আঁতৰত অৱস্থান কৰা মোৰ দৰে অঘৰী মানুহজনে ছাৰ্ছ ইঞ্জিনত ভগৱান সম্পৰ্কে পঢ়া-শুনা কৰিবলৈ লৈছোঁ। ছাইন’ এট্ৰিয়েল নোড, ব্লেক অ’ৰা, হোৱাইট অ’ৰা। মই বাৰু ভগৱানৰ অস্তিত্ব বিশ্বাস কৰিবলৈ আৰম্ভ কৰিছোঁ নেকি? নাই নাই। তথাপিতো কথাবোৰ জনাটো দৰকাৰ।\nযদিহে ছাইন’ এট্ৰিয়েল নোডত ভগৱানৰ অস্তিত্ব মানি লওঁ। তেন্তে বিশ্বজুৰি বৰ্তমান প্ৰায় ৭১২ কোটিমান ভগৱান আছে। সকলোৰে বাবে একোজন ভগৱান। ঈশ্বৰৰ জন্ম হয়, মৃত্যুও ঘটে! মোৰ জন্মৰ লগে লগে মোৰ ঈশ্বৰৰো জন্ম। আপোনাৰ জন্মৰ সৈতে আপোনাৰ ঈশ্বৰৰ।\nঈশ্বৰ এক অৱধাৰণা। ঈশ্বৰৰ ধাৰণাই মানুহক জীয়াই থাকিবলৈ প্ৰেৰণা যোগায়। অন্ধবিশ্বাসী হ’বলৈও বাধ্য কৰায় নেকি ঈশ্বৰে? ঈশ্বৰ-দেৱদূত এই সব সৃষ্টিৰ আঁৰত কি? কি উদ্দেশ্য লৈ মানুহে জন্ম দিছিল ঈশ্বৰৰ। মানুহৰ স্বপ্নভংগ মেৰামতিৰ আঠা ভগৱান! বিভিন্ন দৃষ্টিকোণৰ পৰা ঈশ্বৰক বিশ্লেষণ কৰিছোঁ। মানুহক সৃষ্টি কৰা ভগৱান। মানুহে সৃষ্টি কৰা ভগৱান।\nমই ভগৱান হ’ব নোৱাৰোঁ। মই বাৰু অসুৰ হৈ পৰিছোঁ নেকি? মই স্বেচ্ছাই ষ্টেচনৰ বাসিন্দা হ’বলৈ আহিছোঁ। আৰু মোৰ সৈতে অম্লান। তাৰতো একো ভুল নাই! তাক ঘৰৰপৰা উলিয়াই দিয়া নাই। গুৱাহাটীত তাৰ এটা ঠিকনা আছে। ঠিকনাটোত তাৰ সৈতে বাস কৰে তাৰ সপোনটোৱে। তেন্তে মোৰ ভুলৰ শাস্তি খাবলৈ সি কিয় আহিছে? সি ভগৱান নে দেৱদূত হ’বলৈ আহিছে? মোৰ সপোনটো সি সাকাৰ কৰি তুলিব নোৱাৰে। মোৰ সৈতে ষ্টেচনত থাকিলে তাৰ সপোনটোও পূৰণ নহয়। তেন্তে! মোক কিয় সংগ দিবলৈ আহিছে? মোৰ ষ্টেচন জীৱনৰ আজি চাৰিদিন পূৰণ হৈছে। চাৰি দিনৰ বাবে ছাঁৰ দৰে আছে সি। মই ধৰি ল’লোঁ মহাকাব্যৰ পাতৰপৰা উঠি অহা ভগৱান অম্লান।\nমোৰ ভগৱান শুইছে। ষ্টেচনৰ প্লেটফৰ্মত প্লাষ্টিক পাৰি শুইছে ভগৱান। ক্লান্ত। অথচ নিদ্ৰামগ্ন ভগৱানৰ মুখত নিৰ্মল প্ৰাপ্তিৰ চিহ্ন।\nঅম্লান আৰু মই পাল পাতি শুইছোঁ। এবাৰ মই। এবাৰ সি। মাজে মাজে নিদ্ৰাদেৱীৰ কোলাত আমি দুয়ো একেলগে ঢলি পৰিছো। তাৰ চিন মোৰ প্ৰথমটো লেপটপৰ অনুপস্থিতি। অম্লান আৰু মই একেলগে গভীৰ নিদ্ৰাত থকাৰ সময়ত প্ৰথমটো লেপটপ চুৰি হ’ল। মোৰ খং উঠা নাই। কাৰণ জুৰোডৰ কোঠাটোত এৰি অহা সপোনটোতকৈ লেপটপটো ডাঙৰ নহয়। দ্বিতীয়টো লেপটপ অথবা টেবটো মোৰ কামৰ বাবে যথেষ্ট।\nমেহেকে প্ৰত্যেকটো মুহূৰ্তত ফোন কৰি খবৰ লৈ আছে। প্ৰথম দুদিন ষ্টেচনৰপৰা ঘৰলৈ ঘূৰি যাবলৈ মোৰ অনুৰোধ কৰিছিল। গালি দিছিল। তাইৰ নামত শপত খুৱাইছিল। কিন্তু সকলো অস্ত্ৰ বিফল হোৱাৰ পিছত মেহেকে অনুৰোধ কৰিবলৈ বাদ দিছে। মেহেকে এতিয়া মোৰ সৈতে কেৱল ভগৱানৰ কথা পাতে। ঈশ্বৰক দেখুৱাইহে শান্তিত শুব ছোৱালীজনীয়ে। ও… ডাক্তৰণী বাইদেৱে। কথাটো ময়ো বৰ বিশেষ বেয়া পোৱা নাই।\nএতিয়া মেহেক আৰু মোৰ ব্যৱহাৰিক পৰীক্ষা চলিছে। মেহেকে নিৰ্দেশ দিছে চকু মুদিবলৈ। মই চকু মুদিছোঁ। মেহেকে নিৰ্দেশ দিছে নমস্কাৰ কৰাৰ ভংগীত হাত দুখন ৰাখিবলৈ। মই ৰাখিছোঁ। মেহেকে কৈছে সেই ভংগীত দুয়োখন হাত কিছু আঁতৰলৈ নিয়া। লাহে লাহে হাত দুখন কাষ চপাই আনা। এক বিশেষ স্থানত তুমি অনুভৱ কৰিবা দুয়োখন হাতে পৰস্পৰে বিকৰ্ষণ কৰিবলৈ আৰম্ভ কৰিছে। সমান্তৰালভাৱে অনুভৱ কৰিবা কিছু উষ্ণতা। সেয়াই তোমাৰ অ’ৰাৰ অৱস্থিতি। সেই দূৰত্বত দেহৰ চৌপাশে তোমাক আৱৰি আছে এক শক্তিয়ে। সেয়াই অ’ৰা।\nমেহেকে পাঠ দিছে। মই কৰি গৈছোঁ। কিন্তু ক’তো উষ্ণতা-চুষ্ণতা নাই দেখোন। আকৰ্ষণ-বিকৰ্ষণো নাই। ষ্টেচনত দিনে-ৰাতিয়ে বহিছোঁ, শুইছোঁ, খাইছোঁ, মেহেকৰ শ্ৰুতলিপিত অ’ৰাৰ সন্ধান চলাইছোঁ। নাইতো।\nমোৰ অ’ৰা নাই। মই নিশ্চিত। মেহেকৰ দাবী-আব্দাৰ– অ’ৰা ক’ত হেৰাব? আছে আছে। তুমি বিচাৰিবই লাগিব। ষ্টেচনৰ অঘৰী জীৱন মই হাঁহিমুখে গ্ৰহণ কৰিব পাৰিছোঁ। কিন্তু মেহেকৰ নিৰ্দেশত অ’ৰা বিচৰা কাৰবাৰটোহে ভয়ংকৰ হৈ পৰিছে। দুদিন ধৰি মেহেকে যেতিয়াই সময় পায় মোলৈ ফোন কৰিছে। খবৰ লৈছে, অ’ৰাৰ খবৰ কি?\nমই ক’লোঁ হৈ গৈছে আৰু… অ’ৰা চেপ্টাৰ ফিনিছড্। মেহেকৰ স্পষ্ট নিৰ্দেশ অ’ৰা বিচাৰি নোপোৱালৈ প্ৰেক্টিকেল খটম নহয়। ইমান কামোৰ সহ্য নহয়। উপায়োতো নাই।\nপুনৰ পৰম বাধ্য ছাত্ৰৰ দৰে প্লেটফৰ্মত প্লাষ্টিক পাৰি বিশেষ ভংগীত বহিছোঁ। চকু মুদিছোঁ। মেহেকে নিৰ্দেশ দিয়াৰ দৰে হাত দুখন ওচৰলৈ আনিছোঁ, দূৰলৈ নিছোঁ। অনুভৱ কৰিবলৈ যত্ন কৰিছোঁ, ক’ৰবাত উত্তাপ পাইছো নেকি, ক’ৰবাত বিকৰ্ষণ আছে নেকি। মাজে মাজে মেহেকে ফোনত প্ৰশ্ন কৰিছে। মই একেটাই উত্তৰ দিছো নাই, অ’ৰা নাই।\nঅ’ৰা সন্ধানী কাৰবাৰটোত অম্নানে বৰ ৰস পাইছে। মাজে মাজে সিও সুধিছে, কে*, অ’ৰা পালি? মেহেকৰ কথাটো বেলেগ, অম্লানে শ্লেষপূৰ্ণভাৱে প্ৰশ্ন কৰিলেহে মোৰ মুখ ভাঙি দিবলৈ মন যায়। কিন্তু এই ছদিনমান ধৰি সি মোৰ ভগৱান। অন্নদাতা ভগৱান। নিজৰ ধন ভাঙি মোক খুৱাইছে। ভগৱানৰ মুখ ভঙাটো বৰ এটা ভাল কথা নহ’ব। মই ধৈৰ্য ধৰিছোঁ।\n‘তুমি যদি অ’ৰাই বিচাৰি নোপোৱা, তেন্তে সপোনো বিচাৰি নোপোৱা। পুৰণি ফ্লেটৰ তলাৰ সিপাৰেই ৰৈ যাব তোমাৰ সপোন। ষ্টেচনৰ নাটক আৰু বাদ দিয়া ডাৰ্লিং। ঘৰলৈ যোৱা। ৰে’লৰ ট্ৰেকৰ কাষত তোমাৰ ষ্টেচনবাসৰ ভীষ্ম প্ৰতিজ্ঞাই জীৱনটো ট্ৰেকত পেলাব বুলি মোৰ ধাৰণা নহয়।’ মেহেকে উষ্মাৰে ক’লে।\nমই ক’লোঁ, ‘নিজৰ ওপৰত মোৰ বিশ্বাস আছে।’\n‘কিহৰ বিশ্বাসহে? কি বিশ্বাস? নিজকে ইমান প্ৰক্টিকেল বুলি জহাই থাকা। কিন্তু মোক বুজাই দিয়াচোন কি আছে ইয়াৰ ব্যৱহাৰিকতা?’\nমই নীৰৱে ৰ’লোঁ।\n‘আজি ছদিন হ’ল। ষ্টেচনত ঘৰ পতা। কোৱাচোন কি কৰিলা? ছটা দিনত তোমাৰ প্ৰাপ্তিৰ ৰিপ’ৰ্ট কাৰ্ড মোক দিয়া। শূন্যতাৰ বাহিৰে তোমাৰ খতিয়ানত একো নাই। স্থবিৰ হৈ পৰিছা। গতিৰুদ্ধ হৈ পৰিছা। গোৱাৰ অথবা গাধৰ বাহিৰে তোমাৰ বাবে এই মুহূৰ্তত মই বেলেগ অভিধা বিচাৰি পোৱা নাই।’ মেহেকে ফোনৰ সংযোগ বিচ্ছিন্ন দিলে। তাইৰ খং উঠিছে।\nমোৰ সৰ্বশৰীৰত ঘামৰ বিন্দুবোৰ জিলিকি উঠিছে। অস্থিৰতাত। যোৱা সাতদিন মই নিজকে খতিয়ান দিয়া নাছিলো। প্লেটফৰ্মৰ বাসিন্দা হৈ মই কি পালোঁ? মেহেকৰ খং আৰু অভিমানে মোক বাধ্য কৰালে নিজকে খতিয়ান দিবলৈ। পোৱা-নোপোৱাৰ হিচাপেইতো জীৱনৰ পথৰ সন্ধান দিয়ে। মেহেকে মোক পথ দেখুওৱা নাই, কিন্তু পথ বিচাৰি ল’বলৈ বাধ্য কৰাইছে। মেহেক মোৰ ভগৱান! নে অম্লান?\nঅস্থিৰতাই মেহেককো গিলিছে। পুনৰ মেহেকে ফোন কৰিছে। ফোন উঠোৱাৰ লগে লগেই তাই সজোৰে চিঞৰিছে, ‘প্লেটফৰ্ম এৰিবানে এতিয়াই? এতিয়াই মানে এতিয়াই!’\nমই উত্তৰ নিদিলো। কিন্তু এই মুহূৰ্তত উত্তৰ এটা মোৰ হাতত আছে।\nঅনুৰণন আদিত্য গল্প সাহিত্য\nজালত আন্তঃৰাষ্ট্ৰীয় অস্ত্ৰ সৰবৰাহকাৰী\nঋতুস্ৰাৱ সমস্যাৰ সমাধান\nআচাৰ্য পংকজ পাঠকৰ বিশেষ লেখা\nকোন তুমি ?\nসপোন ৰচা ছোৱালীজনী\nঅসমীয়া ভাষা: বানান ব্যাকৰণ আৰু সংস্কৃত শিক্ষা


অতি চমু উত্তৰৰ প্ৰশ্ন:-\n১/ চৰকাৰৰ শ্ৰেণীবিভাজন কৰা প্ৰথম গৰাকী ৰাজনৈতিক দাৰ্শনিক কোন?\n২/ বত্তৰ্মান বিশ্বৰ আটাইতকৈ জনপ্ৰিয় চৰকাৰ কোনবিধ?\n৩/ সংসদীয় পদ্ধতিৰ চৰকাৰ থকা ৰাষ্ট্ৰ এখনৰ নাম লিখা।\n৪/ সংসদীয় পদ্ধতিৰ চৰকাৰৰ চৰকাৰপ্ৰধান আৰু ৰাষ্ট্ৰপ্ৰধান কোন?\nউ:- সংসদীয় পদ্ধতিৰ চৰকাৰৰ চৰকাৰপ্ৰধান হল প্ৰকৃত কাৰ্যপালিকা আৰু ৰাষ্ট্ৰপ্ৰধান হল নাম মাত্ৰ কাৰ্যপালিকা।\n৫/ ক্ষমতাৰ পৃথকীকৰণ নীতি কেনে প্ৰকাৰৰ চৰকাৰৰ থাকে?\nউ:- ৰাষ্ট্ৰপতিয় চৰকাৰৰ।\n৬/ ৰাষ্ট্ৰপতিয় চৰকাৰ থকা এখন ৰাষ্ট্ৰৰ নাম লিখা?\nউ:- আমেৰিকা যুক্তৰাষ্ট্ৰ।\n৭/ এককেন্দীয় চৰকাৰ থকা ৰাষ্ট্ৰ এখনৰ নাম লিখা।\n৮/ যুক্তৰাষ্ট্ৰীয় পদ্ধতিৰ চৰকাৰত থকা দুবিধ চৰকাৰৰ নাম লিখা।\nউ:- কেন্দ্ৰীয় চৰকাৰ আৰু ৰাজ্য চৰকাৰ।\n৯/ ছুইজাৰলেণ্ডত কোন পদ্ধতিৰ চৰকাৰ আছে?\nউ:- যুক্তৰাষ্ট্ৰীয় পদ্ধতিৰ।\n১০/ ভাৰতবৰ্ষত দ্বৈত নাগৰিকত্বৰ ব্যৱস্থা আছেনে?\nচমু উত্তৰৰ প্ৰশ্ন:-\n১/ বত্তৰ্মান সময়ত প্ৰচলিত বিশ্বৰ বিভিন্ন প্ৰকাৰৰ চৰকাৰ কি কি?\nউ:- এটকেন্দ্ৰীক চৰকাৰ, যুক্তৰাষ্ট্ৰীয় চৰকাৰ, সংসদীয় চৰকাৰ আৰু ৰাষ্ট্ৰপতি চৰকাৰ।\n২/ সংসদীয় পদ্ধতিৰ চৰকাৰৰ দুটা বৈশিষ্ট্য লিখা।\nউ:- (১) দুজন মুৰব্বী:- এই চৰকাৰৰ দুজন মুৰব্বীৰ ব্যৱস্থা আছে। এজন প্ৰকৃত কাৰ্যপালিকা আৰু আনজন নামমাত্ৰ কাৰ্যপালিকা। প্ৰধানমন্ত্ৰীৰ নেতৃত্বত মন্ত্ৰী পৰিষদ খন হল প্ৰকৃত কাৰ্যপালিকা আৰু ৰাষ্ট্ৰপ্ৰধান জন (ৰজা/ৰাণী/ৰাষ্ট্ৰপতি) নামমাত্ৰ কাৰ্যপালিকাহে।\n(২) মন্ত্ৰী পৰিষদৰ সামূহিক দায়বদ্ধতা:- এই চৰকাৰত মন্ত্ৰীপৰিষদখন সামূহিক ভাৱে বিধানমণ্ডলৰ ওচৰত দায়ৱদ্ধ হয়। মন্ত্ৰীপৰিষদৰ এজন সদস্যৰ ব্যৰ্থতাৰ বাবে সকলো সদস্য দায়ৱদ্ধ হয়।\n৩/ সংসদীয় পদ্ধতিৰ চৰকাৰৰ দুটা দোষ আৰু দুটা গুন চমুকৈ লিখা।\n(১) সংসদীয় পদ্ধতিৰ চৰকাৰত যদি কোন এটা ৰাজনৈতিক দলেও বিধানমণ্ডলত সংখ্যা গৰিষ্ঠতা লাভ কৰি চৰকাৰ গঠন কৰিব নোৱাৰে, তেতিয়া মৰ্চা চৰকাৰ গঠিত হয়। মৰ্চা চৰকাৰ অস্থায়ী আৰু যিকোনো সময়তে ৰাজনৈতিক সংকট সৃষ্টি হব পাৰে।\n(২) ক্ষমতাৰ পৃথকীকৰণ নীতি নথকাৰ বাবে সংসদীয় পদ্ধতিৰ চৰকাৰত মন্ত্ৰী পৰিষদৰ হাতত বিধায়িনী আৰু কাৰ্যকৰী ক্ষমতা ন‍্যস্ত থাকে। যাৰ ফলত মন্ত্ৰী পৰিষদে একনায়কত্ববাদী শাসন চলোৱাৰ সম্ভাৱনা থাকে।\n(১) সংসদীয় পদ্ধতিৰ চৰকাৰত কাৰ্যপালিকা আৰু বিধান মণ্ডলৰ মাজত সু-সম্পৰ্ক আছে সহযোগিতা থাকে। ফলত যিকোনো সমস্যা আইনৰ সহায়ত সহজে সমাধান কৰিব পাৰি।\n(২) এই চৰকাৰ বিধানমণ্ডলৰ ওচৰত দায়ৱদ্ধ হোৱা বাবে দেশ আৰু জনগণৰ স্বাৰ্থৰ বিপৰীতে যোৱা কোনো কাম চৰকাৰখনে কৰিব নোৱাৰে।\n৪/ ক্ষমতাৰ পৃথকীকৰণ নীতি মানে কি?\nউ:- ৰাষ্ট্ৰপতীয় চৰকাৰত কাৰ্যপালিকা বিধানমণ্ডলৰ ওচৰত দায়ৱদ্ধ নহয়। বিধানমণ্ডলৰ সদস্য কাৰ্যপালিকাৰ সদস্য হব নোৱাৰে। গতিকে দূয়োৰে স্থিতি সম্পূৰ্ণ স্বাধীন । এয়ে হৈছে ক্ষমতাৰ পৃথকীকৰণ নীতি।\n৫/ ৰাষ্ট্ৰপতীয় চৰকাৰৰ দুটা বৈশিষ্ট্য লিখা।\nউ:- (১) ৰাষ্ট্ৰপ্ৰধান আৰু চৰকাৰ প্ৰধানৰ মাজত প্ৰাথক‍্য নাই :- সংসদীয় পদ্ধতিৰ চৰকাৰৰ দৰে ৰাষ্ট্ৰপতীয় চৰকাৰত ৰাষ্ট্ৰপ্ৰধান আৰু চৰকাৰ প্ৰধান বুলি দুজন ব‍্যক্তি নাথাকে। ইয়াত ৰাষ্ট্ৰপতি জন ৰাষ্ট্ৰপ্ৰধান লগতে চৰকাৰ প্ৰধানো।\n(২) ক্ষমতাৰ পৃথকীকৰণ নীতি:- ৰাষ্ট্ৰপতিয় চৰকাৰত কাৰ্যপালিকা বিধানমণ্ডলৰ ওপৰত দায়ৱদ্ধ নহয়। দূয়োৰে স্থিতি সম্পূৰ্ণ স্বাধীন। বিধানমণ্ডলৰ সদস্য কাৰ্যপালিকাৰ সদস্য হব নোৱাৰে। সংসদীয় পদ্ধতিৰ চৰকাৰৰ দৰে ৰাষ্ট্ৰপতীয় চৰকাৰত কাৰ্যপালিকাৰ সদস্যই বিধানমণ্ডলৰ কাৰ্যক্ৰমনীকাত অংশ লব নোৱাৰে।\n৬/ এককেন্দ্ৰীয় চৰকাৰৰ দুটা গুণ আৰু দুটা দোষ চমুকৈ লিখা।\n(১) এককেন্দ্ৰীয় চৰকাৰে সমগ্ৰ দেশৰ বাবে একেধৰণৰ প্ৰশাসন ব্যৱস্থা প্ৰয়োগ আৰু কাৰ্যকৰী কৰাৰ বাবে প্ৰশাসন শক্তিশালী হয়। ইয়াত জটিলতা নাথাকে।\n(২) এককেন্দ্ৰীয় চৰকাৰৰ চৰকাৰ পৰিচালনাৰ ব‍্যয় কম।ফলত উন্নয়নমূলক কামত অধিক ধন ব‍্যয় কৰাৰ সুযোগ থাকে।\n(১) এক বৃহৎ আকাৰৰ ৰাষ্ট্ৰৰ বাবে এই চৰকাৰ উপযুক্ত নহয়।\n(২) এককেন্দ্ৰীয় চৰকাৰ অধিক আমোলাতান্ত্ৰিক।এনে চৰকাৰত আমোলাসকলেই প্ৰকৃততে শাসন চলায়।\nদীঘল উত্তৰৰ প্ৰশ্ন:-\n১/ ৰাষ্ট্ৰপতীয় চৰকাৰৰ গুণ আৰু দোষ সমূহ লিখা।\nউ:- গুণসমূহ (১) ৰাষ্ট্ৰপতীয় চৰকাৰত ৰাষ্ট্ৰপতি জন এটা নিদিষ্ট কাৰ্যকালৰ বাবে নিৰ্বাচিত হোৱা বাবে আৰু সহজে তেওঁক পদবীৰ পৰা আতৰ কৰিব নোৱাৰাৰ বাবে চৰকাৰখন স্থায়ী হয়। ইয়াত বিধানমণ্ডলৰো নিদিষ্ট কাৰ্যকাল থাকে।\n২/ ক্ষমতাৰ পৃথকীকন্টৰণ ব্যৱস্থাৰ বাবে চৰকাৰৰ তিনিওটা অংগই স্বাধীনভাৱে কাম কৰাৰ সুযোগ পায়। উল্লেখযোগ্য যে এই চৰকাৰত অৱৰোধন আৰু সন্তুলন নীতি থকা বাবে চৰকাৰৰ কোনো অংগই স্বেচ্চাচাৰী হ‌ব নোৱাৰে।\n৩/এনে চৰকাৰ জৰুৰীকালীন অৱস্থাৰ বাবে অতি উপযোগী।যিহেতু চৰকাৰৰ প্ৰকৃত ক্ষমতাৰ ৰাষ্ট্ৰপতিৰজনৰ ওচৰত কেন্দ্ৰীয়ভূত হৈ থাকে, গতিকে জৰুৰীকালীন অৱস্থাত অতি সহজে যিকোনো সিদ্ধান্ত ক্ষিপ্ৰভাৱে লোৱাতো সহজ হয়।\n৪/কাৰ্যপালিকা শক্তিশালী হোৱা বাবে এনে চৰকাৰে দেশৰ ঐক্য আৰু সংহতি সহজে ৰক্ষা কৰিব পাৰে।\n৫/যুক্তৰাষ্ট্ৰীয় চৰকাৰ ৰাজনৈতিক দলৰ প্ৰভাৱৰ পৰা মুক্ত হোৱা বাবে ৰাষ্ট্ৰপতিজনে কায্য সম্পাদন কৰাৰ ক্ষেত্ৰত সংসদৰ সংখ্যা গৰিষ্ঠতাৰ সমৰ্থনৰ ওপৰত নিৰ্ভৰ কৰিব নালাগে।\n(১) ৰাষ্ট্ৰপতিয় চৰকাৰত ৰাষ্ট্ৰপতি জনক বিধান মণ্ডলে নিয়ন্ত্ৰণ কৰিব নোৱাৰাৰ বাবে চৰকাৰ স্বেচ্চাচাৰী হোৱাৰ আশংকা থাকে।\n(২) ক্ষমতাৰ পৃথকীকৰণ নীতিৰ বাবে ৰাষ্ট্ৰপতিয় চৰকাৰত কাৰ্যপালিকা আৰু বিধান মণ্ডলৰ মাজত সহযোগিতা নাথাকে।\n(৩) ৰাষ্ট্ৰপতিয় চৰকাৰৰ অন্যতম বৈশিষ্ট্য হৈছে ইয়াৰ অনমনীয় সংবিধান। সংবিধান খন অনমনীয় হলে পৰিৱৰ্তিত পৰিবেশ আৰু পৰিস্থিতিত সংবিধান খন সংশোধন কৰাত জটিলতা আহে।\n(৪) ৰাষ্ট্ৰপতিয় চৰকাৰত কাৰ্যপালিকা আৰু বিধানমণ্ডল ভিন্ন ৰাজনৈতিক দলৰ হলে ৰাজনৈতিক সংকট সৃষ্টিৰ সম্ভাৱনা বেছি।\n(৫) এই চৰকাৰত মন্ত্ৰীত্ব লাভৰ ক্ষেত্ৰত ব্যক্তিগত আনুগত্য‌ই যোগ্যতা আৰু অভিজ্ঞতাতকৈ অধিক গুৰুত্ব লাভ কৰাৰ সম্ভাৱনা থাকে।\n২/ সংসদীয় পদ্ধতিৰ চৰকাৰৰ বৈশিষ্ট্যসমূহ লিখা।\nউ:- (১) দুজন মুৰব্বী:- এই চৰকাৰৰ দুজন মুৰব্বীৰ ব্যৱস্থা থাকে।এজন প্ৰকৃত কায্যপালিকা আৰু আনজন নামমাত্ৰ কাৰ্যপালিকা । প্ৰধানমন্ত্ৰীৰ নেতৃত্বত মন্ত্ৰী পৰিষদ খন হলে প্ৰকৃত কাৰ্যপালিকা আৰু ৰাষ্ট্ৰপ্ৰধানজন নামমাত্ৰ কাৰ্যপালিকাহে।\n(২) কাৰ্যপালিকাৰ সদস্যসকল বিধানমণ্ডলৰো সদস্য।\n(৩) বিধানমণ্ডল আৰু কাৰ্যপালিকাৰ ওচৰ সম্বন্ধ:- সংসদীয় পদ্ধতিৰ চৰকাৰ বিধান মণ্ডল আৰু কাৰ্যপালিকাৰ সম্পৰ্ক নিবিড়।\n(৪) মন্ত্ৰী পৰিসদ বিধান মণ্ডলৰ ওচৰ সম্বন্ধ:- সংসদীয় পদ্ধতিৰ চৰকাৰত কাৰ্যপালিকা স্কলো কাম কৰাৰ বাবে বিধানমণ্ডলৰ ওচৰত দায়বদ্ধ থাকে। বিধান মণ্ডলে অনাস্থ‍্য প্ৰস্তাৱ গ্রহণ কৰিলে মন্ত্ৰীপৰিষদে পদত্যাগ কৰিবলৈ বাধ্য হয়।\n(৫) মন্ত্ৰীপৰিষদৰ সামূহিক দায়ৱদ্ধতা:- এই চৰকাৰত মন্ত্ৰীপৰিষদখন সামুহিক ভাৱে বিধানমণ্ডলৰ ওচৰত দায়ৱদ্ধ হয়।মন্ত্ৰী পৰিসদৰ এজন সদস্যৰ ব্যৰ্থতাৰ বাবে সকলো সদস্য দায়ৱদ্ধ হয়।\n৩/ যুক্তৰাষ্ট্ৰীয় পদ্ধতিৰ চৰকাৰ বত্তৰ্মান কিয় জনপ্ৰিয় হৈছে? উদাহৰণসহ আলোচনা কৰা।\nউ:- যুক্তৰাষ্ট্ৰীয় পদ্ধতিৰ চৰকাৰত প্ৰতিখন ৰাজ্য‌ই স্বায়ত্ব শাসনৰ সুবিধা লাভ কৰাৰ আগতে এখন বৃহৎ আৰু শক্তিশালী ৰাষ্ট্ৰীৰ অংগৰাজ‌ও হয়।ফলত আঞ্চলিক স্বায়ত্ব শাসন আৰু জাতীয় একত দুয়োটাৰে সুবিধা সমূহ লাভ কৰা দেখা যায়।ইয়াৰ লগতে এখন বিশাল ৰাষ্ট্ৰত ভিন্ন জাতি ,ধৰ্ম আৰু ভাষিক গোষ্ঠী বসবাস কৰাৰ ক্ষেত্ৰত যুক্তৰাষ্ট্ৰীয় চৰকাৰ বেছি ফলপ্ৰসূ হয়।কেন্দ্ৰীয় চৰকাৰ আৰু ৰাজ্যিক চৰকাৰৰ মাজত ক্ষমতাৰ বিভাজনে স্থানীয় তথ্য ৰাজ্যিক সমস্যা সমূহৰ সমাধানৰ দায়িত্বৰ পৰা কেন্দ্ৰীয় চৰকাৰক ৰেহাই দিয়ে।ইয়াৰ ফলত জাতীয় গুৰুত্ব থকা বিষয়বিলাকত অধিক গুৰুত্ব দিবলৈ কেন্দ্ৰীয় চৰকাৰে সুবিধা পায়।যুক্তৰাষ্ট্ৰীয় সাসন ব্যৱস্থাত ক্ষমতাৰ বিকেন্দ্ৰিকৰনৰ ব্যৱস্থা থকাত অন্তৰ্বিপ্লৱৰ শংকা কম থাকে আৰু কেন্দ্ৰীয় চৰকাৰ স্বেচ্চাচাৰী হোৱাৰ প্ৰৱনতা নাথাকে।যুক্তৰাষ্ট্ৰীয় চৰকাৰ গনতান্ত্ৰীক।এনে ধৰনৰ বিভিন্ন কাৰণসমূহৰ বাবেই যুক্তৰাষ্ট্ৰীয় পদ্ধতিৰ চৰকাৰ বৰ্তমান অধিক জনপ্ৰিয় হৈছে।যুক্তৰাষ্ট্ৰীয় উংকৃষ্ট উদাহৰন হল আমেৰিকা যুক্তৰাষ্ট্ৰৰ চৰকাৰ।\n৪/এক‌কেন্দ্ৰীয় চৰকাৰৰ বৈশিষ্টসমূহ লিখা।\nউ:- (১) শক্তিশালী কেন্দ্ৰীয় চৰকাৰ :- এনে চৰকাৰত সংবিধানে সকলো ক্ষমতা কেন্দ্ৰীয় চৰকাৰৰ ওচৰত ন‍্যস্ত কৰে।ফলত ইয়াত কেন্দ্ৰীয় চৰকাৰৰ স্থিতি অতি শক্তিশালী।\n(২) লিখিত অথবা অলিখিত সংবিধান:- এককেন্দ্ৰীয় চৰকাৰত সংবিধান খন লিখিত বা অলিখিত হব পাৰে। উদাহৰণ স্বৰূপে ইংলেণ্ডৰ সংবিধান খন অলিখিত আৰু নেডাৰলেণ্ডৰ সংবিধান খন লিখিত ।\n(৩) একক নাগৰিকত্ব:- একক নাগৰিকত্ব এককেন্দ্ৰীয় চৰকাৰৰ প্ৰধান বৈশিষ্ট্য। যুক্তৰাষ্ট্ৰত থকাৰ দৰে দ্বি-নাগৰিকত্বৰ ব্যৱস্থা ইয়াত নাই।\n(৪) দূৰ্বল ন্যায়পালিকা:- এককেন্দ্ৰীয় চৰকাৰত আইন সভাৰ প্ৰাধান্য পৰিলক্ষিত হয়।আইন সভাই প্ৰস্তুত কৰা আইন সমগ্ৰ দেশৰ বাবে প্ৰযোজ্য হয়।আৰু তেনে আইনৰ ওপৰত ন্যায়িক পুনৰীক্ষাৰ ব্যৱস্থা নাথাকে।আইন সভাই প্ৰণয়ণ কৰা আইনক ন্যায়াপালিকাই।অসাংবিধানীক বুলি ঘোষণা কৰিব নোৱাৰে।\n(৫) নমনীয় সংবিধান:- এককেন্দ্ৰীয় চৰকাৰৰ সংবিধান সাধাৰণতে নমনীয় হয়।কেন্দ্ৰীয় চৰকাৰে নিজৰ প্ৰয়োজনত সংবিধান খন সংশোধন কৰিব পাৰে।\n৫/ এককেন্দ্ৰীয় চৰকাৰ প্ৰকৃততে গণতান্ত্ৰিক নে? সমালোচনা আগবঢ়োৱা।\nউ:- এককেন্দ্ৰীয় চৰকাৰ প্ৰকৃততে গণতান্ত্ৰিক নহয়।\nএককেন্দ্ৰীয় চৰকাৰ এক বৃহৎ আকাৰৰ ৰাষ্ট্ৰৰ বাবে এই চৰকাৰ উপযুক্ত নহয়।এককেন্দ্ৰীয় চৰকাত জনসাধাৰণে সক্ৰিয় ভাৱে দেশৰ শাসন কাৰ্যত অংশগ্ৰহণৰ সুবিধা নাপায়। ফলত জনসাধাৰণৰ ৰাজনৈতিক সক্ৰিয়তা কম হয়। এখন মাত্ৰ চৰকাৰ থকাৰ বাবে কেন্দ্ৰীয় চৰকাৰৰ ওপৰত অধিক কামৰ বোজা পৰে। তাৰ ফলত আঞ্চলিক সমস্যা সমূহে গুৰুত্ব নাপায়।যদিও স্থানীয় প্ৰশাসনিক গোট থাকে তথাপি এই গোট বিলাকে স্বতন্ত্ৰতাৰ অভাৱত সমস্যা সমাধানত ব্যৰ্থ হয়। এককেন্দ্ৰীয় চৰকাৰ অধিক আমোলাতান্ত্ৰিক হোৱাৰ হেতুকে এই চৰকাৰত আমোলাসকলেই প্ৰকৃততে শাসন চলাই এনে চৰকাৰত চ্ছেস্বাচাৰী হোৱাৰ আশংকা অধিক।\nমহাভাৰতৰ কুইজ । মহাভাৰত সম্পূৰ্ণ কাহিনী । মহাভাৰতৰ কোনে লিখিছিল।\nPubg কোনে আৱিষ্কাৰ কৰিছিল। Pubg গেমৰ বিষয়ে চমুকৈ।


departmental-tests-finds-50-percent-milk-and-30-percent-swets-are-adulterated-in-jorhat-gautom-borah-manju-b– News18 assam\nAdulterated Milk and Sweets : গাখীৰৰ নামত বৰবিহ খাইছে নেকি ৰাজ্য়বাসীয়ে ! যোৰহাটত বিক্ৰী কৰা গাখীৰ, মিঠাইৰ পৰীক্ষাত ভয়ংকৰ তথ্য\nAdulterated Milk and Sweets : যোৰহাটত ৫০% গাখীৰৰ নমুনাই অতি নিম্নমানৰ বুলি খাদ্য সুৰক্ষা বিভাগৰ পৰীক্ষাত প্ৰকাশ, প্ৰা. ৩০ শতাংশ মিঠাি অতি নিম্ন মানৰ বুলি পৰীক্ষাত ধৰা পৰিছে।\nLast Updated : September 23, 2021, 12:42 IST\nআপুনি আৰু আপোনাৰ সন্তানে খোৱা গাখীৰখিনি (Milk) কিমান বিশুদ্ধ ! যোৰহাট (Jorhat) নগৰ অঞ্চলত বিক্ৰী কৰা পঞ্চাশ শতাংশ গাখীৰেই অতি নিম্নমানৰ (Low Quality Milk) বুলি পৰীক্ষাত ধৰা পৰিছে । অনুৰূপ ধৰণে অতি নিম্ন মানৰ মিঠাই (Sweets) বিক্ৰী কৰি গ্ৰাহকক ৰামঠগন দি আহিছে একাংশ ব্যৱসায়ীয়ে । খাদ্য সুৰক্ষা বিভাগে যোৰহাট নগৰত দুদিন ধৰি চলোৱা অভিযানত পোহৰলৈ আহিছে এই তথ্য ।\nযোৰহাট নগৰ অঞ্চলত গ্ৰাহকসকলে প্ৰতি লিটাৰত ৫৫-৫৬ টকা দি ক্ৰয় কৰি নিয়া গাখীৰবোৰ কিমান বিশুদ্ধ ! খাদ্য সুৰক্ষা বিভাগৰ (Food Safety Department) পৰীক্ষাগাৰৰ প্ৰতিবেদনত প্ৰকাশ পাইছে অতি উদ্বেগজনক তথ্য। যোৰহাটত গাখীৰৰ নামত গ্ৰাহকক ৰামঠগন দি আহিছে একাংশ ব্যৱসায়ীয়ে । যোৰহাট নগৰৰ বিভিন্ন স্থানত বিক্ৰী কৰা গাখীৰৰ ৫০% নমুনাই অতি নিম্ন মানৰ বুলি পোহৰলৈ আহিছে।\nচৰকাৰৰ খাদ্য সুৰক্ষা বিভাগৰ ভ্ৰাম্যমাণ পৰীক্ষাগাৰত (Food Safety on Wheel) যোৰহাট নগৰত পৰীক্ষাৰ বাবে সংগ্ৰহ কৰা ৩২টা গাখীৰৰ নমুনাৰ ১৬টায় অতি নিম্ন মানৰ বুলি পৰীক্ষাৰ ফলাফলত পোহৰলৈ আহিছে । অতি নিম্নমানৰ গাখীৰ বুলি পৰীক্ষাত ধৰা পৰিছে গ্ৰেটাৰ যোৰহাট মিল্ক ইউনিয়ন ছচাইটীৰ দ্বাৰা পেকেট কৰি বিক্ৰী কৰা গাখীৰসমূহো। যোৰহাটত বহুল ভাৱে বিক্ৰী হয় এই গাখীৰৰ পেকেটসমূহ। যোৰহাটত খাদ্য সুৰক্ষা বিভাগে ভ্ৰাম্যমাণ পৰীক্ষাগাৰৰ জৰিয়তে পৰীক্ষা কৰা গাখীৰসমূহৰ মান অতিক নিম্নমানৰ ।\n"আমি যোৰহাট নগৰ অঞ্চলৰ পৰা ৩২টা গাখীৰৰ নমুনা সংগ্ৰহ কৰি পৰীক্ষা কৰিছিলোঁ। ইয়াৰে ১৬টা নমুনা পৰীক্ষাৰ ফলাফলত অতিকৈ নিম্নমানৰ বুলি প্ৰমাণিত হৈছে । এই গাখীৰসমূহত থাকিব লগা পুষ্টিকৰ উপাদানসমূহৰ পৰিমাণ অতিকৈ নগণ্য । আমি এনে গাখীৰ যোগান ধৰা প্ৰতিষ্ঠানৰ বিৰুদ্ধে যাৱতীয় ব্যৱস্থা ল'বলৈ আগবাঢ়িছোঁ । এনে এটা প্ৰতিষ্ঠান হ'ল গ্ৰেটাৰ যোৰহাট মিল্ক ইউনিয়ন ছচাইটী । এই ছচাইটীয়ে পেকেট কৰি বিক্ৰী কৰা গাখীৰসমূহৰ মান অতি নিম্নমানৰ বুলি পৰীক্ষাত পোৱা গৈছে।" খাদ্য সুৰক্ষা বিভাগৰ ডেজিগনেটেড বিষয়া হিৰেণ কলিতাই এনেদৰে কয় ।\nকেৱল গাখীৰেই নহয় যোৰহাট নগৰৰ বিভিন্ন দোকানত বিক্ৰী হৈ আছে অতি নিম্নমানৰ মিঠাই । এই ভ্ৰাম্যমাণ পৰীক্ষাগাৰত পৰীক্ষা কৰা ৩৮বিধ বিভিন্ন মিঠাইৰ ১১ বিধেই অতিকৈ নিম্নমানৰ বুলি পোহৰলৈ আহিছে। কালাকান্দ, কাজু বৰ্ফি, পেৰা, মেৱা বৰ্ফিৰ দৰে গাখীৰৰ পৰা প্ৰস্তুত কৰা একাংশ মিঠাইত পোৱা গৈছে অত্যাধিক পৰিমাণৰ ষ্টাৰ্ছ । এই মিঠাইবোৰৰ মান অতিকৈ নিম্ন বুলি পৰীক্ষাগাৰত পোহৰলৈ আহিছে । আনহাতে কিছুমান মিঠাইত চেনিৰ সলনি চেকাৰিন ব্যৱহাৰ কৰাৰ তথ্যও পোহৰলৈ আহিছে ।\nৰাইজৰ মাজত সজাগতা সৃষ্টি কৰাৰ উদ্দেশ্যে যোৰহাটত খাদ্য সুৰক্ষা বিভাগে দুদিনৰ বাবে ভ্ৰাম্যমাণ পৰীক্ষাগাৰৰ জৰিয়তে বিভিন্ন খাদ্যসামগ্ৰীৰ নমুনা পৰীক্ষা কৰাৰ ব্যৱস্থা কৰিছিল । অচিৰেই যোৰহাটত এনে এটা স্থায়ী ভ্ৰাম্যমাণ পৰীক্ষাগাৰৰ জৰিয়তে খাদ্য সামগ্ৰীসমূহৰ পৰীক্ষাৰ ব্যৱস্থা কৰা হ'ব বুলি বিভাগীয় সূত্ৰত প্ৰকাশ । আনহাতে এই অভিযানত পোহৰলৈ অহা অতি নিম্নমানৰ গাখীৰ আৰু মিঠাই বিক্ৰী কৰা প্ৰতিষ্ঠানসমূহৰ বিৰুদ্ধে ব্যৱস্থা গ্ৰহণ কৰা হ'ব বুলি জানিবলৈ দিছে খাদ্য সুৰক্ষা বিষয়াগৰাকীয়ে ।\nযোৰহাটত এইয়া পোহৰলৈ আহিছে, কি্তু ৰাজ্যৰ আন ঠাইতো যে একেধৰণেই গাখীৰ-মিঠাইৰ ভেজালকৰণ হোৱা নাই সেই কথা নুই কৰিব নোৱাৰি।\nFirst published: September 23, 2021, 12:42 IST\nFood Safety DepartmentHealth IssueMilkSweet


Hiren Gohain Rachanawali : Vol. 1 হীৰেন গোহাঁই ৰচনাৱলী প্ৰথম খণ্ড : বিষয় সাহিত্য প্ৰকাশক : কথা পাব্লিকেশ্বন - SCIENTIA BOOK SHOP\nHome / Assamese Author অসমীয়া ভাষাৰ সাহিত্যিকসকল / Hiren Gohain হীৰেন গোহাঁই / Hiren Gohain Rachanawali : Vol. 1 হীৰেন গোহাঁই ৰচনাৱলী প্ৰথম খণ্ড : বিষয় সাহিত্য প্ৰকাশক : কথা পাব্লিকেশ্বনâ€¹Return to Previous Page\nProduct code: 3656 Categories: Hiren Gohain হীৰেন গোহাঁই, Katha Publication\nহীৰেন গোহাঁই ৰচনাৱলী প্ৰথম খণ্ড : বিষয় সাহিত্য\n১৯৫০-২০০৮, এই সময়ছোৱাত লিখা ড° হীৰেন গোহাঁইৰ সাহিত্য-বিষয়ক বিভিন্ন ৰচনা – প্ৰবন্ধ, গ্ৰন্থ-সমালোচনা, পাতনি, ভাষণ, কথোপকথনৰ একত্ৰ সংকলন। লগতে, স্বৰাজোত্তৰ অসমীয়া সাহিত্যৰ নেতৃস্থানীয় সমালোচকগৰাকীৰ এটা বিশেষ লেখা ‘সমালোচকৰ জবানবন্দী’ক সামৰি।\nHiren Gohain Rachanawali : Vol. 1 হীৰেন গোহাঁই ৰচনাৱলী প্ৰথম খণ্ড : বিষয় সাহিত্য প্ৰকাশক : কথা পাব্লিকেশ্বন quantity\nTag: Hiren Gohain Rachanawali : Vol. 1\nISBN : 81-89148-18-4\nHiren Gohain Rachanawali : Vol. 1 : Literary Writings\nAn anthology of literary writtings including articles on the theory of literary criticism, Assamese, other Indian and Western literature, book reviews, interviews, lectures & prefaces by Dr Hiren Gohain, writting during 1950-2008 andanew writing entitled, ‘Confession ofaCritic’ by him, the leading literary critic of post-independent Assamese literature, edited by Shoneet Bijoy Das and Munin Bayan\nHiren Gohain হীৰেন গোহাঁই, Publication Board Assam\nনিৰ্বাচিত সমালোচনা ড° হীৰেন গোহাঁই প্ৰকাশক : অসম প্ৰকাশন পৰিষদ প্ৰথম প্ৰকাশ : ডিছেম্বৰ, 2007 Regular Price Rs. 200 Sale Price Rs. 180\nAssamese Book Publications অসমীয়া কিতাপ প্ৰকাশন, Banphool Prakashan, Hiren Gohain হীৰেন গোহাঁই\nকীৰ্ত্তন পুথিৰ ৰস বিচাৰ : ড° হীৰেন গোহাঁইKIRTAN PUTHIR RASBISAR Author: Dr. Hiren Gohain Published by Binu Deuri Baruah LANGUAGE: ASSAMESE Publication: Banphool Prakashan RS: 150


অ’ মোৰ সুৰীয়া মাত, অসমৰ সুৱদী মাত!\nখিলঞ্জীয়াৰ নেতৃত্ব দিব খোজা এচামে ভাবে আৰু আনকো ভবাব খোজে যে অসম চুক্তিৰ ছয় নম্বৰ দফাৰ আধাৰত ‘সাংবিধানিক ৰক্ষাকৱচ’ লৈ অসমীয়া ভাষাকো আৰু খিলঞ্জীয়াৰ স্বাৰ্থকো সুৰক্ষা দিব পৰা যাব। এইচামে ভাবি নাচায় যে কোনো ৰক্ষাকৱচে এটা ভাষাক ৰক্ষা কৰিব নোৱাৰে যদি ভাষাটো ব্যৱহাৰ কৰা লোকৰ সংখ্যা ক্ৰমাৎ কমি যায় আৰু থাকি যোৱাখিনিও বাস্তৱ পৰিস্থিতিৰ সৈতে খাপ খাব নোৱৰা আৰু নিজৰ ভিতৰত খোৱা-কামোৰা কৰা বিধৰ হয়।\nইন্দ্ৰই কৰ্ণৰ ৰক্ষাকৱচ, এপ’ল’ই পেট্ৰ’ক্লাছৰ ৰক্ষাকৱচ আৰু মোদী-শ্বাহে কাশ্মীৰৰ ৰক্ষাকৱচ কাঢ়ি নিয়াৰ দৰে কেন্দ্ৰীয় চৰকাৰে অসমীয়াক বা অসমৰ খিলঞ্জীয়াক আজি দিয়া ৰক্ষাকৱচ যে কাইলৈ কাঢ়ি নিনিব, তাৰ কি নিশ্চয়তা আছে? অসমীয়া ব্যৱহাৰকাৰীৰ অনুপাত যদি কমি যায়, তাৰ ঠাইত যদি বাংলা বা হিন্দী ব্যৱহাৰ কৰোতাৰ সংখ্যা বাঢ়ি যায় আৰু সম্ভাব্য ভৱিষ্যতৰ সেই সম্ভাব্য ভাষিক সংখ্যাগুৰুৰ স্বাৰ্থৰ সমুখত যদি তেতিয়াৰ ভাষিক সংখ্যালঘু অসমীয়াৰ বা খিলঞ্জীয়াৰ ‘ৰক্ষাকৱচ’ তেনেই এক আহুকাল বা সমস্যা হৈ পৰে, তেন্তে উক্ত ৰক্ষাকৱচ ভাঙি চূৰ-মাৰ কৰিবলৈ কেতেপৰ?\nঅৰ্থাৎ অসমীয়া ভাষা আৰু তাৰ ৰক্ষাকৱচ- উভয়ৰে মৃত্যু তেনেই সম্ভৱ। তেন্তে কঃ পন্থা? এটা ভাষাভিত্তিক জাতি বাছি থাকিব পাৰে, সমৃদ্ধ হৈ থাকিব পাৰে, ৰক্ষাকৱচ বিচৰা ধৰণৰ দুৰ্বলতাৰ মাজেদি নহয়, সংখ্যা আৰু গুণ উভয় দিশত প্ৰবল শক্তি ধাৰণৰ মাজেদিহে। ৰক্ষাকৱচ বিচাৰক, কিন্তু সংখ্যাগত আৰু গুণগত শক্তি আহৰণ কৰা আৰু বাহাল ৰখাৰ সংগ্ৰাম বাদ দি নহয়।\nসংখ্যাৰ কথা প্ৰথমে পাতোঁ। এচাম ৰক্ষাকৱচ-প্ৰয়াসীয়ে অসমীয়াভাষী লোকৰ সংখ্যা কমি থাকিলেই ভাল পায় – সেইবাবে অসম চুক্তিৰ ছয় নম্বৰ দফাত থকা ‘অসমীয়া’ শব্দটো গুচাই ‘খিলঞ্জীয়া অসমীয়া’ সুমুৱাই দিব খোজে। কাৰণ, তেওঁলোকে ভাবে, অসমবাসীৰ বাবে ৰাষ্ট্ৰই এৰি দিয়া সীমিত সম্পদৰ ভাগ ৰক্ষাকৱচ পিন্ধি তেওঁলোকেই বেছিকৈ গ্ৰাস কৰিব পাৰিব। ৰক্ষাকৱচৰ বলত তেওঁলোকেই ‘প্ৰভুত্ব’ কৰি থাকিব। এই চিন্তাৰ প্ৰমাদবোৰ এনেকুৱা-\n১) আন আন জনগোষ্ঠীৰ ওপৰত ‘প্ৰভুত্ব’ কৰাৰ বাসনা অগণতান্ত্ৰিক, অতএৱ আধুনিক যুগৰ বাবে অনুপযোগী। ২) ভাষিক সংখ্যালঘুৱে ৰাষ্ট্ৰদত্ত ৰক্ষাকৱচৰ জোৰত ভাষিক সংখ্যাগুৰুৰ ওপৰত প্ৰভুত্ব কৰিব পাৰিব বুলি ভবাটো আকাশত চাং পতা কথা এইবাবেই যে ৰাষ্ট্ৰই সংখ্যাগুৰুক (বিশেষকৈ তেওঁলোক যদি সচেতন সম্প্ৰদায় হয় – অসমীয়াৰ দৰে নহয়!) অসন্তুষ্ট কৰিব নোখোজে। ৩) এফালেদি অখিলঞ্জীয়া বুলি ঠাৱৰ কৰি অসমীয়াৰ মাজতে চাহ জনগোষ্ঠী আৰু বৈধ ভাৰতীয় মিঞাখিনিক একাষৰীয়া কৰাৰ প্ৰৱণতাই সংখ্যাগতভাৱে শক্তিশালী অসমীয়া জাতিগঠন প্ৰক্ৰিয়াত আউল লগাব আৰু আনফালে স্বয়ং ৰক্ষাকৱচৰে ওপৰত দেখুওৱা ধৰণৰ অসুৰক্ষিত চৰিত্ৰই মূৰকত খিলঞ্জীয়াৰো স্বাৰ্থ ৰক্ষা নকৰিব। আমি পৌছিব নোৱাৰিম ইকুলো, সিকুলো। ৪) উক্ত দুই জনগোষ্ঠীৰ সৈতে ভ্ৰাতৃত্ব নিকপকপীয়া নহ’লে সংখ্যালঘু খিলঞ্জীয়াক ৰাষ্ট্ৰই ভৱিষ্যতে মুঠেই কেৰেপ নকৰিব। (একেদৰে খিলঞ্জীয়াৰপৰা আতৰি গৈ স্বকীয় ভাগ্য অন্বেষণ কৰিব গ’লে উক্ত দুই জনগোষ্ঠীও ৰাষ্ট্ৰৰ কূটিল খেলৰ পাশাগুটিত পৰিণত হ’ব। মাউখে উটিলে গুৰি পৰুৱাৰো মৰণ নাই।)\nএতিয়া গুণৰ কথা। মধ্যবিত্ত নেতৃত্বাধীন খিলঞ্জীয়াৰ কিমানে অসমীয়া ভাষাটোক আন্তৰিকতাৰে, বিবেকী চিন্তাৰে গ্ৰহণ কৰিছে, চৰ্চা কৰিছে, ‘সুৰীয়া মাত, সুৱদী মাত’ বুলি কলিজাত থাপি লৈছে? আজি ঘৰে-বাহিৰে, টিভিয়ে-কাকতে কিমানে ভাষাটোৰ আপোন কালিকা আপোন কৰি লোৱা দেখা গৈছে, কিমানে ভাষাটো শুদ্ধকৈ কোৱাত, লিখাত গুৰুত্ব দিছে? কিমানে নিজৰ উত্তৰ প্ৰজন্মক অসমীয়া মাধ্যমৰ পৰা বহিষ্কাৰ কৰি ভাষাৰ আৰু জাতিৰ মাথা নোচোবোৱাকৈ আছে? শংকৰ-মাধৱ-আজান ফকীৰৰ নামত, নৱকান্ত-দেৱকান্তৰ ভাৱনাত, জ্যোতি-বিষ্ণুৰ প্ৰতি আবেগত, উত্তৰ প্ৰজন্মৰ কিমানৰ তেজৰ সোঁত খৰতকীয়া হয় এতিয়া? আমি খিলঞ্জীয়াই নিজেইচোন এনে পৰিৱেশ ৰচনা কৰি পেলাইছোঁ যাতে আমাৰ উত্তৰ পুৰুষে অসমৰ ভাষা, সংস্কৃতি, ভূগোল, বুৰঞ্জীৰ প্ৰতি লেশমানো আৱেগ, তিলমানো দায়িত্ব, অনুভৱ নকৰে!\nচকুৰ সমুখতেইচোন অসমীয়া শুদ্ধকৈ ক’বপৰা, লিখিব পৰা আৰু ক’ব বিচৰা, লিখিব বিচৰা খিলঞ্জীয়া মানুহৰ সংখ্যা হো-হোৱাই কমি গৈ আছে! দুই দশকমান পিছত অসমীয়া গ্ৰন্থ-কাকত-আলোচনী পঢ়া মানুহ থাকিবনে, অসমীয়া লেখকৰ বাবে প্ৰেৰণা বাচি থাকিবনে? সেই সময়ত ৰাষ্ট্ৰই ভাষাৰ ৰক্ষাকৱচ গুচাই দিয়াৰ কুৰুং-কাৰাং কৰিলে জাগি-জ্বলি উঠিবলৈ পৰ্যাপ্ত সংখ্যক খিলঞ্জীয়া উত্তৰ পুৰুষ থাকিবনে? নে তাৰ বেছিভাগেই বিশ্বায়নৰ প্ৰভাৱত, ইংৰাজী-হিন্দীৰ প্ৰভাৱত, বিশ্বায়িত হৈ অসমীয়াৰো, খিলঞ্জীয়াৰো স্বাৰ্থলৈ পিঠি দিব? অৰ্থাৎ কেৱল যে বাহিৰৰপৰা ‘কেব’ ‘ব্যাধেই ধায়া আসে’ সেয়া নহয়, আমি ভিতৰৰ পৰাও এক ঘূণে ধৰা জাতিত পৰিণত হৈছোঁ।\nইতিহাসৰ এই সংকেত আজিৰ সংকট মুহূৰ্তত উপলব্ধি নকৰিলে অসমীয়া, খিলঞ্জীয়া, মিঞা সকলোৰে বাবেই বিপদ। আমি সসন্মানে জীয়াই থাকিম অন্তৰ্ভুক্তি (inclusion)-ৰ পথেদিহে, বহিষ্কৰণৰ (exclusion)-ৰ পথেদি নহয়। এই পৰ্যন্ত অসমীয়া পৰিচয় দি থকা জনগোষ্ঠীসমূহৰ গণতান্ত্ৰিক আৰু আন্তৰিক ঐক্যহে আমাৰ আচল ৰক্ষাকৱচ – ইয়াৰ জৰিয়তেহে আমি ৰাষ্ট্ৰৰো আৰু আন আন জন-সম্প্ৰদায়ৰো সমীহ অৰ্জন কৰিম। মিঞা আৰু চাহ জনগোষ্ঠীৰ জনসংখ্যাই আমাৰ সম্পদৰ ওপৰত হেঁচা দি আছে বুলি ভবাসকলে দুটামান কথা মনেই নকৰে। যেনে –\n১) এই দুই জনগোষ্ঠীয়ে অসমৰ জাতীয় শ্ৰমৰ এক গুৰুত্বপুৰ্ণ অংশ সমাধা কৰে। ২) এওঁলোকক ব্রিটিছে আনিছিল সম্পদ গঢ়িবলৈ। ৩) এই দুই সম্প্ৰদায় ঘাইকৈ কৃষক। কিন্তু, খিলঞ্জীয়াৰ মাজত এতিয়া কৃষিৰ পৰা আঁতৰাৰ প্ৰৱণতাহে প্ৰবল। ৪) ঐক্যৰ মাজেদি শক্তিশালী জাতি গঠন কৰি, সংগ্ৰামৰ পথেদি অসমৰ বিপুল সম্পদৰ ওপৰত অসমবাসীৰ অধিকাৰ সাব্যস্ত কৰিব পাৰিলে কাৰো আৰ্থিক নিৰাপত্তা বিঘ্নিত নহয়। তাৰ বিপৰীতে, কেৱল সোণৰ হৰিণসম ৰাষ্ট্ৰদত্ত ৰক্ষাকৱচৰ মায়াত বিভেদৰ পথেৰে এক দুৰ্বল জাতিত পৰিণত হ’লে অসমৰ সম্পদ বাহিৰৰ শক্তিক লুটিব দি সিহঁতৰ এৰেহাখিনিকে প্ৰসাদ বুলি গ্ৰহণ কৰাই সাৰ হ’ব।\nৰক্ষাকৱচে আমাক ৰক্ষা কৰি থাকিব বুলি ভাবি জাতিধ্বংসী, অসাংবিধানিক “কেব” আদৰি ল’লে জাতি-মাটি-ভেটি-ভাষাৰ বিপদ হ’ব খৰতকীয়া।


ভূমিপুত্ৰ ব্ৰুক শৰণাৰ্থীৰ আচৰণ যন্ত্ৰণাদায়ক, সংবিধান উলংঘা হৈছে: ত্ৰিপুৰী ৰাজসন্তান প্ৰদ্যোৎ\nব্ৰুসকল ভাৰতৰ ৭৫টা “আদিম জনজাতি” (primitive tribe)ৰ এটা ৰূপে স্বীকৃত। বৰ্তমান মিজোৰামত ৪০ হাজাৰ ব্ৰু থকাৰ বিপৰীতে ত্ৰিপুৰাত আশ্ৰয় শিৱিৰত আছে প্ৰায় ৩০ হাজাৰগৰাকী।\nby নৰ্থইষ্ট নাও\nপথত উচুপি উঠা খাদ্যহীন, গৃ্হহীন ব্ৰু নাৰী। ছবি- নৰ্থইষ্ট নাও।\n“নিজৰ মাটিত ভূমিপুত্ৰক শৰণাৰ্থীৰ আচৰণ কৰা দেখিব লগা হোৱাতো যন্ত্ৰণাদায়ক। ব্ৰু শিৱিৰত ৰেচন যোগান বন্ধ কৰি চৰকাৰে আমাৰ অধিকাৰ উলংঘা কৰিছে।”\nসাম্প্ৰদায়িক সংঘৰ্ষ আৰু ১৯৭৬ চনৰ “উন্নয়ন” (দাম্বুৰ নদীবান্ধ)ৰ বলি হৈ ভয়ংকৰ জীৱন কটাব লগা হোৱা “হাবিৰ মানুহ” ব্ৰু (=ৰিয়াং)সকলৰ অধিকাৰক লৈ সৰৱ হৈ ত্ৰিপুৰী ৰাজসন্তান প্ৰদ্যোত কিশোৰ দেববাৰ্মাই বুধবাৰে এই মন্তব্য কৰিছে।\nভাৰত চৰকাৰে শেহতীয়াকৈ সাহায্য বন্ধ কৰি দিয়াৰ পিছত খাদ্যহীন হৈ পৰা ব্ৰু আশ্ৰয় শিৱিৰত খোৱা সামগ্ৰীৰ সৈতে উপস্থিত হৈ সদ্য কংগ্ৰেছত্যাগী দেববাৰ্মাই দুৰ্ভগীয়া ভূমিপুত্ৰসকলৰ হৈ যুঁজাৰো অংগীকাৰ কৰিছে।\n“এই মাটি আপোনালোকৰ আৰু ইয়াৰ পৰা যাবলৈ আপোনালোকক কোনেও জোৰ কৰিব নোৱাৰে। ৰিয়াং মানুহ ৰাখিব পৰাকৈ ত্ৰিপুৰাৰ পৰ্য্যাপ্ত ঠাই আছে। মই ত্ৰিপুৰা আৰু মিজোৰাম চৰকাৰৰ সৈতে কথা পাতিম,” ব্ৰুসকলক দেববাৰ্মাৰ আশ্বাস।\nদেববাৰ্মাৰ প্ৰশ্ন, বি এছ এফ ফায়াৰিং ৰে’ঞ্জৰ বাবে কাঞ্চানপুৰাত যদি ২৭০০ একৰ মাটি দিয়াটো চৰকাৰে বিবেচনা কৰিব পাৰে তেন্তে আমাৰ বিতাড়িত লোকসকলৰ ক্ষেত্ৰত কিয় নোৱাৰে?\nদেববাৰ্মাই লগতে কয়, ব্ৰু শিৱিৰত সাহায্য বন্ধ কৰাৰ বাবে কেন্দ্ৰই লোৱা সিদ্ধান্তৰ বিৰুদ্ধে তেওঁ অতি সোনকালে উচ্চ ন্যায়ালয়ত লেখ আবেদন কৰিব।\n“ভাৰতীয় সংবিধানৰ ২১নং অনুচ্ছেদে আমাক খাদ্যৰ অধিকাৰ প্ৰদান কৰিছে। আৰু ব্ৰু শিৱিৰত ৰেচন যোগান বন্ধ কৰি চৰকাৰে আমাৰ অধিকাৰ উলংঘন কৰিছে,” দেববাৰ্মাই কয়।\nThe situation of My BRU/Reang people is grave and I have already sent 1500 kilos of Rice ,Dal – other food items as an emergency. Today more food items will be reaching.The Govt can consider giving 2700 acres of land for Bsf FiringRange then why not land for our displaced people? pic.twitter.com/0giSX28NIc\n— Pradyot_Tripura (@PradyotManikya) November 4, 2019\nব্ৰুসকলক “আমাৰ মানুহ” বুলি উল্লেখ কৰি দেববাৰ্মাই কয়, ত্ৰিপুৰাৰ দাম্বুৰ নদীবান্ধৰ ফলত ভূমিহীন হৈ পৰা ভূমিপুত্ৰসকল মিজোৰামলৈ যাবলৈ বাধ্য হৈছিল।\nভাৰতবৰ্ষৰে ৭৫টা “আদিম জনজাতি” (primitive tribe)ৰ এটাৰূপে স্বীকৃত ব্ৰুসকল ত্ৰিপুৰাৰ গুমতী নদীৰ বান্ধটোৰ ফলত যে ভূমিহীন হৈছিল সেয়া নিশ্চিত। কিন্তু একেখিনি লোকেই যে অভ্যন্তৰীণ শৰণাৰ্থীৰ ৰূপত ত্ৰিপুৰালৈ ঘূৰি আহিছিল তাৰ কোনো তথ্য আমাৰ হাতত নাই।\nবিপৰীতে, মিজোৰামো স্বাভাৱিকভাৱেই পাহাৰীয়া জনজাতিটোৰ আদিম বাসভূমি। বৰ্তমান মিজোৰামত প্ৰায় ৪০ হাজাৰ ব্ৰু লোক থকাৰ বিপৰীতে উত্তৰ ত্ৰিপুৰাৰ শৰণাৰ্থী শিৱিৰত প্ৰায় ৩০ হাজাৰ লোকে আশ্ৰয় লৈ আছে।\n“গুমতী প্ৰকল্পৰ দাম্বুৰ বান্ধে….৫৮৪৫ জনজাতি পৰিয়াল— মুঠ ৩৫ৰ পৰা ৪০ হাজাৰ মানুহক স্থানান্তৰিত কৰিছিল,” এখন গৱেষণাপত্ৰৰ উদ্ধৃতি।\nতাৎপৰ্য্যপূৰ্ণভাৱে, ১৯৭৬ চনত মুকলি কৰা ১০মেগাৱট ক্ষমতাৰ বান্ধটোত এতিয়া বিদ্যুৎ উৎপাদন নহয়, কাৰণ গুমতীত পানী শুকাই গ’ল।\nৰিয়াং (=ব্ৰু)সকলক আদিম বাসভূমিৰ পৰা আঁতৰাই নিৰ্মাণ কৰা ৪২ কি.মি. এলেকাজোৰা বান্ধৰ জলাশয়টো এতিয়া পৰ্য্যটকলৈ পক্ষী দৰ্শনৰ বাবে মুকলি কৰা হৈছে। চি পি আই (এম) চৰকাৰৰ দিনত ২০১২ চনৰ পৰা এই দিহা কৰা হৈছিল।\nবান্ধে ভূমিহীন কৰা ব্ৰুসকল ত্ৰিপুৰাৰ বিভিন্ন ঠাইত সিঁচৰিত হৈ আছে। বৰ্তমানো ৰিয়াংসকল (=ব্ৰু) ত্ৰিপুৰাৰ দ্বিতীয় বৃহৎ জনজাতি।\n২০০১ চনৰ লোকপিয়লমতে ত্ৰিপুৰাত ব্ৰুৰ সংখ্যা ১,৬৫,১০৩গৰাকী।\nকেন্দ্ৰই মিজোৰাম আৰু ত্ৰিপুৰা চৰকাৰৰ সৈতে লগ লাগি ত্ৰিপুৰাৰ আশ্ৰয় শিৱিৰৰ ব্ৰুসকলক মিজোৰামলৈ ঘূৰাই নিয়াৰ চেষ্টা চলাই আছে।\n’১৯ৰ অক্তোবৰত নৱমটো প্ৰচেষ্টাত কেৱল প্ৰায় ৭০০ ব্ৰু লোক (১২৫টা পৰিয়াল)হে মিজোৰামলৈ ঘূৰি যাবলৈ মান্তি হয়।\nযোৱা ৫ অক্তোবৰত মিজোৰামত সংঘটিত এটা ঘটনাই কেন্দ্ৰৰ প্ৰচেষ্টাক পুনৰ বিফল কৰি পেলোৱাৰ বাতৰিও প্ৰকাশিত হৈছে।\nমিজোৰামৰ মামিত জিলালৈ ঘূৰি যোৱা লিন্দা ৰিয়াং নামৰ এগৰাকী ৩৩ বছৰীয়া ব্ৰু মহিলাক সেইদিনা তেওঁৰ মিজো গিৰীয়েকে জীৱন্তে জ্বলাই দিয়াৰ এক ঘটনা ঘটিছিল।\nখবৰমতে, সেই ঘটনাৰ খবৰে ত্ৰিপুৰাৰ শিৱিৰত থকা ব্ৰুসকলক পুনৰ আতংকিত কৰি তোলে।\nখবৰমতে, ঘটনাটো সাধাৰণ বুলি ব্ৰুসকলে ল’ব পৰা নাই। ১৯৯৭ চনত এজন মিজো বন কৰ্মচাৰীক হত্যাৰ ঘটনাৰ আলম লৈয়ে মিজো আৰু ব্ৰুসকলৰ মাজত সাম্প্ৰদায়িক সংঘৰ্ষৰ সূচনা হৈছিল।\nকেন্দ্ৰ আৰু মিজোৰাম আৰু ত্ৰিপুৰা আটাইকেইখন চৰকাৰৰ আশ্বাসৰ পিছতো ব্ৰুসকল মিজোৰামলৈ ঘূৰি যাব নোখোজাতো নিঃসন্দেহে তাৎপৰ্য্যপূৰ্ণ।\nখবৰমতে, ব্ৰুসকলে মিজোৰামত একেঠাইতে তেওঁলোকক পুনৰ সংস্থাপিত কৰাতো বিচাৰিছে।\nমিজোৰামৰ সংখ্যাগুৰু মিজোসকলে ভোটৰ ৰাজনীতিক প্ৰভাৱিত কৰিব পৰাকৈ ব্ৰুসকলক থূপাই সংস্থাপিত কৰাটো হয়তো নিবিচাৰে।\nআটাইকেইটা প্ৰধান মিজো জাতীয় সংগঠনে ব্ৰুসকলৰ ভোটাধিকাৰক লৈ দীৰ্ঘদিনধৰি আপত্তি কৰি আহিছে। আনকি ভোটাধিকাৰ নিদিয়াৰ দাবীও জনাইছে।\nশেহতীয়া প্ৰচেষ্টাত ঘূৰি যোৱা ব্ৰু পৰিয়ালকেইটাক মিজোৰামৰ ম্যানমাৰ সীমাৰ লুংলেইৰ লগতে ক’লাচিব আৰু মামিত জিলাত সংস্থাপিত কৰা হৈছে।\nফলত বিফল কেন্দ্ৰই এইটোৱে “অন্তিম প্ৰচেষ্টা” বুলি উল্লেখ কৰি শেহতীয়াকৈ প্ৰায় ৩০হাজাৰ ব্ৰু লোক বাস কৰা ত্ৰিপুৰা কাঞ্চানপুৰাৰ ৬টা শিৱিৰত ৰেচন যোগান বন্ধ কৰি দিছে।\nকেন্দ্ৰই স্থানান্তৰিত ব্ৰুসকলৰ বাবে যোগান দি অহা পুঁজি। গৃ্হ মন্ত্ৰ্যালয়ৰ তথ্য।\nফলত শিৱিৰতে ব্ৰু লোক “খাবলৈ নাপায় মৰা”ৰ ভয়ংকৰ মানৱীয় সংকটৰ অভিযোগ উত্থাপিত হৈছে।\nমিজো ব্ৰু দিছপ্লে’চ(দ) পীপলছ ফ’ৰামে নৰ্থইষ্ট নাওক জনোৱামতে, সোমবাৰে দুটা শিশুকে ধৰি যোৱা এটা সপ্তাহত মুঠ ৬গৰাকী ব্ৰু লোকে মৃত্যু সাৱটিব লগা হৈছে।\n“একো খাবলে নোপোৱা বাবে তিনি বছৰীয়া আজিতাৰি ৰিয়াং আৰু চাৰিমহীয়া শিশু পিগলি ৰিয়াঙৰ মৃত্যু হৈছে। ৩ নৱেম্বৰত মনিৰাম মলছৈৰ দুবছৰীয়া পুত্ৰ আক’চ’ মলছৈ আৰু ঘ’মা ৰিয়াঙৰ পত্নী বৃষ্টিৰুং ৰিয়াং (৬৫ বছৰ)ৰ মৃত্যু হৈছে। ৩১ অক্তোবৰত মাক’তা ৰিয়াং নামৰ এজন ৬৫ বছৰীয়া বৃদ্ধ আৰু জন চংপ্ৰেংথ নামৰ এটি দুবছৰীয়া শিশুৰ মৃত্যু হৈছে।”\nফ’ৰামৰ নেতাই জনোৱামতে, খাদ্যৰ অভাৱত বহু কেঁচুৱামাইকীৰ বুকু শুকাই গৈছে আৰু মাকৰ গাখীৰ খোৱা সন্তান পিয়াহত থাকিব লগা হৈছে।\nকেন্দ্ৰই স্থানান্তৰিত ব্ৰুসকলৰ পুনৰ সংস্থাপনৰ বাবে যোগান দি অহা পুঁজিৰ তথ্য।\n[pdf-embedder url=”https://assam.nenow.in/wp-content/uploads/2019/11/NEBruMig_160414_0.pdf” title=”central aid for displaced bru people”]\nশাৰীৰিক কাৰণত আটাইতকৈ বেছিকৈ মৃত্যুৰে যুঁজিব লগা হৈছে বৃদ্ধ আৰু কণমানি শিশুসকলে।\nব্ৰু নেতাসকলে আৰু বহুলোকৰ মৃত্যুৰে পৰিস্থিতি অধিক বেয়াৰ ফাললে যোৱাৰ আশংকা প্ৰকাশ কৰিছে।\nব্ৰু নেতা ব্ৰুন’ মেছাই জনোৱামতে, শিৱিৰসমূহত আৰু বহু বৃদ্ধ আৰু শিশু গুৰুতৰভাৱে অসুস্থ হৈ পৰিছে।\nবৰ্তমান ত্ৰিপুৰাত থকা মিজোৰামৰ সাংসদ ৰ’নালড চাপাই ব্ৰুসকলৰ ভয়াৱহ অৱস্থা চাবলৈ কেন্দ্ৰীয় গৃহ বিভাগে এটা দল পঠোৱা উচিত বুলি মন্তব্য কৰিছে।\nইপিনে, ত্ৰিপুৰাৰ বিৰোধী দলসমূহে বিষয়টোক লৈ বিপ্লব দেবৰ চৰকাৰক তীব্ৰ সমালোচনা কৰিছে।\n“এই খিলঞ্জীয়া মানুহবিলাকে খাবলৈ পোৱা নাই আৰু আমাৰ ৰাজ্য চৰকাৰ নীৰৱ হৈ আছে। চৰকাৰে যি কৰিছে সেয়া অতি অমানৱীয় হৈছে,” অতি শীঘ্ৰে খাদ্য যোগান ধৰিবলৈ আহ্বান জনাই ত্ৰিপুৰা কংগ্ৰেছৰ মুখপাত্ৰ তাপস দেই কয়।\nচি পি আই (এম)এও ব্ৰুসকলৰ বাবে সাহায্য পুনৰ মোকলাই দিয়াৰ বাবে চৰকাৰক দাবী জনাইছে।\nত্ৰিপুৰাৰ মুখ্য মন্ত্ৰী দেবে শেহতীয়াকৈ কৈছিল যে, শিৱিৰত বহুদিন থকা ব্ৰুসকল প্ৰথমে মিজোৰামলৈ যোৱা উচিত।\n“কোনো বিকল্প নাই, তেওঁলোক প্ৰথমে গৃহভূমি মিজোৰামলৈ যাওক; কেন্দ্ৰ আৰু মিজোৰাম চৰকাৰে তেওঁলোকক সহায় কৰাৰ আশ্বাস দিছে,” বিপ্লব দেবে শেহতীয়াকৈ সংবাদ মাধ্যমক জনাইছিল।\nইফালে গৃহহীন, খাদ্যহীন শৰণাৰ্থী ব্ৰুসকল পথলৈ ওলাই আহিছে। মঙলবাৰলৈকে যোৱা এসপ্তাহ ধৰি তেওঁলোকে আনন্দবাজাৰ-দাশ্বদা পথ বন্ধ কৰি ৰাখিছে।\nত্ৰিপুৰাৰ কাঞ্চানপুৰ মহকুমাত পৰিস্থিতি ভয়ানক হৈ আছে। প্ৰশাসনে ভাৰতীয় দণ্ড বিধিৰ ১৪৪ ধাৰা জাৰি কৰিছে।\n১৯৯৭ চনত সংখ্যাগুৰু মিজোসকলৰ সৈতে হোৱা সাম্প্ৰদায়িক সংঘৰ্ষৰ পিছতে ৩০/৪০ হাজাৰ ব্ৰু লোকে ত্ৰিপুৰাত আশ্ৰয় লৈছিল।


সীতাৰামে ক’লে, গোৱা, মণিপুৰ, মেঘালয়ৰ ফৰ্মুলা কৰ্ণাটকতো পালন কৰা প্ৰয়োজন\nHome > সীতাৰামে ক’লে, গোৱা, মণিপুৰ, মেঘালয়ৰ ফৰ্মুলা কৰ্ণাটকতো পালন কৰা প্ৰয়োজন\nWednesday 16th of May 2018 11:05 am | by NNO Digital Desk | 0\nnewsnextone.com | ডিজিটেল ডেস্কঃ কৰ্ণাটক বিধানসভা নিৰ্বাচনৰ ফলাফলত কোনো দলেই সংখ্যাগৰিষ্ঠতা লাভ কৰিবলৈ সক্ষম নহ’ল৷ যাৰ ফলত চৰকাৰ গঠনৰ সকলো সিদ্ধান্ত ৰাজ্যখনৰ ৰাজ্যপালৰ ওচৰত ন্যস্ত হৈ পৰিছে৷ ৰাজ্যপালে কোন দলক চৰকাৰ গঠনৰ বাবে আমন্ত্ৰণ কৰিব সেই লৈ জল্পনা কল্পনা চলি থকাৰ সময়তে নিজৰ প্ৰতিক্ৰিয়া ব্যক্ত কৰিছে চিপিএমৰ অধ্যক্ষ সীতাৰাম য়েচুৰীয়ে৷\nমঙলবাৰে নিৰ্বাচনৰ ফলাফল প্ৰকাশ হোৱাৰ পিছতে সীতাৰাম য়েচুৰীয়ে কয় যে মণিপুৰ, গোৱা আৰু মেঘালয়ত চৰকাৰ গঠনৰ বাবে বৃহৎ দলক আমন্ত্ৰণ কৰা হোৱা নাছিল৷ গতিকে এই নিয়ম কৰ্ণাটকৰ গঠনতো পালন কৰিব লাগে৷\nWe expect Governors to uphold the honour of the Constitutional office they hold.\nBJP govt appointed Governors didn’t invite Single Largest Party in either Goa, 2017 (INC, 17 out of 40 seats), Manipur 2017 (INC 28 of 60) or Meghalaya 2018 (INC 21 out of 60). Union ministers gave arguments supporting them. The precedent is there to follow, right? #Karnataka  pic.twitter.com/F4fXKxAhix \nলগতে তেওঁ কংগ্ৰেছৰ প্ৰাক্তন অধ্যক্ষ ছোনীয়া গান্ধী আৰু জেডিএছৰ অধ্যক্ষ এছডি দেৱগৌড়াক বিজেপিক হৰাবৰ বাবে সদায় একজোট হৈ থাকিবলৈ পৰামৰ্শ প্ৰদান কৰে৷ জ্যেষ্ঠ নেতাগৰাকীৰ পৰামৰ্শক সন্মান জনাই প্ৰাক্তন প্ৰধানমন্ত্ৰী দেৱগৌড়াই ধৰ্মনিৰপেক্ষ কংগ্ৰেছ-জেডিএছক মিত্ৰজোঁট কেতিয়াও নাভাঙে বুলি আশ্বাস প্ৰদান কৰে৷\nআনহাতে সীতাৰাম য়েচুৰীয়ে টুইট যোগে কয় যে বিজেপিৰ দ্বাৰা নিযুক্ত ৰাজ্যপালে গোৱা, মণিপুৰ অথৱা মেঘালয়ত চৰকাৰ গঠনৰ বাবে বৃহৎ দলক আমন্ত্ৰিত নকৰিলে৷ তেওঁ কয় যে, ২০১৭ চনৰ গোৱা নিৰ্বাচনত ৪০ খন আসনৰ ভিতৰত কংগ্ৰেছে লাভ কৰিছিল ১৭ খন৷ মনিপুৰত ৬০ খনৰ ভিতৰত ২৮ খন আসনেই লাভ কৰিছিল কংগ্ৰেছে৷\nআনহাতে ২০১৮ চনৰ মেঘালয়ৰ বিধানসভা নিৰ্বাচনত ৬০ খন আসনৰ ভিতৰত কংগ্ৰেছে ২১ খন আসন লাভ কৰি বৃহৎ দল হিচাপে চিহ্নিত হোৱাৰ পিছতো চৰকাৰ গঠন কৰিবলৈ অসফল হৈছিল৷ এই উদাহৰণ কৰ্ণাটকতো পালন কৰাটো প্ৰয়োজনীয় বুলি মন্তব্য কৰে সীতাৰাম য়েচুৰীয়ে৷\nটুইটত সীতাৰামে বিজেপিৰ জ্যেষ্ঠ নেতা অৰুণ জেটলীৰ এটা টুইটৰ বিষয়েও উল্লেখ কৰে৷ অৰুণ জেটলীৰ টুইটত লিখিছিল যে খণ্ডিত জনাদেশৰ পৰিস্থিতিত সংখ্যাগৰিষ্ঠতা পূৰ্ণ মিত্ৰজোঁটক তেওঁলোকৰ ওচৰত চৰকাৰ গঠনৰ বাবে প্ৰয়োজনীয় সংখ্যা গৰিষ্ঠতা আছে নে নাই সেয়া প্ৰমাণ কৰিবৰ বাবে অনুমতি দিয়া উচিত৷\nয়েচুৰীয়ে বিজেপিৰ কটাক্ষ কৰি কয় যে বিজেপি নিৰ্বাচনত পৰাস্ত হোৱা আৰু চৰকাৰ গঠনৰ বাবে সিদ্ধহস্ত৷ এয়া তেওঁলোকৰ পৰিচয় প্ৰমাণ বুলিও কটাক্ষ কৰে চিপিএমৰ নেতাগৰাকীয়ে৷\nSource URL: https://newsnextone.com/karnataka-election-2018-largest-party-should-not-be-allowed-to-form-govenment-like-goa-manipur-and-meghalaya-said-sitaram-yechuri


চানমাৰিত গ্ৰন্থৰ সুবাস, কোনকেইখন গ্ৰন্থই লাভ কৰিছে গ্ৰন্থপ্ৰেমীৰ বিপুল সঁহাৰি? – News Time Assam by Pratham Khabar\nঘৰ/অসম/চানমাৰিত গ্ৰন্থৰ সুবাস, কোনকেইখন গ্ৰন্থই লাভ কৰিছে গ্ৰন্থপ্ৰেমীৰ বিপুল সঁহাৰি?\nঅনুষ্ঠানত উন্মোচন কৰা হৈছে প্ৰায় ১১৫খন গ্ৰন্থ।লগতে প্ৰায় ৩০০খন নতুন গ্ৰন্থ অহাৰ সম্ভাৱনা আছে গ্ৰন্থমেলাত। নতুন বছৰৰ প্ৰথম দিনটোতে ১৮ হাজাৰ লোকৰ সমাগম হয় গ্ৰন্থমেলাৰ বাকৰিত।\n0 1,442 1 মিনিট পঢ়া\nPeople gathering Assam book fair organized by Assam publication Board and All Assam Publishers & Book Sellers Association at Assam Engineering Institute (AEI) Playground, Chandmari in Guwahati on 31-12-21.Pix by UB Photos\nগ্ৰন্থপ্ৰেমীৰ আগমনেৰে মুখৰিত অসম অভিযান্ত্ৰিক খেলপথাৰ। গ্ৰন্থৰ সুবাস বিয়পিছে চানমাৰিত। প্ৰিয় লেখকৰ কিতাপ বিচাৰি চানমাৰিৰ অসম গ্ৰন্থমেলাৰ বাকৰিত ভিৰ কৰিছে গ্ৰন্থ অনুৰাগীয়ে।\n২৯ ডিচেম্বৰৰ পৰা চানমাৰিত আৰম্ভ হোৱা অসম গ্ৰন্থমেলাৰ আজি পঞ্চম দিন। গ্ৰন্থমেলাৰ আৰম্ভণিৰ দিন ধৰি পঢ়ুৱৈৰ যথেষ্ট ভিৰ পৰিলক্ষিত হৈছে চানমাৰিত। ন-পুৰণি লেখকৰ অজস্ৰ গ্ৰন্থৰে ভৰি থকা অসম গ্ৰন্থমেলাত চতুৰ্থ দিনালৈ বিক্ৰী ১ কোটি টকাৰ গ্ৰন্থ।\nReaders searching books in Assam book fair organized by Assam publication Board and All Assam Publishers & Book Sellers Association at Assam Engineering Institute (AEI) Playground, Chandmari in Guwahati on 31-12-21.Pix by UB Photos\nআনহাতে, সাহিত্য অকাডেমী বঁটা লাভ কৰা অনুৰাধা শৰ্মা পূজাৰীৰ গ্ৰন্থ ‘ইয়াত এখন অৰণ্য আছিল’ আৰু ‘লাচিত বৰফুকন’ৰ সৰ্বাধিক বিক্ৰী হোৱা বুলি জানিব পৰা গৈছে। এতিয়ালৈকে ২৫ হাজাৰ টিকট বিক্ৰী হৈছে গ্ৰন্থমেলাত। স্কুলীয়া ছাত্ৰ-ছাত্ৰীৰ বাবে আছে বিনামূলীয়া প্ৰৱেশৰ সুবিধা।\nগ্ৰন্থমেলাত বিগত বৰ্ষত দহ কোটি টকাৰ গ্ৰন্থ বিক্ৰীৰ অভিলেখ এইবৰ্ষত ভংগ কৰিব বুলি আশা কৰিছে আয়োজক সমিতিয়ে।\nAssam Assam Book Fair Guwahati\nবন্ধ হ'ল MMCH! সামৰণি ঘটিল বহুতৰ কৰ্মজীৱনৰ..


মাঞ্জা, নগৰ - অসমৰ নগৰ-মহানগৰ Info. About. What's Th\n★ মাঞ্জা, নগৰ - অসমৰ নগৰ-মহানগৰ ..\n★ মাঞ্জা (নগৰ)\nমাঞ্জা নগৰৰ পৰাই ভাৰতৰ ৩২৯A নম্বৰৰ ৰাষ্ট্ৰীয় ঘাইপথ আৰম্ভ হৈছে আৰু ই ডিমাপুৰৰ সৈতে সংযোজিত। ৩৬ নং ৰাষ্ট্ৰীয় ঘাইপথো মাঞ্জা নগৰৰ মাজেৰে পাৰ হৈ যায় আৰু ই নগৰখনক অসমৰ আৰু নাগালেণ্ডৰ আন গুৰুত্বপূৰ্ণ স্থানসমূহৰ সৈতে সংযোগ কৰে। মাঞ্জাৰ নিকটতম বিমানবন্দৰটো হৈছে ৪০ কিলোমিটাৰ দূৰত্বত অৱস্থিত ডিমাপুৰ বিমানবন্দৰ, আৰু নিকটতম ৰেলষ্টেছনটো হৈছে ১৬ কিলোমিটাৰ দূৰত্বত অৱস্থিত ডিফু ৰেলেৱে ষ্টেছন। মাঞ্জা নগৰ বাছসেৱাৰ জৰিয়তে কাৰ্বি আংলং জিলাৰ ডিফু, ডকমোকা, লংনিট ইত্যাদি চহৰৰ উপৰিও অসমৰ প্ৰধান চহৰসমূহ আৰু নাগালেণ্ডৰ ডিমাপুৰ চহৰলৈ সু-সংযোজিত।\n2. শিক্ষা প্ৰতিষ্ঠানসমূহ\nনাইটিংগেল ইংলিছ স্কুল.\nলিটল ফ্লাৱাৰ স্কুল.\nছাউথ পয়েণ্ট ইংলিছ স্কুল.\nজেৰি টেৰণ ইংলিছ স্কুল.\nঅক্সফৰ্ড মডেল ইংলিছ স্কুল.\nবেপ্টিষ্ট ইংলিছ স্কুল.\nএল পি হিন্দী স্কুল.\nকম্পিউটাৰ প্ৰশিক্ষণ কেন্দ্ৰ\nThe Next Generation Computech Institute.\nWikipedia: মাঞ্জা (নগৰ)\nমঞজ, মঞজনগৰ, মাঞ্জা (নগৰ), অসমৰ নগৰ-মহানগৰ. মাঞ্জা (নগৰ),\nমঞজনগৰ মঞজ মাঞ্জা (নগৰ) অসমৰ নগৰ-মহানগৰ. মাঞ্জা (নগৰ)\nAPART Assam Facebook.\nকাৰ্বি আংলং স্বায়ত্ত শাসিত পৰিষদৰ ৬৯ সংখ্যক প্ৰতিষ্ঠা দিৱস উদযাপন প্ৰতিষ্ঠা দিৱসৰ উপহাৰ হিছাপে মাঞ্জা, দেইথৰ আৰু ছামেলাংছক নগৰ হিছাপে ঘোষণা তুলিৰাম. কাৰবি আংলং জিলাৰ সাধাৰণ তথ্য কাৰবি. বিষয়া সীমান্ত বৰা, মাঞ্জা থানাৰ ভাৰপ্ৰাপ্ত বিষয়া জিতুমনি ডেকা আৰু ডিফু নগৰ হত্যাকাণ্ড সংঘটিত কৰিয়েই দুয়ো অপৰাধীয়ে ডিফু নগৰৰ মাজেৰে আহি বিৰলা হৈ. বৃহৎ পৰিমাণৰ ড্রাগ৲ছসহ এজনক. অভিমূখী এখন যাত্রীবাহী বাছত নিয়মীয়া তালাচী চলোৱাৰ সময়তে হোজাই নগৰ নিবাসী আনহাতে, আজি জিলাখনৰ মাঞ্জা আৰক্ষীয়েও অভিযান চলাই এখন ইনভা গাড়ীৰ পৰা বুজন.\nবৰলাংফেৰত হেৰইনসহ আটক সৰবৰাহকাৰী.\nবনুৱাৰ সন্দৰ্ভত সাংবাদিকে কৰা এক প্রশ্নৰ উত্তৰত নগৰত থকা বাসগৃহত লগতেনৱগ্রহ নেতৃত্বত মাঞ্জা আৰক্ষীৰ এটা দলে শিলচৰ আৰু হাইলাকান্দিত অভিযান মাস্কো পৰিধান কৰা. জৰুৰীকালীন যোগাযোগ কাৰবি আংলং. নগৰ আৰু দেশীয় পৰিকল্পনা বিভাগ, কাৰবি আংলং. ক্ৰ.নং. নাম ভাৰপ্ৰাপ্ত শিশু উন্নয়ন প্ৰকল্প বিষয়া, ডিফু নগৰ আই.চি.ডি.এছ. ভাৰপ্ৰাপ্ত বিষয়া, মাঞ্জা আৰক্ষী নিৱেশ. 87618 33833. ৪. ইউ.\nমাঞ্জা ডিলাইত দহ লক্ষাধিক টকা জব্দ.\nলংকা চহৰৰ ৫ নম্বৰ ওয়ার্ডৰ সুভাষ নগৰৰ ডিফু মাঞ্জা পথৰ বিৰলাত সংঘটিত ভয়ংকৰ পথ. একেটা দিনতে মাঞ্জা ডিলাইত ১০. কাৰ্বি আংলং জিলাৰ মাঞ্জা ডিলাইত ১০ লক্ষাধিক টকা জব্দ হােজাই নগৰ নিবাসী লক্ষণ শ্বাহে জব্দকৃত ধনৰাশি ব্যৱসায়িক কামৰ বাবে লগত লৈ আনিছিল বুলি জানিবলৈ দিছে ।. সপ্তম, নৱম আৰু দশম স্থান দখলৰে. সক্রিয় হৈ থকাৰ তথ্য লাভ কৰি কার্বি আংলং জিলা আৰক্ষীৰ উপ অধীক্ষক নাহিদ কৰিশ্মা, মাঞ্জা থানাৰ ভাৰপ্রাপ্ত বিষয়া জিতুমণি ডেকা. ডিফু নগৰ আৰক্ষী চকীৰ ভাৰপ্রাপ্ত. Fl Profile Login. কৰাৰ সময়তে যােৱা ২৪ ঘণ্টাত নাজিৰা নগৰৰ ন্যায় দলে মাঞ্জাৰ পৰা মাঞ্জা আৰক্ষীৰ.\nতীব্ৰবেগী ট্ৰাকে মহতিয়াই নিলে.\nডিফু মাঞ্জা পথৰ বিৰলাত সংঘটিত ভয়ংকৰ দুৰ্ঘটনাত ৩ জন নিহত। এখন বাইক আৰু এখন অটৰিক্সাক খুন্দা এখন ট্ৰাকৰ। প্ৰচন্দ খুন্দাত থিতাতে নিহত অটচালক সুভাষ মালাকাৰ ৩৫. 1 FEB 12.pmd Dainandin Barta. ৰৈ থকা ট্ৰাকত খুন্দা এখন ইণ্ডিগ মাঞ্জা শইকীয়া যোৰহাট জিলাৰ তিতাবৰৰ মিলন নগৰৰ.


দিলীপ কুমাৰ - অসমীয়া ৱিকিপিডিয়া\n২০০৬ চনত দিলীপ কুমাৰ\nমহম্মদ ইউচুফ খান\n১১ ডিচেম্বৰ, ১৯২২\nপেছোৱাৰ, ব্ৰিটিছ ইণ্ডিয়া\n৭ জুলাই, ২০২১ (৯৮ বছৰ)\nহিন্দুজা হস্পিতাল, মুম্বাই\nচায়ৰা বানু (১৯৬৬ - বৰ্তমানলৈ)\nদিলীপ কুমাৰ (ইংৰাজী: Dilip Kumar; প্ৰকৃত নাম মহম্মদ ইউচুফ খান) ভাৰতীয় চলচ্চিত্ৰ জগতৰ এগৰাকী প্ৰসিদ্ধ অভিনেতা। দিলীপ কুমাৰৰ জন্ম হৈছিল ১৯২২ চনৰ ১১ ডিচেম্বৰত৷ ট্ৰেজেদী কিং’ নামেৰে প্ৰসিদ্ধ অভিনেতাজনৰ কেৰিয়াৰৰ প্ৰথম ছবি আছিল ১৯৪৪ চনৰ ‘জোৱাৰ ভাটা’। নায়ক হিচাপে ছটা দশকত ৬০খনৰো ওপৰত ছবিত অভিনয় কৰা দিলীপ কুমাৰ পদ্মভূষণ (১৯৯১), দাদাচাহেব ফাল্কে বঁটা (১৯৯৪), পদ্মবিভূষণ (২০১৫) আদিৰে বিভূষিত হৈছে। ১৯৯৮ চনত দ্বৈত ভূমিকাত অভিনয় কৰা ‘কিলা’ ছবিখনেই আছিল দিলীপ কুমাৰৰ জীৱনৰ শেষ ছবি। এসময়ৰ মোহময়ী অভিনেত্ৰী চায়ৰা বানুৰ সৈতে বিবাহপাশত আৱদ্ধ হয়। দিলীপ কুমাৰে অভিনয় কৰা ছখন ছবিত কণ্ঠ নিগৰাইছিল গায়ক মান্না দেই। সেইকেইখন হৈছে ইনসানিয়ৎ, দেৱদাস, মুছাফিৰ, মধুমতী, পৈগাম আৰু ক্ৰান্তি।\nমোগল-ই আজম ছবিখনৰে কিংবদন্তিলৈ পৰিণত হোৱা দিলীপ কুমাৰৰ ২০২১ চনৰ ৭জুলাই তাৰিখে পুৱা ৭ বাজি ৩০ মিনিটত মুম্বাইৰ হিন্দুজা হস্পিটেলত মৃত্যু ঘটে। মৃত্যুৰ সময়ত তেখেতৰ বয়স আছিল ৯৮ বছৰ।\n↑ "Dilip Kumar". Encyclopædia Britannica. http://www.britannica.com/EBchecked/topic/1913037/Dilip-Kumar। আহৰণ কৰা হৈছে: 2013-07-24.\n↑ 2.0 2.1 Ekbal, Nikhat (2009). Great Muslims of undivided India. Gyan Publishing House. পৃষ্ঠা. 8. ISBN 8-1783-5756-9. http://books.google.com/books?id=JsDNDeHkb8AC&lpg=PP1&pg=PA8#v=onepage&q&f=false। আহৰণ কৰা হৈছে: 2013-07-20. "Dilip Kumar, was born on December 11, 1922 as Muhammad Yusuf Khan, in Qissa Khawani Bazaar in Peshawar, Pakistan, inaPashtun househole of twelve children."\n↑ "Padma Awards 2015". Press Information Bureau, Government of India. 25 January 2015. http://pib.nic.in/newsite/PrintRelease.aspx?relid=114952। আহৰণ কৰা হৈছে: 26 January 2015.\n↑ "Tragedy king Dilip Kumar turns 88". Indian Express. 11 December 2010. http://www.indianexpress.com/news/tragedy-king-dilip-Dilip-Kumar-turns-88/723390/। আহৰণ কৰা হৈছে: 21 June 2012.\n↑ ANALYSIS: Dilip Kumar turns 88. Daily Times. Retrieved 31 July 2011.\n↑ "Padma Awards Directory (1954-2009)". Ministry of Home Affairs. http://www.mha.nic.in/pdfs/LST-PDAWD.pdf। আহৰণ কৰা হৈছে: 14 December 2010.\n↑ "Film Legend Dilip Kumar Dies At 98". https://www.ndtv.com/.+July 07, 2021. https://www.ndtv.com/india-news/dilip-kumar-one-of-indias-finest-actors-dies-at-98-after-long-illness-2480910। আহৰণ কৰা হৈছে:7July 2021.\nৱিকিমিডিয়া কমন্সত দিলীপ কুমাৰ সম্পৰ্কীয় মিডিয়া ফাইল।\nদিলীপ কুমাৰ সম্পৰ্কে ইণ্টাৰনেট মুভি ডাটাবেছত থকা তথ্য।\nটুইটাৰত দিলীপ কুমাৰ\nদিলীপ কুমাৰ (১৯৫৬)\nৰাজ কাপুৰ (১৯৬০)\nদিলীপ কুমাৰ (১৯৬১)\nৰাজ কাপুৰ (১৯৬২)\nঅশোক কুমাৰ (১৯৬৩)\nসুনিল দত্ত (১৯৬৪)\nদিলীপ কুমাৰ (১৯৬৫)\nসুনিল দত্ত (১৯৬৬)\nদেৱ আনন্দ (১৯৬৭)\nদিলীপ কুমাৰ (১৯৬৮)\nশাম্মী কাপুৰ (১৯৬৯)\nসঞ্জীৱ কুমাৰ (১৯৭৬)\nনাছিৰুদ্দিন শ্বাহ (১৯৮১)\nনাছিৰুদ্দিন শ্বাহ (১৯৮২)\nকমল হাচান (১৯৮৬)\nশ্বাহৰুখ খান (১৯৯৬)\nফাৰহান আখতাৰ (২০১৪)\nৰণবীৰ কাপুৰ (২০১৯)\nৰণভীৰ সিং (২০২০)\n"https://as.wikipedia.org/w/index.php?title=দিলীপ_কুমাৰ&oldid=285377"ৰ পৰা অনা হৈছে\nএই পৃষ্ঠাখন ০৭ জুলাই, ২০২১ তাৰিখে ১৫:৪০ বজাত অন্তিম সংশোধন কৰা হৈছিল।


Etosys Mf in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Etosys Mf ar byavahar, ppali, parshwakriya, upkaar, kriya-pratikriya aaru satarkatabani\nEtosys Mf ৰ লাভ আৰু ব্যৱহাৰসমূহ- Etosys Mf Benefits & Uses in Assamese- Etosys Mf ar laabh aaru byavaharsamuh\nEtosys Mf ৰ পালি আৰু সেয়া কেনেদৰে ল'ব- Etosys Mf Dosage & How to Take in Assamese - Etosys Mf ar paali aaru xeya kenedore lobo\nEtosys Mf ৰ পাৰ্শ্চক্ৰিয়াসমূহ- Etosys Mf Side Effects in Assamese- Etosys Mf ar parshwakriyasamuh\nEtosys Mf সংক্ৰান্ত সতৰ্কতাবাণীসমূহ- Etosys Mf Related Warnings in Assamese- Etosys Mf xonkranta xatarkatabanisamuh\nঅইন দৰৱৰ সৈতে Etosys Mfৰ গুৰুতৰ ক্ৰিয়া-প্ৰতিক্ৰিয়া- Severe Interaction of Etosys Mf with Other Drugs in Assamese- Oinor xoite Etosys Mf ar gurutor kriya-pratikriya\nEtosys Mf মতভেদসমূহ- Etosys Mf Contraindications in Assamese- Etosys Mf nishedhsamuh\nEtosys Mf ৰ বিষয়ে সততে সোধা প্ৰশ্নসমূহ- Frequently asked Questions about Etosys Mf in Assamese- Etosys Mf ar bikhoye satate xodha prashnasamuh\nখাদ্য আৰু মদৰ সৈতে Etosys Mf ক্ৰিয়া-প্ৰতিক্ৰিয়া- Etosys Mf Interactions with Food and Alcohol in Assamese- khadya aaru modor xoite Etosys Mf kriya-pratikriya\nEtosys Mf ৰ লাভ আৰু ব্যৱহাৰসমূহ - Etosys Mf Benefits & Uses in Assamese - Etosys Mf ar laabh aaru byavaharsamuh\nEtosys Mf তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nEtosys Mf ৰ পালি আৰু সেয়া কেনেদৰে ল'ব - Etosys Mf Dosage & How to Take in Assamese - Etosys Mf ar paali aaru xeya kenedore lobo\nEtosys Mf-ৰ উপাদানসমূহ - Etosys Mf Active Ingredients in Assamese - Etosys Mf-ar upadaansamuh\nEtosys Mf ৰ পাৰ্শ্চক্ৰিয়াসমূহ - Etosys Mf Side Effects in Assamese - Etosys Mf ar parshwakriyasamuh\nগৱেষণাৰ ভিত্তিত, Etosys Mf ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nEtosys Mf সংক্ৰান্ত সতৰ্কতাবাণীসমূহ - Etosys Mf Related Warnings in Assamese - Etosys Mf xonkranta xatarkatabanisamuh\nEtosys Mf-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nযিবোৰ গৰ্ভৱতী মহিলাই চিকিতসকৰ পৰা কেনেকে ব্যৱহাৰ কৰিব লাগে তাৰ পৰামৰ্শ লোৱাৰ পূৰ্বেই Etosys Mf লব বিচাৰে। আপুনিও যদি সেয়া নকৰে তেন্তে আপোনাৰ স্বাস্থ্যত ক্ষতিকাৰক প্ৰভাৱ পেলাব।\nEtosys Mf-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nEtosys Mf প্ৰথমে চিকিতসকৰ পৰামৰ্শ নোলোৱাকৈ গ্ৰহণ কৰা উচিত নহয় কাৰণ ইয়াৰ ফলত স্তন্যপায়ী মহিলাৰ গম্ভীৰ পাৰ্শ্ব-প্ৰতিক্ৰিয়া হব পাৰে।\nবৃক্কত Etosys Mf কি প্ৰভাৱ দেখা গৈছে?\nEtosys Mfৰ পাৰ্শ্ব-প্ৰতিক্ৰিয়াই কেতিয়াবাহে বৃক্ক ক প্ৰভাবিত কৰে।\nযকৃতত Etosys Mf কি প্ৰভাৱ দেখা গৈছে?\nEtosys Mfৰ কলিজা ৰ ওপৰত মৃদু পাৰ্শ্ব-প্ৰতিক্ৰিয়া আছে।\nহৃদযন্ত্ৰৰ ক্ষেত্ৰত Etosys Mf ৰ কি প্ৰভাৱ দেখা গৈছে?\nEtosys Mfৰ হৃদয় ৰ ওপৰত মৃদু পাৰ্শ্ব-প্ৰতিক্ৰিয়া আছে।\nঅইন দৰৱৰ সৈতে Etosys Mfৰ গুৰুতৰ ক্ৰিয়া-প্ৰতিক্ৰিয়া - Severe Interaction of Etosys Mf with Other Drugs in Assamese - Oinor xoite Etosys Mf ar gurutor kriya-pratikriya\nEtosys Mf তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nEtosys Mf মতভেদসমূহ - Etosys Mf Contraindications in Assamese - Etosys Mf nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Etosys Mf লোৱা অনুচিত যাতে -\nEtosys Mf ৰ বিষয়ে সততে সোধা প্ৰশ্নসমূহ - Frequently asked Questions about Etosys Mf in Assamese - Etosys Mf ar bikhoye satate xodha prashnasamuh\nএই Etosys Mf-এ অভ্য়াস বা নিচাৰ সৃষ্টি কৰে নেকি?\nনহয়, Etosys Mf আসক্তি সৃষ্টি কাৰক বুলি কোনো সাক্ষ্য নাই।\nEtosys Mf আপোনাক টোপনি নলগায় বা তন্দ্ৰাচ্ছন্ন নকৰে। আপুনি মেচিন আদি চলাব পাৰে।\nহয়, আপুনি ডাক্তৰৰ পৰামৰ্শৰ পিছতহ Etosys Mf লোৱাটো নিৰাপদ।\nনহয়, মানসিক ৰোগৰ চিকিত্সাৰ ক্ষেত্ৰত Etosys Mfৰ ব্যৱহাৰ প্ৰভাৱশালী নহয়।\nখাদ্য আৰু মদৰ সৈতে Etosys Mf ক্ৰিয়া-প্ৰতিক্ৰিয়া - Etosys Mf Interactions with Food and Alcohol in Assamese - khadya aaru modor xoite Etosys Mf kriya-pratikriya\nখাদ্য আৰু Etosys Mfৰ ক্ৰিয়া-প্ৰতিক্ৰিয়া\nখাদ্যৰ সৈতে Etosys Mf লোৱাৰ পৰা আপোনাৰ স্বাস্থ্যৰ কোনো ক্ষতি নহয়।\nমদ আৰু Etosys Mfৰ মাজৰ প্ৰতিক্ৰিয়া\nমদৰ সৈতে Etosys Mf সেৱন কৰাটো বিপজ্জনক হ'ব পাৰে।\nEtosys Mf ৰ অনুকল্প - Substitutes for Etosys Mf in Assamese\nআপুনি বা আপোনাৰ পৰিয়ালৰ কোনোবাই Etosys Mf লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা Etosys Mf ব্যৱহাৰ কৰিছিল নেকি?\nআপুনি কিমান পৰিমাণে Etosys Mf সেৱন কৰিছিল?\nআপুনি Etosys Mf ভোজন কৰাৰ আগত নে পাছত সেৱন কৰিছিল?\nআপুনি কোন সময়ত Etosys Mf সেৱন কৰে?


মেঘালয় - অসমীয়া ৱিকিপিডিয়া\nমেঘালয় (ইংৰাজী: Meghalaya, হিন্দী: मेघालय) হৈছে ভাৰতবৰ্ষৰ উত্তৰ পূৰ্বাঞ্চলৰ এখন ৰাজ্য। সংস্কৃত ভাষাত "মেঘালয়" শব্দৰ অৰ্থ হৈছে মেঘৰ আলয় (Abode of Clouds)। পূবা-পশ্চিমাকৈ ই প্ৰায় ৩০০ কিঃমিঃ আৰু বহলে প্ৰায় ১০০ কিঃমিঃ। ইয়াৰ উত্তৰে অসম আৰু দক্ষিণে বাংলাদেশ অৱস্থিত। মেঘালয়ৰ ৰাজধানী হৈছে শ্বিলং। শ্বিলঙক পূবৰ স্কটলেণ্ড বুলিও জনা যায়।\nভাৰতত মেঘালয়ৰ অৱস্থান\nভৌগোলিক স্থানাংক (শ্বিলং): 25°34′N 91°53′E / 25.57°N 91.88°E / 25.57; 91.88স্থানাংক: 25°34′N 91°53′E / 25.57°N 91.88°E / 25.57; 91.88\nএককক্ষীয় (৬০খন আসন)\n- লোক সভা\n- উচ্চ ন্যয়ালয়\nমেঘালয় উচ্চ ন্যয়ালয়\n(৮,৭৭২.২ বৰ্গ মাইল)\n- জনঘনত্ব ১৩০.৫ প্ৰতি বৰ্গ কি.মি.\n(৩৩৭.৯ প্ৰতি বৰ্গ মাইল)\nখাচী, Pnar, গাৰো, ইংৰাজী\nপূৰ্বতে মেঘালয় অসমৰ এক অংশ আছিল। কিন্তু, ১৯৭২ চনৰ ২১ জানুৱাৰী তাৰিখে খাচী, গাৰো আৰু জয়ন্তীয়া জিলা লৈ মেঘালয় নামৰ এখন নতুন ৰাজ্য গঠন কৰা হয়।\nমেঘালয়ৰ অৰ্থনৈতিক অৱস্থা মূলতঃ কৃষিৰ ওপৰত নিৰ্ভৰশীল। ইয়াত উৎপাদিত কেইবিধমান উল্লখযোগ্য শস্য হৈছে: আলু, ধান, ঘেহুঁ, আনাৰস, কল ইত্যাদি।\n5.1 জয়ন্তীয়া হিলছ জিলা\n5.2 পূব খাচী হিলছ জিলা\n5.3 ৰি ভৌই জিলা\n5.4 পশ্চিম খাচী হিলছ জিলা\n5.5 পূব গাৰো হিলছ জিলা\n5.6 পশ্চিম গাৰো হিলছ জিলা\n5.7 দক্ষিণ গাৰো হিলছ জিলা\n7 অৰ্থনৈতিক ব্যৱস্থা\n9.1 বিমান পথ\n11.1 উল্লেখযোগ্য পৰ্যটক স্থান\n12 চৰকাৰ আৰু ৰাজনীতি\n12.1 ৰাজ্য চৰকাৰ\n12.2 স্বায়ত্ত্ব শাসিত পৰিষদ\n13 তথ্য সংযোগ\n১৯৭২ চনৰ ২১ জানুৱাৰীত সেই সময়ৰ অসমৰ খাচী হিলছ আৰু জয়ন্তীয়া হিলছ আৰু গাৰো হিলছ এই দুখন জিলা কেন্দ্ৰ কৰি মেঘালয় ৰাজ্য গঠন কৰা হয়। পূৰ্ণ ৰাজ্য হিচাপে মৰ্য্যাদা পোৱাৰ আগতে ১৯৭০ চনত মেঘালয় স্বায়ত্ত্ব শাসিত অঞ্চল আছিল।\n১৯শতিকাত ব্ৰিটিছ শাসনৰ অধীনলৈ অহাৰ আগতে খাচী, গাৰো আৰু জয়ন্তীয়া জনগোষ্ঠীসকলৰ নিজৰ নিজৰ ৰাজ্য আছিল। ১৮৩৫ চনত ব্ৰিটিছে মেঘালয়ক অসমৰ লগত অন্তৰ্ভুক্ত কৰে। ব্ৰিটিছৰ অধীনত থকা সত্ত্বেও মেঘালয়ে আংশিকভাৱে স্বাধীন অঞ্চলৰ মৰ্যাদা পাইছিল।\n১৯০৫ চনৰ ১৬ অক্টোবৰত লৰ্ড কাৰ্জনে যেতিয়া বংগ ভংগ কৰিছিল, তেতিয়া মেঘালয়ক পূৰ্ব বংগ আৰু অসম ৰাজ্য (Eastern Bengal and Assam)ৰ অন্তৰ্ভুক্ত কৰা হৈছিল। ১৯১২ চনত যেতিয়া ৰাজ্যসমূ্হৰ অঞ্চলসমূহ পুনৰ সালসলনি কৰা হৈছিল, তেতিয়া মেঘালয়ক অসম ৰাজ্যৰ অন্তৰ্ভুক্ত কৰা হয়।\n১৯৪৭ চনত ভাৰত স্বাধীন হোৱাৰ সময়ত, বৰ্তমান সময়ৰ মেঘালয় অসমৰ দুখন জিলা আছিল। সেই সময়ত অসমৰ ভিতৰতে থাকি মেঘালয়ে আংশিকভাৱে স্বায়ত্ত্ব শাসিত অঞ্চলৰ মৰ্যাদা পাইছিল। ১৯৭০ চনৰ ২ এপ্ৰিলত অসমৰ ভিতৰতে মেঘালয়ক স্বায়ত্ত্ব শাসিত ৰাজ্য ঘোষণা কৰা হয় আৰু ৩৭খন আসনৰ সৈতে নিজাববীয়াকৈ বিধানসভা গঠিত হয়।\n১৯৭১ চনত সংসদে "North-Eastern Areas (Reorganization) Act, 1971" আইন মঞ্জুৰ কৰে। সেই অনুসৰি ১৯৭২ চনৰ ২১ জানুৱাৰীত মেঘালয়ক পূৰ্ণ ৰাজ্য ঘোষণা কৰা হয় আৰু নিজস্ব বিধানসভা গঠন কৰা হয়।\nশ্বিলঙৰ ওচৰৰ উমিয়াম হ্ৰদ\nমেঘালয় মালভূমি নামেৰেও মেঘালয়ক জনা যায়। ইয়াত বহুতো খনিজ সম্পদ পোৱা যায়। ইয়াৰ ভিতৰত কয়লা, চূণশিল, ইউৰেনিয়াম আৰু ছিলিমেনাইট প্ৰধান। মেঘালয়ৰ নদীসমূ্হৰ পানী বৰষুণৰ ওপৰত নিৰ্ভৰশীল। গাৰো হিলছ অঞ্চলৰ প্ৰধান নদীসমূহৰ নাম হৈছে ডৰিং (Daring), সান্দা (Sanda), বান্দ্ৰা, ভোগাই, ডাৰেং (Dareng), সিমসাং (Simsang), নিতাই আৰু ভূপাই প্ৰধান। মধ্য আৰু পূব মালভূমি অঞ্চলৰ প্ৰধান নদীসমূহ হৈছে উমখ্ৰি (Umkhri), ডিগাৰু, উমিয়াম, মাউপা (Mawpa), বৰাপানী, মাইনৎডু (Myntdu) আৰু মাইঙত (Myngot)। দক্ষিণ খাচী হিলছ অঞ্চলত কেইবাটাও জলপ্ৰপাত দেখিবলৈ পোৱা যায়।\nএই মালভূমিৰ সৰ্বনিম্ন উচ্চতা হৈছে ১৫০ মিটাৰ আৰু সৰ্ব্বোচ্চ উচ্চতা হৈছে ১৯৬১ মিটাৰ। আটাইতকৈ ওখ অঞ্চল হৈছে মধ্য মালভূমিৰ অঞ্চলৰ খাচী হিলছ। পূব মালভূমিটো জয়ন্তীয়া হিলছ অঞ্চল। মেঘালয়ৰ আটাইতকৈ উচ্চ স্থান হৈছে শ্বিলঙ পিক (Shillong Peak)। ১৯৬১ মিটাৰ উচ্চতাৰ এই স্থানটো ভাৰতীয় বায়ু সেনাৰ এক প্ৰসিদ্ধ আস্থান। পশ্চিম মালভূমি অঞ্চলৰ গাৰো হিলছ প্ৰায় সমতল। ইয়াৰ আটাইতকৈ উচ্চ স্থান হৈছে ১৫১৫ মিটাৰ উচ্চতাৰ নকৰেক পিক (Nokrek Peak)।\n১৯৫১ 6,06,000 —\n১৯৬১ 7,69,000 26.9%\n১৯৭১ 10,12,000 31.6%\n১৯৮১ 13,36,000 32.0%\n১৯৯১ 17,75,000 32.9%\n২০০১ 23,19,000 30.6%\n২০১১ 29,64,007 27.8%\nমেঘালয়ৰ মুঠ জনসংখ্যাৰ অধিকাংশই হৈছে জনগোষ্ঠীয় লোক। খাচীসকলৰ জনসংখ্যা সকলোতকৈ অধিক। মেঘালয়ত বাস কৰা আন জনগোষ্ঠীসমূহ হৈছে: গাৰো, জয়ন্তীয়া, কোচ, বড়ো, হাজং, ডিমাছা, কুকি, লাখাৰ, মিকিৰ, ৰাভা, নেপালী আৰু মাৰ (Hmar)।\nপূব খাচী আৰু জয়ন্তীয়া হিলছৰ অধিকাংশ লোকেই হৈছে নেপালী। কৃষি আৰু পশু-পালনেই হৈছে তেওঁলোকৰ মূল জীৱিকা। বহু সংখ্যক ভাৰতীয় সেনা বাহিনীৰ অৱসৰপ্ৰাপ্ত সৈনিক (গোৰ্খা) শ্বিলঙত বাস কৰে। তুৰা আৰু শ্বিলঙৰ নেপালী লোকসকল মূলতঃ ব্যৱসায়ৰ লগত জড়িত। নেপালীসকলৰ অধিকাংশই হৈছে হিন্দু ধৰ্মৰ লোক আৰু আন কিছুমানে খ্ৰীষ্টান ধৰ্ম মানি চলে।\nমেঘালয়ৰ মুঠ জনসংখ্যাৰ প্ৰায় ৭০.৩% লোক হৈছে খ্ৰীষ্টান ধৰ্মৰ লোক। মুঠ জনসংখ্যাৰ ১১.৫% লোকে পৰম্পৰাগত animist ধৰ্ম মানি চলে (লোকপিয়লত অন্যান্য বুলি উল্লেখ কৰা হৈছে) আৰু ৪.৩% লোক হৈছে ইছলাম ধৰ্মৰ।\n২০০১ চনৰ লোকপিয়ল অনুসৰি মেঘালয়ৰ লিংগ অনুপাত হৈছে ৯৮৬। নগৰ অঞ্চলৰ লিংগ অনুপাত (৯৮৫) গ্ৰাম্য অঞ্চলৰ লিংগ অনুপাত (৯৭২)তকৈ বেছি।\nঅন্যান্য ধৰ্মসমূহ (Animist)\nশিখ ধৰ্ম, জৈন ধৰ্ম, বৌদ্ধ ধৰ্ম\nগাৰো জনগোষ্ঠীৰ প্ৰায় ৯০% শতাংশ আৰু খাচী জনগোষ্ঠীৰ প্ৰায় ৮০% শতাংশ লোক হৈছে খ্ৰীষ্টান ধৰ্মীলোক। হাজং সকলৰ ৯৭% শতাংশৰো অধিক লোক আৰু কোঁচ সকলৰ ৯৮.৫৩% শতাংশ লোকেই হৈছে হিন্দু ধৰ্মৰ।\n২০০১ চনৰ লোকপিয়ল মতে ৬৮৯,৬৩৯ জন জীৱিত গাৰো জনগোষ্ঠীৰ লোকৰ ভিতৰত মাত্ৰ ৪৯,৯১৭ জন লোকেহে তেওঁলোকৰ মূল ধৰ্ম "চংগচাৰেক" (Songsarek) মানি চলে। আন গাৰো লোক সকলৰ ভিতৰত ৯,১২৯ জন হিন্দু ধৰ্মৰ লোক, ৯৯৯ জন বৌদ্ধ ধৰ্মৰ আৰু ৯,৯৮০ জন ইছলাম ধৰ্মৰ লোক।\nখাচী জনগোষ্ঠীৰ লোক সকলৰ ভিতৰত বহুতো লোকে তেওঁলোকৰ মূল ধৰ্ম "নিয়াম শ্নঙ/ নিয়ামত্ৰে" (Niam Shnong / Niamtre) মানি চলে। ১,১২৩,৪৯০ জন খাচী লোকৰ ভিতৰত ২০২,৯৭৮ জন লোকে স্থানীয় ধৰ্ম মানি চলে। আন খাচী জনগোষ্ঠীৰ লোক সকলৰ ভিতৰত ১৭,৬৪১ জন হিন্দু ধৰ্মৰ লোক আৰু ২,৯৭৭ জন ইছলাম ধৰ্মৰ লোক।\nইয়াৰ উপৰিও মেঘালয়ত বিভিন্ন জনগোষ্ঠীৰ লোকে বসবাস কৰে। যেনে: হাজং (৩১,৩৮১ - ৯৭.২৩% হিন্দু), কোঁচ (২১,৩৮১ - ৯৮.৫৩% হিন্দু), "চিনটেং" (Synteng) (১৮,৩৪২ - ৮০% খ্ৰীষ্টান), ৰাভা (২৮,১৫৩ - ৯৪.৬০% হিন্দু), মিকিৰ (১১,৩৯৯ - ৫২% খ্ৰীষ্টান আৰু ৩০% হিন্দু), আৰু কুকি-চিন (১০,০৮৫ - ৭৩% খ্ৰীষ্টান আৰু ২৬% হিন্দু)।\nমেৰি হেল্প অৱ ক্ৰিষ্টিয়ান কেথেড্ৰেল,শ্বিলঙ\nখাচী অষ্ট্ৰো-এছীয় (ইং ৱিকি: Austro-Asiatic languages) 45.05 %\nগাৰো তিব্বতীয়-বাৰ্মীজ (ইং ৱিকি: Tibeto-Burman languages) 31.41 %\nবেংগলী ইণ্ডো-আৰ্য্য (ইং ৱিকি: Indo-Aryan languages) 8.04 %\nনেপালী ইণ্ডো-আৰ্য্য 8.26 %\nহিন্দী ইণ্ডো-আৰ্য্য 2.17 %\nমাৰাঠী ইণ্ডো-আৰ্য্য 1.67 %\nঅসমীয়া ইণ্ডো-আৰ্য্য 1.58 %\nমৰম[দ্ব্যৰ্থতা দূৰীকৰণৰ প্ৰয়োজন\n] তিব্বতীয়-বাৰ্মীজ ভাষা 1.53 %\nৰাভা তিব্বতীয়-বাৰ্মীজ ভাষা 0.97 %\nকোঁচ তিব্বতীয়-বাৰ্মীজ ভাষা 0.90 %\nমেঘালয়ৰ প্ৰধান ভাষাসমূহ হৈছে খাচী, Pnar, গাৰো আৰু চৰকাৰী ভাষা হৈছে ইংৰাজী।\nখাচী মেঘালয়ৰ এটা প্ৰধান ভাষা। ৰাজ্যখনৰ প্ৰায় ৯০০,০০০ লোকে খাচী ভাষা ব্যৱহাৰ কৰে। খাচী ভাষাৰ বহুতো শব্দ ইণ্ডো-আৰ্য্য ভাষা যেনে নেপালী, বাংলা আৰু অসমীয়া (ইং ৱিকি: Indo-Aryan languages)ৰ পৰা আহিছে। খাচী ভাষাৰ কোনো লিখিত লিপি নাই। এতিয়াও ব্যৱহৃত হোৱা Mon–Khmer ভাষাৰ ভিতৰত খাচী ভাষা অন্যতম।\nগাৰো ভাষাৰ কোচ আৰু বড়ো ভাষাৰ লগত মিল দেখা যায়। বহুতো লোকে গাৰো ভাষাতো বিভিন্ন উপভাষা (যেনে: Abeng বা Ambeng, Atong, Akawe (বা Awe), Matchi Dual, Chibok, Chisak Megam বা Lyngngam, Ruga, Gara-Ganching আৰু Matabeng ) হিচাপে ব্যৱহাৰ কৰে।\nআন এটা উল্লেখযোগ্য ভাষা হৈছে জয়ন্তীয়া হিলছ জিলাৰ লোকসকলে ব্যৱহাৰ কৰা ভাষাটো। এই ভাষাটো খাচী ভাষাৰ লগত বহু মিল আছে। Khynriam, Bhoi, Pnar আৰু War জনগোষ্ঠীৰ লোকসকলে জয়ন্তীয়া ভাষাৰ লগতে খাচী ভাষাও ব্যৱহাৰ কৰে।\nইয়াৰ উপৰিও ৰাজ্যখনৰ ব্বহুতো ঠাইত নেপালীভাষা ব্যৱহাৰ কৰা হয়।\nমেঘালয়ত মুঠ ১১খন জিলা আছে।\nপশ্চিম জয়ন্তীয়া হিলছ জোৱাই\nপূব জয়ন্তীয়া হিলছ Khliehriat\nপূব খাচী হিলছ শ্বিলং\nপশ্চিম খাচী হিলছ Nongstoin\nদক্ষিণ পশ্চিম খাচী হিলছ Mawkyrwat\nৰি-ভৌই (Ri-Bhoi) Nongpoh\nউত্তৰ গাৰো হিলছ Resubelpara\nপূব গাৰো হিলছ Williamnagar\nদক্ষিণ গাৰো হিলছ Baghmara\nপশ্চিম গাৰো হিলছ তুৰা\nদক্ষিণ পশ্চিম গাৰো হিলছ Ampati\nজয়ন্তীয়া হিলছ জিলাসম্পাদনা কৰক\n১৯৭২ চনৰ ২২ ফেব্ৰুৱাৰীত জয়ন্তীয়া হিলছ জিলা গঠন কৰা হয়। ২০০১ চনৰ লোকপিয়ল অনুসৰি ইয়াৰ মাটিকালি হৈছে ৩৮১৯ বৰ্গ কিঃমিঃ (১৪৭৫ বৰ্গ মাইল) আৰু জনসংখ্যা হৈছে ২৯৫,৬৯২। জিলাখনৰ সদৰ হৈছে জোৱাই। ৰাজ্যখনৰ আটাইতকৈ বেছি কয়লা ইয়াতেই পোৱা যায়।\nজয়ন্তীয়া হিলছৰ কয়লাখনিৰ বাহিৰত শ্ৰমিক\nপূব খাচী হিলছ জিলাসম্পাদনা কৰক\n১৯৭৬ চনৰ ২৮ অক্টোবৰ তাৰিখে খাচী হিলছ জিলাৰ পৰা পূব খাচী হিলছ জিলাখন গঠন কৰা হয়। জিলাখনৰ মাটিকালি হৈছে ২৭৪৮ বৰ্গ কিঃমিঃ (১০৬১ বৰ্গ মাইল) আৰু ২০০১ চনৰ লোকপিয়ল মতে মুঠ জনসংখ্যা ৬৬০,৯২৩ জন। পূব খাচী হিলছ জিলাৰ সদৰ হৈছে শ্বিলং।\nৰি ভৌই জিলাসম্পাদনা কৰক\n১৯৯২ চনৰ ৪ জুনত পূব খাচী হিলছ জিলাখনক পুনৰ বিভাজিত কৰি ৰি ভৌই জিলা গঠন কৰা হয়। জিলাখনৰ মাটিকালি হৈছে ২৪৪৮ বৰ্গ কিঃমিঃ (৯৪৫ বৰ্গ মাইল)। ২০০১ চনৰ লোকপিয়ল মতে, জিলাখনৰ মুঠ জনসংখ্যা ১৯২,৭৯৫ জন। ৰি ভৌই জিলাৰ সদৰ হৈছে Nongpoh। ইয়াৰ ভূ-ভাগ পাহাৰীয়া আৰু অধিকাংশ অঞ্চল অৰণ্যৰে ভৰা। ৰি ভৌই জিলা মাটিকঁঠালৰ বাবে জনাজাত আৰু ৰাজ্যখনৰ ভিতৰত আটাইতকৈ বেছি মাটিকঁঠাল উৎপাদন হয়।\nপশ্চিম খাচী হিলছ জিলাসম্পাদনা কৰক\nমাটিকালি ফালৰ পৰা, পশ্চিম খাচী হিলছ জিলা হৈছে মেঘালয়ৰ আটাইতকৈ ডাঙৰ জিলা। মুঠ মাটিকালি ৫২৪৭ বৰ্গ কিঃমিঃ (২০২৬ বৰ্গ মাইল)। ১৯৭৬ চনৰ ২৮ অক্টোবৰত খাচী হিলছ জিলা বিভাজন কৰি এই জিলাখন গঠন কৰা হৈছিল। জিলাখনৰ সদৰ হৈছে Nongstoin।\nপূব গাৰো হিলছ জিলাসম্পাদনা কৰক\n১৯৭৬ চনত পূব গাৰো হিলছ জিলা গঠন কৰা হৈছিল। ২০০১ চনৰ লোকপিয়ল অনুসৰি ইয়াৰ মুঠ জনসংখ্যা হৈছে ২৪৭,৫৫৫। জিলাখনৰ সদৰ হৈছে ৱিলিয়ামনগৰ (পূৰ্বতে Simsangiri নামেৰে জনা গৈছিল)। জিলাখনৰ মুঠ মাটিকালি হৈছে ২৬০৩ বৰ্গ কিঃমিঃ (১০০৫ বৰ্গ মাইল)। জিলাখনৰ Nongalbibra নামৰ নগৰখনত বহুতো কয়লাখনি আছে।\nপশ্চিম গাৰো হিলছ জিলাসম্পাদনা কৰক\nপশ্চিম গাৰো হিলছ জিলাৰ মুঠ মাটিকালি হৈছে ৩৭১৪ বৰ্গ কিঃমিঃ (১৪৩৪ বৰ্গ মাইল) আৰু ই ৰাজ্যখনৰ পশ্চিম দিশত অৱস্থিত। ২০০১ চনৰ লোকপিয়ল অনুসৰি ইয়াৰ মুঠ জনসংখ্যা হৈছে ৫১৫,৮১৩। পশ্চিম গাৰো হিলছ জিলাৰ সদৰ হৈছে তুৰা।\nদক্ষিণ গাৰো হিলছ জিলাসম্পাদনা কৰক\n১৯৯২ চনৰ ১৮ জুনত পশ্চিম গাৰো হিলছ জিলাক বিভাজিত কৰি দক্ষিণ গাৰো হিলছ জিলা গঠন কৰা হয়। মুঠ মাটিকালি হৈছে ১৮৫০ বৰ্গ কিঃমিঃ (৭১০ বৰ্গ মাইল)। ২০০১ চনৰ লোকপিয়ল অনুসৰি ইয়াৰ মুঠ জনসংখ্যা হৈছে ৯৯,১০০। দক্ষিণ গাৰো হিলছ জিলাৰ সদৰ হৈছে বাঘমাৰা (Baghmara)।\nচেৰাপুঞ্জীৰ এখন ফলক\nমেঘালয় পৃথিৱীৰ আটাইতকৈ সেমেকা ঠাই। ইয়াৰ কিছুমান অঞ্চলত বাৰ্ষিক গড় বৃষ্টিপাত ১২০০ ছেঃমিঃ। মালভূমিৰ পশ্চিম দিশে, গাৰো হিলছ অঞ্চলত বছৰৰ সকলো সময়তে গৰম অনুভৱ কৰা যায়। উচ্চতা বেছি হোৱা বাবে, শ্বিলং অঞ্চলৰ উষ্ণতা সাধাৰণতে কম আৰু ইয়াৰ সৰ্বাধিক উষ্ণতা হৈছে ২৮ ডিগ্ৰী ছেলছিয়াছ (৮২ ডিগ্ৰী ফাৰেনহাইট)।\nশ্বিলঙৰ দক্ষিণৰ খাচী হিলছত অৱস্থিত চেৰাপুঞ্জীত এটা মাহত পৃথিৱীৰ ভিতৰত আটাইতকৈ বেছি বৰষুণ হোৱাৰ ৰেকৰ্ড আছে। চেৰাপুঞ্জীৰ ওচৰৰ মৌচিনৰামত এটা বছৰত আটাইতকৈ বেছি বৰষুণ হোৱাৰ ৰেকৰ্ড আছে। মেঘালয় ভ্ৰমণ কৰাৰ উত্তম সময় হ'ল মাৰ্চৰ পৰা জুলাই মাহ।\nমেঘালয়ৰ অৰ্থনৈতিক অৱস্থা মূলতঃ কৃষিৰ ওপৰত নিৰ্ভৰশীল। খেতিয়ক সকলে পুৰণি কৃষি পদ্ধতি ব্যৱহাৰ কৰা হেতু গ্ৰাম্য অঞ্চলত দৰিদ্ৰ লোকৰ সংখ্যাও অধিক। কৃষি ক্ষেত্ৰত বহুও লোক জড়িত থকাৰ পাছতো ৰাজ্যখনলৈ খাদ্য সামগ্ৰী (যেনে: মাংস, কণী ইত্যাদি) আমদানি কৰা হয়। আন্তঃগাঁথনিত থকা বিভিন্ন ধৰণৰ সমস্যা থকাৰ বাবে ৰাজ্যখনৰ অৰ্থনৈতিক অৱস্থা এতিয়াও উন্নত নহয়।\nমেঘালয়ত বহুতো প্ৰাকৃতিক সম্পদ পোৱা যায়। ইয়াৰ ভিতৰত কয়লা, চূণশিল, গ্ৰেণাইট, Kaolin, sillimanite য়েই প্ৰধান। মেঘালয়ৰ বহুতো অঞ্চল ঘন অৰণ্যৰে আৱৰা। ইয়াত বিভিন্ন প্ৰজাতিৰ জীৱ-জন্তু আৰু উদ্ভিদ পোৱা যায়। কিছুবছৰৰ পূৰ্বে মেঘালয়ত দুটা চিমেণ্ট কাৰখানা প্ৰতিষ্ঠা কৰা হৈছে। মেঘালয়ৰ বহুতো অঞ্চল প্ৰাকৃতিক সৌন্দৰ্য্যৰ বাবে প্ৰসিদ্ধ। ৰাজ্য চৰকাৰে এই স্থানসমূহক পৰ্য্যটন কেন্দ্ৰলৈ পৰিৱৰ্তন কৰাৰ প্ৰচেষ্টা হাতত লৈছে। তথাপি আন্তঃগাঁথনিক সমস্যা আৰু পৰ্য্যটকৰ সুৰক্ষাই পৰ্য্যটন বিভাগত ব্যাপক প্ৰভাৱ পেলাইছে।\nজয়ন্তীয়া হিলছত অৱস্থিত এম চি এল চিমেণ্ট কাৰখানা\nমেঘালয়ৰ মুঠ মাটিকালিৰ প্ৰায় ১০% অঞ্চল কৃষিৰ বাবে ব্যৱহাৰ কৰা হয়। কৃষি কাৰ্য্যত কোনো ধৰণৰ আধুনিক পদ্ধতি ব্যৱহাৰ কৰা নহয়। বহু ঠাইত ঝুম খেতি কৰা হয়। সেয়ে বহুতো খেতিয়কৰ অৰ্থনৈতিক অৱস্থা ভাল নহয়।\nখাদ্য শস্যই হৈছে মেঘালয়ৰ মূল খাদ্য শস্য। মেঘালয়ৰ মুঠ খেতিমাটিৰ প্ৰায় ৬০% অঞ্চলত (প্ৰায় ১৩৩০ বৰ্গ কিঃমিঃ) এইবিলাক শস্যৰ খেতি কৰা হয়। এইবিলাক শস্যৰ ভিতৰত ধানেই প্ৰধান। আন আন শস্যবিলাক হৈছে: গোমধান, ঘেঁহু আৰু মাহজাতীয় শস্য।\nপ্ৰায় ১০০ বৰ্গ কিঃমিঃ অঞ্চলত তেলৰ বীজ যেনে সৰিয়হ, তিচিৰ বীজ (linseed), soybean, castor আৰু sesameৰ খেতি কৰা হয়। গাৰো হিলছত প্ৰধানকৈ কপাহ, মৰাপাট আৰু Mesta খেতি কৰা হয়।\nমেঘালয়ৰ জলবায়ুত বিভিন্ন ধৰণৰ ফল-মূল, মচলা, ফুল, ঔষধিয় গছ, পাচলি আৰু কাঠফুলা খেতি কৰা হয়। মেঘালয়ত উৎপাদিত হোৱা কেইবিধমান উল্লেখযোগ্য ফল-মূল হৈছে: চাইট্ৰাছ জাতীয় ফল, মাটিকঁঠাল, অমিতা, কল ইত্যাদি। ইয়াত উৎকৃষ্ট মানৰ mandarin orange উৎপাদন হয়। ইয়াৰ উপৰিও বিভিন্ন ধৰণৰ পাচলি যেনে: ফুলকবি, বন্ধাকবি আৰু মূলা উৎপাদন কৰা হয়।\nৰাজ্যখনৰ প্ৰায় সকলো ঠাইতে তামোলৰ গছ দেখা পোৱা যায়, বিশেষকৈ গুৱাহাটীৰ পৰা শ্বিলঙলৈ অহাৰ পথত। সাম্প্ৰতিক কালত চাহ, কফি আৰু কাজু বাদাম (Cashew)ৰ খেতিও ইয়াত আৰম্ভ কৰা হৈছে। ইয়াৰ উপৰিও বিভিন্ন ধৰণৰ মচলা, ফুল, ঔষধিয় গছ আৰু কাঠফুলা মেঘালয়ত উৎপাদন কৰা হয়।\nবিমান পথসম্পাদনা কৰক\nশ্বিলঙৰ পৰা প্ৰায় ৪০ কিঃমিঃ দূৰত উমৰৈ বিমানবন্দৰ অৱস্থিত। ইয়ালৈ কলকাতা আৰু প্ৰতিৱেশী ৰাজ্য ত্ৰিপুৰাৰ ৰাজধানী আগৰতলাৰ পৰা নিয়মিতভাৱে বিমান চলাচল কৰে।\nমেন্দিপথাৰত মেঘালয়ৰ একমাত্ৰ ৰেলষ্টেচন অৱস্থিত। পূৰ্বতে Cherra Companyganj State Railways নামৰ mountain railway মেঘালয়ত আছিল।\nৰাজ্যখনৰ পৰিবহণৰ একমাত্ৰ মাধ্যম হৈছে পথ। ৰাজধানী শ্বিলংলৈ পৰিবহণৰ সু-ব্যৱস্থা আছে যদিও অন্যান্য অঞ্চললৈ পৰিবহণ ব্যৱস্থা ভাল নহয়। অধিকাংশ ৰাস্তাই পকী নহয়। সাধাৰণতে অসমৰ গুৱাহাটী হৈ মেঘালয়ত প্ৰৱেশ কৰা হয়। গুৱাহাটীৰ পৰা শ্বিলঙলৈ দূৰত্ব প্ৰায় ১০৩ কিঃমিঃ। ৰাজ্যখনত বহুতো পুৰণি কাঠৰ দলং আছে।\nআই আই এম শ্বিলং\nউত্তৰ-পূৰ্বাঞ্চলৰ উন্নয়নৰ কাৰ্য্যক্ৰম অনুসৰি, মানৱ সম্পদ উন্নয়ন মন্ত্ৰালয়ে ভাৰতৰ সপ্তমখন Indian Institute of Management শ্বিলঙত স্থাপন কৰে। এই প্ৰতিষ্ঠানটো পিছত ৰাজীৱ গান্ধী ইণ্ডিয়ান ইনষ্টিটিউট অফ মেনেজমেণ্ট নামেৰে নামাংকন কৰা হয়। ২০০৮ চনৰ পৰা ইয়াত পাঠ্যক্ৰম আৰম্ভ কৰা হৈছে। কিছুদিনৰ পূৰ্বে শ্বিলঙত নেচনেল ইনষ্টিটিউট অফ ফেশ্বন টেকন’লজি (ইং ৱিকি: National Institute of Fashion Technology Shillong) আৰু নৰ্থ ইষ্টাৰ্ণ ৰিজনেল ইনষ্টিটিউট অফ হেলথ এণ্ড মেডিকেল চায়েঞ্চেচ (ইং ৱিকি: North Eastern Indira Gandhi Regional Institute of Health and Medical Sciences) স্থাপন কৰা হৈছে। আন এখন উল্লেখযোগ্য শৈক্ষিক প্ৰতিষ্ঠান হৈছে নৰ্থ ইষ্টাৰ্ণ হিলছ ইউনিভাৰ্ছিটি (North Eastern Hill University, NEHU), চমুকৈ নেহু। ইয়াৰ উপৰিও জোৱাই আৰু তুৰাত বহুতো শৈক্ষিক প্ৰতিষ্ঠান আছে।\nশ্বিলং পিক (Shillong peak)ৰপৰা শ্বিলঙৰ দৃশ্যাৱলী\nমেঘালয়ত কেইবাখনো ঘন অৰণ্য আছে। এই সমূহত বিভিন্ন প্ৰজাতিৰ জীৱ-জন্তু আৰু উদ্ভিদ পোৱা যায়। মেঘালয়ত ২খন ৰাষ্ট্ৰীয় উদ্যান আৰু ৩খন অভয়াৰণ্য আছে। সেয়ে মেঘালয়ক ভাৰতৰ ভিতৰত এখন উল্লেখযোগ্য পৰ্যটনৰ কেন্দ্ৰ বুলি ধৰা হয়।\nশ্বিলঙ গ’ল্ফ ক’ৰ্ছ, ভাৰতৰ আটাইতকৈ পুৰণি গ’ল্ফ ক’ৰ্ছ সমূহৰ ভিতৰত অন্যতম\nমেঘালয়ত পৰ্য্যটকৰ বাবে পৰ্বতাৰোহণ, rock climbing, trekking and hiking আদিৰ সুবিধা কৰি দিয়া হৈছে। ইয়াৰ উপৰিও উমিয়াম হ্ৰদত water sportsৰ সুবিধা কৰি দিয়া হৈছে।\nৰাজ্যখনৰ বিভিন্ন ঠাইত প্ৰায় ৫০০টা মান চূণশিল আৰু sandstone ৰ গুহা আছে। জয়ন্তীয়া হিলছত অৱস্থিত Krem Liat Prah হৈছে আটাইতকৈ দীঘল গুহা আৰু Synrang Pamiang হৈছে আটাইতকৈ গভীৰ গুহা। কিন্তু ইয়াৰ ভিতৰত বহুতো গুহা উল্লেখযোগ্য পৰ্যটন কেন্দ্ৰ স্বৰূপে গঢ়ি তুলিবলৈ পৰ্যাপ্ত পৰিমাণৰ সা-সুবিধা নাই।\nউল্লেখযোগ্য পৰ্যটক স্থানসম্পাদনা কৰক\nচেৰাপুঞ্জী হৈছে উত্তৰ-পূব ভাৰতৰ এখন উল্লেখযোগ্য পৰ্যটক স্থান। ই Tree Root Bridgesৰ বাবে জনাজাত। ই শ্বিলঙৰ দক্ষিণ দিশে অৱস্থিত।\nৰাজ্যখনৰ কেইটামান উল্লেখযোগ্য জলপ্ৰপাত হৈছে এলিফেণ্ট জলপ্ৰপাত, Shadthum Falls, Weinia falls, Bishop Falls, Nohkalikai Falls, Langshiang Falls আৰু Sweet Falls। বিশ্বাস কৰা হয় যে, মৌচিনৰামৰ ওচৰৰ জাকৰেম (Jakrem)ত থকা গৰম পানীৰ উঁহৰ পানীত ঔষধিয় গুণ আছে।\nমেঘালয়ৰ "পৱিত্ৰ উপবন" (Sacred Groves)ৰ বাবেও জনাজাত। এইবোৰ প্ৰাচীন কালৰ পৰা পৰম্পৰাগত ধাৰ্মিক অনুমোদনৰ দ্বাৰা সংৰক্ষিত হৈ আহিছে। পৱিত্ৰ উপবন সমূহৰ ভিতৰত উল্লখযোগ্য হৈছে মওফ্লাঙ পৱিত্ৰ বনাঞ্চল (Mawphlang sacred forest)। ইয়াক "Law Lyngdoh" নামেৰেও জনা যায়। ই শ্বিলঙৰ পৰা প্ৰায় ২৫ কিঃমিঃ দূৰত অৱস্থিত।\nপশ্চিম খাচী হিলছত অৱস্থিত Nongkhnum Island হৈছে মেঘালয়ৰ আটাইতকৈ ডাঙৰ নদী-দ্বীপ আৰু এছিয়াৰ দ্বিতীয় বৃহত্তম নদী-দ্বীপ। Nongstoin পৰা ই প্ৰায় ১৪ কিঃমিঃ দূৰত অৱস্থিত। ইয়াৰ উপৰিও ফানলিয়াঙ নদীখনে প্ৰায় ৬০ মিটাৰ উচ্চতাৰ Shadthum Fallটো সৃষ্টি কৰিছে।\nভাৰত-বাংলাদেশ সীমান্তত অৱস্থিত Mawlynnong গাঁওখন পৰিষ্কাৰ-পৰিচ্ছনতাৰ বাবে জনাজাত। ভ্ৰমণ সম্বন্ধীয় আলোচনী ডিস্ক'ভাৰ ইণ্ডিয়া (Discover India)ই এই গাঁওখনক ২০০৩ চনত এছিয়াৰ আটাইতকৈ পৰিষ্কাৰ আৰু ২০০৫ চনত ভাৰতৰ ভিতৰত আটাইতকৈ পৰিষ্কাৰ গাঁও বুলি ঘোষণা কৰিছে। কেইটামান উল্লেখযোগ্য বৈশিষ্ট্য হৈছে Living Root Bridges আৰু প্ৰাকৃতিক ভাৱে ইটোৰ ওপৰত সিটো শিল balancing হৈ থকাতো।\nমেঘালয়ত বহুতো প্ৰাকৃতিক আৰু মানৱ নিৰ্মিত হ্ৰদ আছে। গুৱাহাটী-শ্বিলং পথত অৱস্থিত উমিয়াম হ্ৰদ (বৰাপানী নামেৰে জনাজাত) হৈছে এটা উল্লেখযোগ্য পৰ্যটক স্থল। মেঘালয়ত কেইবাখনো উদ্যান আছে: Thangkharang Park, the Eco-park, the Botanical Garden and Lady Hydari। শ্বিলঙৰ পৰা প্ৰায় ৯৬ কিঃমিঃ দূৰত Dawki অৱস্থিত। ইয়াৰ পৰা বাংলাদেশলৈ যাব পাৰি। ইয়াৰ পৰা মেঘালয়ৰ কিছুমান পৰ্বতমালা আৰু বাংলাদেশৰ ভূ-ভাগৰ কিছু অংশ দেখা পোৱা যায়।\nবালপাক্ৰাম ৰাষ্ট্ৰীয় উদ্যান হৈছে মেঘালয়ৰ আন এটা এটা উল্লেখযোগ্য পৰ্যটক স্থল। গাৰো হিলছত অৱস্থিত নক্ৰেক ৰাষ্ট্ৰীয় উদ্যান ( Nokrek National Park)তো বহু ধৰণৰ জীৱ-জন্তু পোৱা যায়।\nপৰিবহণৰ সমস্যা: ৰাজ্যখনত পৰিবহণৰ বাবে বাট-পথসমূহ অৱস্থা সন্তোষজনক নহয়, বিশেষকৈ ৬২ নং ৰাষ্ট্ৰীয় ঘাইপথ। শ্বিলঙ-জোৱাই, শ্বিলং-তুৰা আৰু শ্বিলং-ছহৰা পথসমূহ উন্নতজনক যদিও ৰাজ্যখনৰ অভ্যন্তৰীণ বাট-পথ সমূহ উন্নত নহয়। ইয়াত সীমিত পৰিমাণৰ বেংকৰ সা-সুবিধা সমূহ পোৱা যায়।\nবিদ্ৰোহী সমস্যা: উত্তৰ-পূৰ্বাঞ্চলৰ বিদ্ৰোহী সংগঠন সমূহে ইয়াৰ পৰ্যটন বিভাগটোত বেয়াকৈ প্ৰভাৱ পেলাইছে। ইয়াৰ ফলত বহুতো দেশী-বিদেশী পৰ্যটকে অসুৰক্ষিত অনুভৱ কৰে। কিন্তু উত্তৰ-পূৰ্বাঞ্চলৰ ভিতৰত মেঘালয়তে বিদ্ৰোহী সংগঠন সমূহৰ প্ৰভাৱ আটাইতকৈ কম।\nৰাজ্য চৰকাৰসম্পাদনা কৰক\nমেঘালয়ৰ বিধানসভাৰ প্ৰকাৰ হৈছে এককক্ষীয়। বৰ্তমান মেঘালয় বিধানসভাৰ মুঠ সদস্য হৈছে ৬০ জন। মেঘালয়ত লোকসভাৰ দুখন আসন আছে: শ্বিলং আৰু তুৰা। ইয়াৰ উপৰিও ৰাজ্যসভাত এজন প্ৰতিনিধি আছে। ৰাজ্যখনৰ আনুষ্ঠানিক মুখ্য ব্যক্তিজন হৈছে ৰাজ্যপাল। আনহাতে, ৰাজ্যখনৰ প্ৰকৃত প্ৰশাসনিক ক্ষমতাসমূহ মুখ্যমন্ত্ৰীৰ হাতত থাকে। মেঘালয়ৰ কোনো নিজস্ব উচ্চতম ন্যায়ালয় নাই। ১৯৭৪ চনৰ পৰা গুৱাহাটী উচ্চতম ন্যায়ালয়ৰ অধীনত শ্বিলং আসনখন কাৰ্য্যক্ষম হৈ আছে।\nস্বায়ত্ত্ব শাসিত পৰিষদসম্পাদনা কৰক\nমেঘালয়ত বৰ্তমান তিনিটা স্বায়ত্ত্ব শাসিত জিলা পৰিষদ আছে। সেইকেইটা হৈছে:\nখাচী হিলছ স্বায়ত্ত্ব শাসিত জিলা পৰিষদ (ইং ৱিকি: Khasi Hills Autonomous District Council)\nগাৰো হিলছ স্বায়ত্ত্ব শাসিত জিলা পৰিষদ (ইং ৱিকি: Garo Hills Autonomous District Council)\nজয়ন্তীয়া হিলছ হিলছ স্বায়ত্ত্ব শাসিত জিলা পৰিষদ (Jaintia Hills Autonomous District Council)\n↑ "Census Population" (PDF). Census of India. Ministry of Finance India. http://indiabudget.nic.in/es2006-07/chapt2007/tab97.pdf। আহৰণ কৰা হৈছে: 2008-12-18.\n↑ 2.0 2.1 2.2 Indian Census\n↑ "Department of Tourism Government of Meghalaya -About Meghalaya". Megtourism.gov.in. 1972-01-21. http://megtourism.gov.in/aboutmeghalaya.html। আহৰণ কৰা হৈছে: 2010-07-18.\n↑ "The People". Westgarohills.gov.in. http://www.westgarohills.gov.in/people.htm। আহৰণ কৰা হৈছে: 2010-07-18.\n↑ "Basic facts of Meghalaya". http://megipr.gov.in/basic_facts.htm। আহৰণ কৰা হৈছে: January 13, 2012.\n↑ Mawlynnong - The Cleanest Village of Asia Neblog.in\n↑ Choudhury, A.U. (2008) Balpakram –Meghalaya’s heritage IBA. Mistnet 10 (4): 11-13\nৱিকিমিডিয়া কমন্সত মেঘালয় সম্পৰ্কীয় মিডিয়া ফাইল আছে।\nমেঘালয় বিষয়ে Curlie (DMOZ)-ত থকা তথ্য\nMeghalaya ভ্ৰমণ নিৰ্দেশিকা, ৱিকিভয়াজৰ পৰা\n"https://as.wikipedia.org/w/index.php?title=মেঘালয়&oldid=270074"ৰ পৰা অনা হৈছে\nশেষ সম্পাদনা কৰা হৈছে4April 2021 তাৰিখে 10:09 বজাত\nএই পৃষ্ঠাখন ০৪ এপ্ৰিল, ২০২১ তাৰিখে ১৫:৩৯ বজাত অন্তিম সংশোধন কৰা হৈছিল।